
	AS
	Aktivitet Statistikor
	NUTS
	Nomenklatura e Njësive Territoriale për Statistikat (Nomenclature of Territorial Units for Statistics)

	BA
	Burim Administrativ
	NjEF
	Njësi Ekonomike Familjare

	CAPI
	Intervistë me Kompjuter (Computer Assisted Personal Interview)
	OECD
	Organizata për Bashkëpunimin Ekonomik dhe Zhvillimin (Organisation for Economic Co-operation and Development) 

	CATI
	Intervistë me telefon (Computer-Assisted Telephone Interview)
	OZHQ
	Objektivat e Zhvillimit të Qëndrueshëm

	CAWI
	Intervistë me link (Computer Assisted Web Interview)
	NUTS
	Nomenklatura e Njësive Territoriale për Statistikat (Nomenclature of Territorial Units for Statistics)

	DEGURBA
	Klasifikimi i Njësive Administrative Urbane
	PRODCOM
	Statistikat e Produkteve Industriale (Production Communautaire)

	ECB
	Banka Qëndrore Evropiane (Europian Central Bank)
	PSZ
	Programi i Statistikave Zyrtare

	EDP
	Procedura e Deficitit të Tejkaluar (Excessive Deficit Procedure)

	UNDESA
	Departamenti i Kombeve të Bashkuara për Çështjet Ekonomike dhe Sociale

	ESA
	Sistemi Evropian i Llogarive Kombëtare dhe Rajonale (European system of national and regional accounts)
	UNDP
	Programi i Zhvillimit të Kombeve të Bashkuara

	ESSPROS
	Sistemi i Integruar Europian për Mbrojtjen Sociale (European system of integrated social protection statistics)
	VS
	Vrojtim Statistikor

	FAO
	Organizata për Bujqësinë dhe Ushqimin (Food and Agriculture Organization)
	SKS
	Sistemi Kombëtar Statistikor

	FMN
	Fondi Monetar Ndërkombëtar
	ZC
	Zonat e Censit

	GDP
	Produkti i Brendshëm Bruto (Gross Domestic Product)
	
	

	GFS
	Statistikat Financiare të Qeverisë (Government Finance Statistics)
	AKBN
	Agjencia Kombëtare e Burimeve Natyrore   


	GFSM
	Manuali për Statistikat Financiare të Qeverisë (Government Finance Statistics Manual)
	
	

	GIS
	Sistemi i Informacionit Gjeografik (Geographic information system)
	
	

	GSBPM
	Manuali për Planifikimin e Fazave të Prodhimit Statistikor (Generic Statistical Business Process Model)
	
	

	
	
	
	

	ICCS
	Klasifikimi Ndërkombëtar të Krimeve për Qëllime Statistikore (International Classification of Crime for Statistical Purposes)
	
	

	ICD
	Klasifikimi ndërkombëtar për Sëmundjet (International Statistical Classification of Diseases)
	
	

	IÇK
	Indeksi i Çmimeve të Konsumit
	
	

	INSPIRE
	Infrastruktura për Informacionin Gjeohapsinor në Evropë
	
	

	IOM
	Organizata Ndërkombëtare për Migracionin (International Organization for Migration)
	
	

	IPA
	Instrumenti i paraanëtarësimit
	
	

	ISCO
	Klasifikimi Ndërkombëtar Standard i Profesioneve (International Standard Classification of Occupations)

	Plani Vjetor 2026 i paraqitet për miratim Kuvendit të Shqipërisë në zbatim të neneve 9 dhe 10 të Ligjit nr. 17/2018 “Për statistikat zyrtare”. Dokumenti shërben për parashikimin e veprimtarive statistikore në përmbushje të objektivave strategjikë dhe rezultateve të pritshme të parashikuara në Ligjin nr. 30/2022 “Për miratimin e Programit të Statistikave Zyrtare 2022-2026”.
Dokumenti paraqet aktivitetet statistikore që do të kryhen nga Sistemi Kombëtar Statistikor, INSTAT, Banka e Shqipërisë, Ministria e Financave, dhe Agjencia Kombëtare e Burimeve Natyrore gjatë vitit 2026, sipas fushave përkatëse statistikore që mbulojnë, afatet dhe periodicitetet e zbatimit, si dhe indikatorët që do të prodhohen nga zbatimi i këtyre aktiviteteve. Në të njëjtën linjë paraqiten edhe institucionet përgjegjëse për dhënien e informacionit statistikor dhe frekuenca e transmetimit të këtij informacioni. Sipas kërkesave të ligjit për statistikat zyrtare, me qëllim që të sigurohet mbarëvajtja e veprimtarive të parashikuara dhe parandalimi i risqeve të mundshme, dokumenti përmban një analizë të risqeve dhe problemeve të pritshme gjatë vitit 2026.
Plani Vjetor 2026 është në përputhje me dokumentin e ngjashëm, i cili aplikohet nga vendet e tjera, anëtare të BE-së, mbështetur në nenin 17 të Rregullores (KE) 223/2009 të Parlamentit Evropian dhe të Këshillit, datë 11 mars 2009 “Mbi statistikat evropiane, e cila shfuqizon Rregulloren (KE, Euroatom), Nr. 1101/2008 të Parlamentit Evropain dhe të Këshillit mbi dërgimin e të dhënave, të cilat i nënshtrohen konfidencialitetit statistikor, Zyrës Statistikore të Komuniteteve Evropiane, Rregullores së Këshillit (KE) Nr. 322/97, Mbi Statistikat e Komunitetit dhe Vendimin e Këshillit 89/382/EEC, Euroatom për krijimin e një komisioni mbi programet statistikore të Komuniteteve Evropiane”. 
Legjislacioni shqiptar për statistikat zyrtare parashikon instrumentat e monitorimit të zbatimit të Planit Vjetor. Drejtori i Përgjithshëm i INSTAT duhet t’i paraqesë Këshillit të Statistikave raporte 4-mujore, ndërsa Kuvendi i Shqipërisë diskuton raportin vjetor të ecurisë së Planit Vjetor  mbi veprimtarinë e INSTAT-it dhe Sistemit Kombëtar Statistikor. Instrumente të tjera monitoruese të rëndësishme janë ndjekja e rekomandimeve të dala nga raportet vjetore të BE-së për ecurinë e nivelit të përputhshmërisë së Kapitullit 18 “Statistikat” në vendin tonë.
Viti 2026 e gjen Sistemin Kombëtar Statistikor në një fazë të re zhvillimi drejt përafrimit të standardeve evropiane. Në muajin Mars 2026 një ekip ekspertësh të pavarur, së bashku me Eurostatin do të zhvillojnë në Shqipëri procesin e vlerësimit të sistemit, për të dhënë më tej rekomandimet përkatëse përmirësuese. Aktivitetet zbatuese të rekomandimeve do të përfshijnë forcimin e kuadrit ligjor dhe institucional, modernizimin e infrastrukturës prodhuese dhe forcimin e bashkëpunimit me grupet e interesit.  
Për të rritur transparencën dhe besueshmërinë e publikut në statistikat zyrtare, përveç botimit në Fletoren Zyrtare, Plani Vjetor publikohet edhe në faqen zyrtare të INSTAT-it. Gjithashtu, në faqen elektronike zyrtare publikohen raportet 4-mujore për zbatimin e planit.
	Fq. 0 

Objektivat zhvillimorë të Sistemit Kombëtar Statistikor, të parashikuar në Programin e Statistikave Zyrtare 2022-2026 dhe masat prioritare janë:


Për të matur performancën e Sistemit Kombëtar Statistikor në drejtim të zbatimit të këtyre objektivave dhe në përputhje me parashikimet e Programit të Statistikave Zyrtare 2022-2026, janë përcaktuar treguesit kyç të performancës me vlerat për vitin bazë 2022 dhe pritshmëritë për vitin 2026. 
Tabelat e mëposhtme paraqesin këtë informacion për secilin objektiv zhvillimor dhe parashikimet për vitin 2026.

Tabela nr. 1 Objektivi Strategjik 1, aktivitetet statistikore dhe treguesit e performancës
	Objektivat strategjikë
	Objektiva specifikë
	Treguesite performancës
	Vlerat për vitin bazë 2022
	2026

	Objektivi strategjik 1: 
Zhvillimi i SKS për të përmbushur plotësisht acquis communautaire lidhur me statistikat dhe të mbështesë plotësisht procesin e integrimit Evropian
	1.1 Të përcaktojë kërkesat prioritare që do të mundësojnë progresin drejt acquis
1.2 Të sigurojë pavarësinë profesionale të të gjithë prodhuesve të statistikave zyrtare dhe zbatimin e parimeve statistikore
1.3 Prodhimi i indikatorëve përkatës sipas specifikimeve të përcaktuara nga Eurostat-i 
	1.1 Numri i të dhënave (data points) të shfaqura në databazën statistikore të Eurostat-it për Shqipërinë
	4.579.293
	8.400.000

	
	
	1.2 Numri i akteve të reja ligjore të përafruara me acquis (Sipas PKIE)
	1
	2

	
	
	1.3 Rekomandime të Eurostatit (nga raporti Peer Review 2018), të zbatuara (në %)
	89%
	Janë realizuar në masën 100% gjatë vitit 2023




Tabela nr. 2 Objektivi Strategjik 2, aktivitetet statistikore dhe treguesitt e performancës
	Objektivat strategjikë
	Objektiva specifikë
	Treguesit e performancës
	Vlerat për vitin bazë 2022
	2026

	Objektivi strategjik 2: 
Plotësimi i nivelit të plotë të kërkesave të përdoruesit për statistika zyrtare

	2.1- Rritja e përdorimit të të dhënave dhe rekordeve administrative për qëllime statistikore 

2.2 Prodhimi i treguesve që të përputhen me nevojat e përdoruesve të statistikave brenda vendit

	2.1 Numri i të dhënave (data points) të shfaqura në databazën e INSTAT (në %)
	3.820.369
	4,815,120

	
	
	2.2 Numri i vizitave në faqen e internetit të INSTAT-it
	3.585.663
	+10 nga viti para-ardhës

	
	
	2.3 Niveli i kënaqësisë së përdoruesve të statistikave të prodhuara nga INSTAT
	3,93/78,6%
	4,1/82%

	
	
	2.4 Numri i takimeve me përdoruesit (mbledhjet me grupin e përdoruesve, etj.)
	3
	25

	
	
	2.5 Numri i treguesve të OZHQ-së të prodhuar nga SKS
	56
	74

	
	
	2.6 Numri i aktiviteteve statistikore në nivel qarku dhe bashkie
	
21
	
21













Tabela nr. 3 Objektivi Strategjik 3, aktivitetet statistikore dhe treguesit e performancës
	Objektivat strategjikë
	Objektiva specifikë
	Treguesit e performancës
	Vlerat për vitin bazë 2022
	2026

	Objektivi strategjik 3: 
Prodhimi i statistikave zyrtare të një niveli të lartë cilësie, që të përputhen me standardet e pranuara Evropiane dhe ndërkombëtare
	3.1. Përmirësimi i cilësisë të të dhënave dhe rekordeve administrative të siguruara nga institucionet përkatëse

3.2 Të ndërtohet, mirëmbahet dhe promovohet menaxhimi i cilësisë dhe sistemi i kontrollit të cilësisë për SKS
	3.1 Numri i klasifikimeve statistikore ndërkombëtare të reja të adoptuara në vend
	1
	           2

	
	
	3.2 Numri i raporteve të cilësisë të publikuara
	52
	64



Tabela nr.4 Objektivi Strategjik 4, aktivitetet statistikore dhe treguesit e performancës
	Objektivat strategjikë
	Objektiva specifikë
	Treguesit e performancës
	Vlerat për vitin bazë 2022
	2026

	Objektivi strategjik 4: 
Përfshirja e institucioneve shtesë prodhues në Programin Kombëtar të Statistikave Zyrtare 

	4.1 Rritja e ndërgjegjësimit të institucioneve për përfitimet si rezultati i funksionimit brenda PKSZ

4.2 Vendosja dhe përmirësimi i bashkëpunimit dhe partneriteti mes institucioneve prodhues të statistikave

4.3 Miratimi i akteve rregullatore nga ana e institucioneve të tjera prodhuese statistikore që të jenë në mbështetje të funksioneve statistikore zyrtare

4.4 Përafrimi dhe zbatimi i mekanizmave që nxisin ndarjen efikase dhe transparente të fondeve publike

4.4 Përfshirja në strukturat organizative të institucioneve publike struktura të veçanta të dedikuara vetëm për prodhimin statistikor

	4.1 Numri i agjencive statistikore në PSZ
	3
	
4


	
	
	4.2 Numri i institucioneve furnizuese me të dhëna administrative mikro
	4
	4

	
	
	4.3 Numri i temave të trajnimeve të organizuara nga INSTAT
	11
	5

	
	
	4.4 Numri i regjistrave administrativë të përdorur për prodhim statistikor (skedarët mikro që merr INSTAT nga institucionet e tjera)
	15
	






              15




















Tabela nr. 5 Objektivi Strategjik 5, aktivitetet statistikore dhe treguesit e performancës
	Objektivat strategjikë
	Objektiva specifikë
	Treguesit e performancës
	Vlerat për vitin bazë 2022
	
2026

	Objektivi strategjik 5: 
Modernizimi i mëtejshëm i proceseve, metodave, produkteve dhe shërbimeve statistikore për të përmirësuar cilësinë, dorëzimin në kohë dhe efiçencën në kosto të statistikave zyrtare

	5.1 Modernizimi i mëtejshëm i sistemeve për grumbullimin e të dhënave
5.2 Zgjerimi i përdorimit të burimeve jotradicionale të të dhënave të papërpunuara
5.3 Modernizimi i mëtejshëm i sistemeve për përpunimin statistikor dhe ruajtjen dhe shpërndarjen
5.4 Fuqizimi i bashkëpunimit me botën akademike për zhvillimin e metodave të reja, produkteve dhe shërbimeve statistikore 
5.5 Zhvillimi i sistemeve të informacionit për të reduktuar ngarkesën e komunikimit dhe për të rritur cilësinë statistikore
	5.1 Numri i aplikacioneve të ndërtuara/përditësuara për grumbullimin e të dhënave me CATI/CAWI
	1/8
	

        8[footnoteRef:1] [1:  Aplikacione CAWI të përditësuar] 



	
	
	5.2 Numri i aplikacioneve të ndërtuara/përditësuara me CAPI

	1/22
	




3/24[footnoteRef:2] [2:  3 Aplikacione CAPI do të ndërtohen dhe 24 aplikacione ekzistuese CAPI do të përditësohen] 







   Tabela nr. 6 Objektivi Strategjik 6, aktivitetet statistikore dhe treguesit e performancës
	Objektivat strategjikë
	Objektiva specifikë
	Treguesit e performancës
	Vlerat për vitin bazë 2022
	2026

	Objektivi strategjik 6:
Rritja e besimit të publikut në SKS dhe njohja e tij si strukturë institucionesh me performancë të duhur dhe profesionalisht të pavarur
	6.1 Të përftohet një rritje e përdorimit dhe njohurive të produkteve statisikore të SKS-së 

6.2 Fuqizimi dhe promovimi i rolit të INSTAT-it në SKS, në rajon dhe arenën ndërkombëtare

6.3 Zbatimi i plotë i dispozitave ligjore dhe praktike për të mbrojtur konfidencialitetin statistikor
	6.1 Përqindja e përdoruesve që shprehin besim/besueshmëri në statistikat kombëtare (në një vrojtim)
	3.94/78,8%
	4.20/ 84%

	
	
	6.2 Numri i referimeve ndaj produkteve të SKS-së në media:gazeta, tv, portale online
	27,972
	32,000

	
	
	6.3 Numri i eventeve të kryera për ndërgjegjësimin e statistikave
	11
	

13



Tabela nr. 7 Aspektet pëmirësuese për vitin 2026 krahasimisht me vitin bazë 2022
	Aspekte përmirësuese
	Vlerat për vitin bazë 2022
	Vlera e pritshme për vitin 2026
	Progresi (në %)

	Numri i të dhënave (data points) të shfaqura në databazën e INSTAT (në %)
	3.820.369
	4.815.120
	26%

	Numri i takimeve me përdoruesit (mbledhjet me grupin e përdoruesve, etj.)
	3
	25
	773%

	Niveli i kënaqësisë së përdoruesve të statistikave të prodhuara nga INSTAT
	78,6%
	82%
	3,4%

	Numri i referimeve ndaj produkteve të SKS-së në media, p.sh., në gazetat ditore kryesore ose në televizione
	27.972
	31.000
	10,87%

Lista e aktiviteteve statistikore paraqitet duke ndjekur strukturën e klasifikimit të fushave dhe temave statistikore, të parashikuara në Shtojcën 1 të Ligjit nr. 17/2018 “Për statistikat zyrtare”, si dhe duke ruajtur linjën e klasifikimeve të fushave statistikore e temave përkatëse, të përcaktuara në Programin e Statistikave Zyrtare 2022-2026. Lista e aktiviteteve për pjesën e Censit të Popullsisë dhe Banesave dhe Censin e Bujqësisë pasqyrohet më hollësisht në seksione të veçanta të dokumentit.

· Përmbledhje: Arritjet në vitin 2025 – Pritshmëritë për vitin 2026

· Agjencitë statistikore dhe përgjegjësitë sipas Programit
Gjatë vitit 2025 Sistemi Kombëtar Statistikor realizoi 113 aktivitete statistikore. INSTAT u angazhua për realizimin e 100 aktiviteteve statistikore, duke siguruar prodhimin e treguesve në katër fushat e Programit të Statistikave Zyrtare si: fusha e Statistikave Demografike dhe Sociale, fusha e Statistikave Ekonomike, fusha e Statistikave Sektoriale dhe fusha e Statistikave të Mjedisit dhe Multidomain. Banka e Shqipërisë realizoi 9 aktivitete për mbulim me tregues në fushën e Statistikave Ekonomike dhe në fushën e Statistikave Sektoriale. Ministria e Financave kontribuoi në realizimin e 2 aktiviteteve në fushën e Statistikave Ekonomike. Agjencia Kombëtare e Burimeve Natyrore u angazhua në realizimin e 2 aktiviteteve që lidhen me bilancin energjitik tremujor dhe vjetor. Për vitin 2026, Sistemi ka planifikuar të realizojë 119 aktivitete statistikore. INSTAT planifikon të realizojë 106 aktivitete në 4 fushat statistikore të Programit, Banka e Shqipërisë 9 aktivitete në fushën e Statistikave Ekonomike dhe në fushën e Satistikave Sektoriale, Ministria e Financave do të realizojë 2 aktivitete në fushën e Statistikave Ekonomike, Agjencia Kombëtare e Burimeve Natyrore do të realizojë 2 aktivitete statistikore.
· Aktivitetet dhe treguesit statistikorë 
Gjatë vitit 2025 në fushën e Statistikave Demografike dhe Sociale u realizuan 33 aktivitete statistikore nga të cilat u prodhuan 496 tregues duke mbuluar me të dhëna nënfushat: Popullsia me vendbanim të zakonshëm në Shqipëri dhe jashtë saj, Puna dhe Kostot e Punës, Arsimi dhe trajnimet, Shëndetësia, Të ardhurat dhe shpenzimet e konsumit, Mbrojtja Sociale, Drejtësia dhe Krimi, Kultura; 20 aktivitete në fushën e Statistikave Ekonomike, nga të cilat u prodhuan 241 tregues mbi Statistikat Makroekonomike, Statistikat Financiare të Qeverisë, Fiskale dhe të Sektorit Publik dhe Statistikat e Biznesit; Në fushën e Statistikave Sektoriale u realizuan 47 aktivitete nga të cilat u prodhuan 361 tregues duke mbuluar nënfushat si: Statistikat e Bujqësisë, Peshkimit dhe Pyjeve, Energjia, Transporti, Turizmi, Tregtia e Jashtme, Bilanci i Pagesave, Çmimet, Shkenca, Teknologjia dhe Inovacioni; Në fushën e statistikave të Mjedisit dhe Multidomain u realizuan 13 aktivitete për prodhimin e 56 treguesve statistikorë mbi Llogaritë Monetare dhe Fizike në Mjedis, Mbetjet, Ujin, Biodiversitetin, etj. Për vitin 2026 për fushat dhe nënfushat e sipërpërmendura parashikohen: 32 aktivitete në fushën e Statistikave Demografike dhe Sociale për prodhimin e 491 treguesve statistikorë; 20 aktivitete në fushën e Statistikave Ekonomike, duke synuar prodhimin e 216 treguesve; 54 aktivitete në fushën e Statistikave Sektoriale, shoqëruar me prodhimin e 506 treguesve; 13 aktivitete në fushën e Statistikave të Mjedisit dhe Multidomain, për prodhimin e 53 treguesve statistikorë.
· Aktivitetet e reja. Në vitin 2025 vijoi realizimi i aktiviteteve të vazhdueshme të planifikuara në Planin Vjetor të PSZ. Gjatë vitit 2026 planifikohet realizimi i 5 aktiviteteve të reja, përkatësisht 1 aktivitet mbi modulin e përfitimeve neto të mbrojtjes sociale dhe 4 vrojtimeve të reja në fushën e Turizmit. Nga vrojtimet e reja mbi turizmin do të sigurohet informacion mbi ndërmarrjet me aktivitetet në sektorin e turizmit dhe informacion  lidhur me atraksionet turistike të vizituara, shpenzimet e kryera, cilësinë e ofrimit të shërbimeve dhe impaktin e turizmit në këto destinacione.
· Klasifikimet statistikore. Gjatë vitit 2025 u miratua Nomenklatura e Veprimtarive Ekonomike (NVE) Rev. 2.1, si dhe brenda muajit Dhjetor 2025 parashikohet të kalojë për miratim në Komisionin Kombëtar të Nomenklaturave Klasifikimi i Konsumit Individual sipas Qëllimit (COICOP 2018). Gjatë vitit 2026 do të vijohet me miratimin e klasifikimeve sipas kaledarit, i cili hartohet në Dhjetor 2025.
· Menaxhimi i cilësisë. Në planin e vitit 2025 u parashikuan dy audite statistikore, përkatësisht në fushën e statistikave demografike dhe sociale dhe në fushën e statistikave sektoriale, rezultatet e të cilave do të përcaktojnë perspektivën e përmirësimeve metodologjike dhe aksioneve të nevojshme për zbatimin e tyre gjatë vitit 2026, vit në të cilin gjithashtu do të realizohen 2 audite statistikore. Në planin e vitit 2025 u parashikuan të realizohen 2 pyetësorë vetëvlerësimi, përkatësisht 1 për fushën e Statistikave Sociale dhe Demografike dhe 1 për fushën e Statistikave Ekonomike. Gjatë vitit 2026 parashikohet realizimi i 2 pyetësorëve të vetëvlerësimit në fushën e statistikave sociale dhe demografike dhe statistikave ekonomike. Sa i përket raporteve të cilësisë gjatë vitit 2025 INSTAT planifikoi publikimin e 63 raporteve të cilësisë dhe për vitin 2026 parashikohet publikimi i 64 raporteve të cilësisë.  











Figura nr. 1 Performanca 2025-2026


Prioritetet për vitin 2026 
Në vijim të përmbushjes së objektivave strategjike dhe në kuadër të përafrimit të mëtejshëm me standardet e Sistemit Statistikor Evropian, gjatë vitit 2026 Sistemi Kombëtar Statistikor do të fokusohet në zbatimin e një sërë aktivitetesh të rëndësishme, që synojnë forcimin e prodhimit statistikor, përmirësimin e cilësisë dhe rritjen e harmonizimit të statistikave zyrtare me standardet e BE-së. 
Prioritet kryesor për vitin 2026 do të jetë kryerja e Censit të Bujqësisë, si një nga aktivitetet më të rëndësishme statistikore të këtij viti, i cili synon mbledhjen e informacionit gjithëpërfshirës mbi strukturën e fermave bujqësore, përdorimin e tokës, bagëtinë, praktikat bujqësore dhe burimet e të ardhurave rurale. Rezultatet do të shërbejnë për hartimin e politikave të qëndrueshme bujqësore, harmonizimin me standardet e BE-së (Eurostat) dhe përmirësimin e regjistrave statistikorë në nivel vendor.
Prioritet do të ketë, gjithashtu, zgjerimi i burimeve statistikore, konsolidimi i proceseve metodologjike dhe implementimi i nomenklaturave më të fundit për aktivitete të caktuara statistikore, pasurimi i databazës së Eurostat, në kuadër të integrimit në Bashkimin Evropian, si dhe forcimi i bashkëpunimit ndërinstitucional në funksion të transparencës dhe përdorimit të gjerë të statistikave për politika publike dhe zhvillim të qëndrueshëm. 
Në vijim paraqiten aktivitetet prioritare për vitin 2026:
· Realizimi i Censit të Bujqësisë;
· Zbatimi i nomenklaturës COICOP 2018, në anketën e Buxhetit të NjEF 2026;
· Rritja e numrit të treguesve të prodhuar për turizmin, sipas nevojave kombëtare;
· Konsolidimi i marrjes së të dhënave mbi azilkërkuesit dhe transmetimin e tyre sipas kërkesave/rekomandimeve të Eurostat;
· Finalizimi dhe transmetimi i të dhënave mikro për dy raunde, SILC 2025 dhe 2026;
· Përfshirja e rezultateve të Censit 2023 për punësimin dhe vlerësimet e rentës së imputuar;
· Kryerja e Anketës mbi Dhunën ndaj Grave dhe Vajzave, sipas metodologjisë së Eurostat;
· Përllogaritja për herë të parë e Indeksit të Kostos së Punës;
· Prodhimi i PBB tremujore,  sipas metodës së të ardhurave (eksperimentale);
· Zgjerimi i serisë kohore  2010 – 2012 për sektorët institucional;
· Përmirësimi i statsistikave të biznesit për të rritur përputhshmërinë me rregulloren evropiane përkatëse dhe afateve kohore;
· Përmirësimi dhe përditësimi i metodologjisë për llogaritjen e Indeksit të Harmonizuar të Çmimeve të Konsumit (HICP), me synim reflektimin e plotë të udhëzimeve dhe ndryshimeve më të fundit të miratuara nga Eurostat, si dhe sigurimin e krahasueshmërisë ndërkombëtare të të dhënave;
· Rritja e cilësisë dhe harmonizimit të statistikave sektoriale (transport, çmime, tregti e jashtme e mallrave, etj.), në përputhje me standardet metodologjike dhe kërkesat e Eurostat, duke forcuar proceset e kontrollit të cilësisë, dokumentimit dhe publikimit të të dhënave;
· Ndjekja dhe monitorimi i Piketave Mbyllëse, si dhe raporteve të tjera periodike në kuadër të procesit të anëtarësimit për kapitullin 18 “Statistikat”;
· Monitorimi dhe zbatimi i projektit të Objektivave të Zhvillimit të Qëndrueshëm (OZHQ), me qëllimin final rritjen e treguesve të OZHQ;
· Përfshirja e Shqipërisë në sistemin e FMN, SDDS

Informacion më i detajuar rreth aktiviteteve statistikore të parashikuara për t’u realizuar   gjatë vitit 2026 jepet në seksionet e mëposhtme sipas fushave statistikore, si dhe në Aneksin e këtij dokumenti, ku aktivitetet janë shoqëruar me informacion të kategorive: 
· Lloji i aktivitetit; 
· Tipi i aktivitetit; 
· Periodiciteti i aktivitetit; 
· Përqindja e të dhënave të siguruara nga burimi administrativ/vrojtimi
· Treguesit statistikorë; 
· Institucioni përgjegjës për prodhimin e të dhënave; 
· Institucioni përgjegjës për furnizimin me të dhëna; 
· Afati i grumbullimit të të dhënave; 
· Afati i përpunimit të të dhënave; 
· Afati i publikimit të të dhënave; 
· Risqet dhe nivelet e risqeve; 
· Burimet e financimit.

[bookmark: _Toc89368108]

Fusha 1 “Statistikat demografike dhe sociale”

Statistikat sociale përfshijnë një gamë të gjerë  fushash që mbulojnë aspektet demografike dhe shoqërore të vendit, duke përfshirë statistikat e popullsisë, tregut të punës dhe pagave, arsimit, shëndetësisë, të ardhurave dhe shpenzimeve të konsumit dhe përdorimit të kohës, mbrojtjes sociale, drejtësisë dhe krimit, kulturës. 
Qëllimi kryesor i statistikave sociale është që të sigurojnë prodhimin e të dhënave cilësore, të besueshme dhe të disponueshme në kohë për treguesit statistikorë përkatës, të cilët mbështesin hartimin, zbatimin dhe monitorimin e politikave sociale dhe ekonomike. Nëpërmjet këtyre të dhënave synohet vlerësimi i  ndikimit të këtyre politikave mbi mirëqënien e popullsisë dhe zhvillimin e qëndrueshëm shoqëror në vend. 
Objektivi kryesor për vitin 2026 për statistikat sociale do të jetë rritja e cilësisë dhe plotshmërisë së serive kohore për treguesit me frekuencë tremujore dhe vjetore, duke synuar rritjen e nivelit të përafrimit me acquis përkatëse.
Një ndër aktivitetet kryesore në këtë fushë statistikore do të jetë përgatitja për vlerësimin e projeksioneve të popullsisë, bazuar në rekomandimet ndërkombëtare, llogaritja dhe vlerësimi i statistikave të diasporës shqiptare dhe kryerja e Vrojtimit të Grupimeve të Treguesve të Shumëfishtë (MICS) me fokus social, kryesisht të kushteve të jetesës, nënat dhe fëmijët, edukimin, shëndetësinë, si dhe shumë fusha të tjera. Tre aktivitete të rëndësishme që do të realizohen në këtë fushë do të jenë anketa Evropiane e Shëndetit (EHIS), anketa e Dhunës ndaj Grave dhe Vajzave dhe anketa e Përdorimit të Kohës. Ndër aktivitetet plotësisht të reja vlen të theksojmë Anketën e Turizmit në kuadër të Strategjisë Kombëtare për Zhvillimin e Turizmit 2025-2030. Gjithashtu, një tjetër aktivitet i rëndësishëm do të jetë kryerja e analizave të thelluara me tematikat përkatëse mbështetur në të dhënat e Censit të Popullsisë dhe Banesave 2023 jetë.
Ndër aktivitetet kryesore që pritet të realizohen gjatë vitit 2026 në këtë fushë statistikore janë: 
· Anketa mbi Dhunën ndaj Grave dhe Vajzave, që synon mbledhjen e të dhënave gjithëpërfshirëse për vlerësimin e përhapjes dhe formave të dhunës me bazë gjinore;
· Anketa Evropiane e Shëndetit (EHIS), e cila do të sigurojë informacion të detajuar mbi statusin shëndetësor të popullsisë dhe faktorët e ndikimit mbi shëndetin;
· Anketa e Përdorimit të Kohës, e cila do të mundësojë analiza të thelluara mbi shpërndarjen e kohës midis aktiviteteve të punës, kujdesit dhe kohës së lirë, si bazë për politika të barazisë gjinore dhe mirëqenies;
· Përgatitja për vlerësimin e projeksioneve të popullsisë, bazuar në rekomandimet ndërkombëtare;
· Statistikat e Diasporës Shqiptare;
· Vrojtimi i Grupimeve të Treguesve të Shumëfishtë (MICS) me fokus në aspektet sociale, duke përfshirë kushtet e jetesës, nënat dhe fëmijët, arsimin, shëndetësinë dhe fusha të tjera të lidhura me zhvillimin njerëzor. 
Ndër aktivitetet e tjera, të reja, që do të realizohen gjatë vitit 2026, veçohet Anketa e Turizmit, e cila do të zhvillohet në kuadër të Strategjisë Kombëtare për Zhvillimin e Turizmit 2025–2030, me qëllim përmirësimin e treguesve të këtij sektori strategjik për ekonominë kombëtare.
Gjithashtu, një tjetër aktivitet  i rëndësishëm për vitin 2026 do të jetë kryerja e analizave të thelluara tematike të bazuara në rezultatet e Censit të Popullsisë dhe Banesave 2023, të cilat do të fokusohen në fushat prioritare të zhvillimit demografik, strukturës familjare, kushteve të banimit dhe karakteristikave socio-ekonomike të popullsisë.
Kryerja e këtyre aktiviteteve do të mbështetet nga burime administartive dhe vrojtime të kryera nga INSTAT. 
Vrojtimet që do të kryhen gjatë vitit 2026 paraqiten në tabelën e mëposhtme:

Tabela nr. 8 Lista e vrojtimeve për Fushën “Statistikat Sociale dhe Demografike”
	Vrojtimi
	Burimi i financimit

	1. Vrojtimi i grupimeve të treguesve të shumëfishtë (MICS)
	Buxhet shteti+Donatorë

	2. Vrojtimi i Forcës së Punës
	Buxhet shteti

	3. Vrojtimi i Kostos së Punës
	Buxhet shteti

	4. Vrojtimi i Buxhetit të Njësive Ekonomike Familjare
	Buxhet shteti

	5. Vrojtimi i të Ardhurave dhe Nivelit të Jetesës
	Buxhet shteti

	6. Vrojtimi i Dhunës ndaj Grave dhe Vajzave
	Buxhet shteti+Donatorë

	7. Vrojtimi Evropian i Shëndetit (EHIS)
	Buxhet shteti+Donatorë



Niveli aktual i përputhshmërisë me rregulloret përkatëse të BE, paraqitet në tabelën e mëposhtme:

Tabela nr. 9  Niveli i përputhshmërise me acquis per fushën “Statistikat Sociale dhe Demografike”
	Tema/Aktiviteti
	Niveli i përputhshmërisë

	1. Statistikat e Popullsisë dhe Migracionit Ndërkombëtar
	I mesëm

	2. Censi i Popullsisë dhe Banesave
	I mesëm

	3. Statistika të Punësimit dhe Papunësisë
	I ulët

	4. Statistika mbi Koston e Punës dhe të Ardhurat nga Puna
	I mesëm

	5. Statistika të Arsimit 
	I mesëm

	6. Statistika të Shëndetësisë
	I ulët

	7. Statistika të trajnimit dhe të mësuarit gjatë gjithë jetës
	I ulët

	8. Vrojtimi i të Ardhurave dhe Nivelit të Jetesës
	I mesëm

	9. Statistika të Mbrojtjes Sociale (ESSPROS)
	I mesëm

	10. Statistika të Drejtësisë  dhe Krimeve
	I mesëm

	11. Statistika të Kulturës dhe Sportit
	I ulët



Agjencia statistikore përgjegjëse: INSTAT
Kjo fushë përbëhet nga 9 tema statistikore:
Në tabelën nr. 8 paraqitet numri i aktiviteteve për kategoritë: periodiciteti/burimi i të dhënave/ institucioni përgjegjës. 

Tabela nr. 10 Përmbledhje e numrit të aktiviteteve për Fushën “Statistikat Sociale dhe Demografike”
	1. Statistikat Sociale dhe Demografike
	Nr. i aktiviteteve
Statistikore (AS)
	Nr. AS / Periodiciteti *

	Nr. AS / 
Burimi i të dhënave**
	Nr. AS / Institucioni përgjegjës

	1.1 Popullsia me vendbanim të zakonshëm në Shqipëri dhe jashtë saj
	9
	1- T
5 - V
1 - 2V
1 - 10V
1 – i papërcaktuar
	2 VS
2 BA
4 VS+BA
1 Cens
	9 INSTAT

	1.2 Puna dhe Kostot e Punës
	4
	3 - T
1 - 2V
	2 VS
2 BA
	4 INSTAT

	1.3 Arsimi dhe trajnimet
	2
	2 – V
	2 BA
	2 INSTAT

	1.4 Shëndetësia
	4
	3 – V
1- 6V
	1 VS
3 BA
	4 INSTAT

	1.5 Të Ardhurat dhe Shpenzimet e Konsumit
	2
	2 – V
	2 VS
	2 INSTAT

	1.6 Mbrojtja Sociale
	2
	1 - V
1 – Tjetër
	2 BA
	2 INSTAT

	1.7 Drejtësia dhe Krimi
	4
	4 – V
	4 BA
	4 INSTAT

	1.8 Kultura
	4
	4 – V
	2 BA
2 VS+BA
	4 INSTAT

	1.9 Përdorimi i kohës
	1
	1-10V
	1 VS
	1 INSTAT

	Gjithsej
	32
	4 - T
21 - V
2 - 2V
1 - 6V
2- 10 V
1- Tjetër
1 – I papërcaktuar

	8 VS
17 BA
6 VS+BA
1 Cens
	32 INSTAT


*M-mujor; T-Tremujor; V-Vjetor; 
** VS-Vrojtim Statistikor; BA-Burim Administrativ; NA-Nuk aplikohet.

Figura nr. 2 Statistikat Demografike dhe Sociale 2025-2026



Tema 1.1 “Popullsia me vendbanim të zakonshëm në Shqipëri dhe jashtë saj” 
INSTAT, si institucioni përgjegjës prodhues, parashikon të kryejë aktivitete të fokusuara në tre nëntema: 1.1.1 “Demografi, migracion dhe projeksione”, 1.1.2 “Censi i Popullsisë dhe Banesave, Azil-kërkuesit dhe të huajt” dhe 1.1.3 “Statistikat gjinore”.                      
Në lidhje me nëntemën e parë do të kryhen tre aktivitete statistikore me frekuencë vjetore dhe tremujore. Prodhimi i statistikave të popullsisë dhe statistikave të migracionit kryhet me frekuencë vjetore. Ndërkohë, statistikat e ngjarjeve jetësore mbi numrin e lindjeve, vdekjeve dhe shtesa natyrore e popullsisë do të prodhohen me frekuencë tremujore. Për kryerjen e këtyre aktiviteteve do të përdoren burimet që INSTAT disponon si: Vrojtimi i Forcave të Punës dhe të dhënat administrative që merren nga Drejtoria e Përgjithshme e Gjendjes Civile. Gjithashtu, për plotësimin e informacionit integrohen të dhënat nga burime ndërkombëtare si: Eurostat, Departamenti i Çështjeve Ekonomike dhe Sociale në Kombet e Bashkuara (UNDESA), Programi i Zhvillimit në Kombet e Bashkuara (UNDP) dhe statistikat pasqyrë nga disa shtete të tjera. 
Brenda kësaj nënteme INSTAT do të prodhojë statistikat e azilit dhe të huajve, me frekuencë vjetore, duke përdorur të dhënat administrative të marra nga Ministria e Punëve të Brendshme dhe Departamenti i Kufirit dhe Migracionit. 
Aktiviteti i projeksioneve të popullsisë, jep informacion në lidhje me numrin e ardhshëm të popullsisë, strukturën demografike dhe shpërndarjen territoriale të banorëve, sipas hipotezave më të mundshme të prirjeve në sjelljet demografike.
Gjithashtu, gjatë vitit 2026, do të përfundojë puna në terren i vrojtimit të Grupimeve të Treguesve të Shumëfishtë (MICS), i cili është planifikuar të realizohet gjatë periudhës Dhjetor 2025 - Janar 2026, duke vijuar më tej me  përpunimin dhe publikimi i të dhënave. Qëllimi kryesor i vrojtimit MICS është të sigurojë të dhëna të nevojshme, dhe me cilësi të lartë të një sërë treguesish të fushave të ndryshme me fokus fëmijët, kushtet sociale të jetesës, nënat dhe fëmijët, edukimin, shëndetësinë etj. Ky vrojtim pritet të realizohet nëpërmjet koordinimit ndërsektorial të INSTAT.
Anketa “Dhuna ndaj Grave dhe Vajzave”do të kryhet  në linjë me metodologjinë e Eurostat-it. Objektivi i  këtij vrojtimi kombëtar për dhunën ndaj grave dhe vajzave është mbledhja dhe krahasimi i të dhënave mbi përvojat personale të grave dhe vajzave për llojet e ndryshme të dhunës që mund të kenë përjetuar gjatë jetës së tyre dhe gjatë 12 muajve të fundit.
[bookmark: _Toc87780200][bookmark: _Toc186909495][bookmark: _Toc85380265][bookmark: _Toc85376933]Treguesit kryesorë: Tregues statistikorë mbi popullsinë më 1 Janar, të detajuar sipas grupmoshës, gjinisë, qarqeve, si dhe tregues mbi komponentët e popullsisë si: lindshmëria, vdekshmëria, shtesa natyrore e popullsisë, migracioni i brendshëm dhe i jashtëm, numri i emigrantëve dhe imigrantëve bazuar në Vrojtimin e Forcave të Punës; Tregues statistikorë të lindshmërisë, vdekshmërisë, martesave dhe divorceve me frekuencë vjetore, si dhe numri i lindjeve dhe i vdekjeve (Shtesa Natyrore e Popullsisë) sipas qarqeve, me frekuencë tremujore; Tregues statistikorë të diasporës shqiptare sipas grupmoshës, gjinisë dhe vendit të rezidencës; Tregues statistikorë të projeksioneve të popullsisë sipas grupmoshës dhe gjinisë; Tregues statistikorë mbi azil-kërkuesit dhe të huajt me leje qëndrimi në Shqipëri sipas grupmoshës, gjinisë, motivit të lejes së qëndrimit dhe sipas vendit të origjinës.
Përputhshmëria me acquis: Statistikat demografike, të migracionit dhe popullsisë janë pjesërisht të përputhshme me Rregulloren (BE) Nr. 1260/2013. Nga kjo rregullore lind nevoja për të prodhuar tabela më të detajuara për popullsinë me vendbanim të zakonshëm, lindjet e gjalla dhe vdekjet. Të dhënat demografike të siguruara nga INSTAT bazohen në përkufizimin e popullsisë banuese, nivelin rajonal NUTS dhe përkufizimet e ngjarjeve jetësore që janë plotësisht në përputhje me Rregulloren e BE Nr. 1260/2013.
Statistikat e Azilkërkuesve, Lejeve të qëndrimit, dhe shtetësisë janë përfshirë për herë të parë në Programin e Statistikave Zyrtare 2017-2021. Lidhur me statistikat e azilkërkuesve dhe lejeve të qëndrimit edhe pse nuk janë në përputhje me rregulloren, INSTAT synon përshtatjen me Rregulloren (KE) Nr 862/2007 të Parlamentit Evropian dhe Këshillit datë 11 korrik 2007, “Mbi statistikat për migracionin dhe mbrojtjen ndërkombëtare”, nëpërmjet memorandumeve të bashkëpunimit me institucionet furnizuese të të dhënave administrative për të prodhuar statistika më të mira dhe cilësore për migracionin, azilkërkuesit dhe të huajt, synohet prodhimi i disa treguesve me qëllim transmetimin e tyre për herë të parë në Eurostat.

Tema 1.2 “Puna dhe Kostot e Punës” 
Tema 1.2 përbëhet nga dy nëntema: 1.2.1 “Punësimi dhe Papunësia” dhe 1.2.2 “Kostoja e punës dhe të ardhurat nga puna”. Kjo temë siguron informacion tremujor dhe vjetor mbi karakteristikat e tregut të punës dhe variablave socio-demografikë të individëve dhe familjeve. Përgjegjës për prodhimin e statistikave sipas kësaj teme është INSTAT. Për nëntemën e parë, INSTAT do të kryejë një aktivitet statistikor me frekuencë tremujore mbi statistikat e tregut të punës, për prodhimin e së cilave do të shfrytëzohen të dhënat nga vrojtimi i forcave të punës. Për nëntemën e dytë, INSTAT do të prodhojë statistikat mbi pagat me frekuencë tremujore dhe vjetore, si dhe vrojtimin e kostos së punës, për vitin 2025. 
Treguesit kryesorë: Tregues statistikorë mbi forcat e punës, punësimin dhe papunësinë sipas gjinisë, aktivitetit ekonomik, grup-profesioneve, grup-moshave, nivelit arsimor, në nivel qarku; Tregues statistikorë mbi strukturën e kostos së punës sipas aktivitetit ekonomik, madhësisë dhe pronësisë së ndërmarrjes etj;  Tregues statistikorë administrative mbi pagën mesatare mujore për të punësuarit me pagë në sektorin shtetëror dhe për të gjithë sektorët ekonomikë sipas aktiviteteve ekonomike dhe grup-profesioneve, hendekun gjinor në paga sipas aktiviteteve ekonomike dhe grup-profesioneve dhe treguesit e strukturës së të ardhurave nga puna.
Përputhshmëria me acquis: Statistikat e forcave të punës lidhur me punësimin dhe papunësinë bazohen në Rregulloren kuadër (KE) Nr. 1700/2019 dhe në rregulloret implementuese përkatëse. Aktualisht, niveli i përputhshmërisë me këto rregullore është i pjesshëm. Klasifikimet mbi të cilat bazohet përpunimi i të dhënave janë në përputhje përkatësisht me klasifikimet ISCO-08 për profesionet dhe NVE Rev2, për aktivitetet ekonomike. 
Statistikat strukturore mbi koston e punës dhe të ardhurave nga puna bazohen në Rregulloret (KE) Nr. 530/1999, dhe Nr. 1737/2005 “Mbi Vrojtimin e Kostos së Punës 2024”dhe janë pjesërisht në përputhje me rregulloret përkatëse. përputhje me rregulloret përkatëse.

Tema 1.3 “Arsimi dhe trajnimet”
Qëllimi kryesor i kësaj teme është që të sigurojë të dhëna të krahasueshme dhe të harmonizuara, në kohë dhe me cilësi të lartë mbi arsimin zyrtar publik dhe privat.
Kjo temë përbëhet nga 2 nëntema: 1.3.1“Arsimi”, e cila përfshin tre aktivitete statistikore me frekuencë vjetore, të cilat duhet të realizohen nga INSTAT: statistika të regjistrimeve në arsim, statistika të diplomimeve në arsim dhe statistika të arsimit sipas fushave të studimit në arsimin e lartë”. Të dhënat sigurohen nga Ministria e Arsimit  dhe Ministria e Ekonomisë dhe Inovacionit, e cila mbulon statistikat mbi arsimin profesional; 1.3.2 “Trajnimi profesional dhe të mësuarit gjatë gjithë jetës”, që përfshin kryesisht statistika nga vrojtimi i arsimit të të rriturve, me periodicitet 5 vjeçar.
	INSTAT gjatë vitit 2026 do vijojë punën për plotësimin dhe transmetimin e pyetësorëve të UNESCO - OECD - Eurostat me të dhëna të detajuara për arsimin, për vitin akademik 2024-2025 për diplomimet dhe për vitin akademik 2025-2026 për regjistrimet.
Treguesit kryesorë: Tregues statistikorë mbi regjistrimet që llogariten me bazë vjetore, sipas niveleve të arsimit, gjinisë, institucioneve publike/private, fushave të studimit (arsim i lartë), stafit mësimdhënës, qarqeve, etj; Tregues statistikorë mbi diplomimet që llogariten me bazë vjetore, sipas niveleve të arsimit, gjinisë, institucioneve publike/private, qarqeve, fushave të studimit (arsimi lartë), etj; Tregues statistikorë mbi shpenzimet gjithsej të buxhetit të shtetit për arsimin dhe përqindjen ndaj Prodhimit të Brendshëm Bruto (PBB); Tregues statistikorë  mbi pjesëmarrjen e popullsisë 25-64 vjeç në arsim dhe trajnim, sipas gjinisë, grupmoshave dhe nivelit arsimor të arritur, të përllogaritur bazuar në Vrojtimin e Forcave të Punës. Tregues mbi arsimimin e të rriturve bazuar në Vrojtimin e Arsimit të të Rriturve.
[bookmark: _Toc85376950][bookmark: _Toc85380282][bookmark: _Toc186909512][bookmark: _Toc87780216]Përputhshmëria me acquis: Statistikat e arsimit janë pjesërisht në përputhje me statistikat evropiane të kësaj fushe. INSTAT plotëson dhe transmeton në Eurostat pyetësorin e përbashkët UNESCO - OECD – Eurostat. Ndërkohë, duke filluar nga viti 2026, parashikohet  të përpilohen  të dhënat mbi të regjistruarit për herë të parë, lëvizshmërinë e të mësuarit, si dhe në përpilimin e pyetësorit me të dhëna rajonale.
Të dhënat e pyetësorit të përbashkët të UNESCO - OECD - Eurostat do të transmetohen në kohë në Eurostat në vitin 2026. Përpjekjet do të përqëndrohen në përpilimin e të dhënave mbi të regjistruarit për herë të parë, lëvizshmërinë e të mësuarit, si dhe në përpilimin e pyetësorit me të dhëna rajonale.
Statistikat e formimit profesional dhe të të mësuarit gjatë gjithë jetës janë pjesërisht në përputhje me rregullorem e Komisionit Evropian (KE) Nr. 452/2008 “Për prodhimin dhe zhvillimin e statistikave të arsimit dhe të të mësuarit gjatë gjithë jetës”. Shqipëria nuk ka kryer ende një Vrojtim të Formimit Profesional të Vazhdueshëm (CVTS) dhe nuk ka plane për ta zbatuar atë në një të ardhme të afërt.

Tema 1.4 “Shëndetësia”
Qëllimi kryesor i statistikave të shëndetësisë është që të sigurojnë të dhëna të krahasueshme dhe të harmonizuara, në kohë dhe me cilësi të lartë të treguesve statistikorë mbi shëndetin publik.
Kjo temë përbëhet nga nëntema 1.4.1 “Shëndeti publik” dhe nëntema 1.4.2 “Statistikat e shëndetit dhe sigurisë në punë”. Për realizimin e nëntemës së parë INSTAT do të kryejë dy aktiviteteve statistikore me frekuencë vjetore: statistikat mbi shkaqet e vdekjeve dhe statistikat mbi shëndetin publik. Për statistikat e shkaqeve të vdekjeve do të përdoret si burimi i të dhënave administrative Drejtoria e Përgjithshme e Gjendjes Civile. Statistikat e shkaqeve të vdekjeve janë përpunuar dhe publikuar duke u bazuar në klasifikimin e sëmundshmërisë ICD-9, kjo pasi mjekët ende përdorin këtë klasifikim në skedat e vdekjeve edhe pse tashmë është miratuar ICD-10. Gjithashtu në sistemin e gjendjes civile në të cilin  regjistrohet skeda e vdekjes meshkakun e sëmuendshmërisë, regjistrimi bëhet vetëm me numra, ndërkohë që klasifikimi i ICD-10 përdor gërma dhe numra. Megjithë problematikat, INSTAT në vitin 2025 kreu për herë të parë një hartëzim të shkakut të vdekjes nga ICD-9 në ICD-10, duke grupuar sëmundjet në 20 grupsëmundje kryesore. Ky ushtrim do të kryhet dhe në vijim për të kuptuar konsistencën, saktësinë dhe tendencat kryesore. Për kryerjen e aktivitetit mbi statistikat e shëndetit publik do të përdoren të dhënat administrative që sigurohen nga Ministria e Shëndetësisë dhe Mirëqënies Sociale, Instituti i Shëndetit Publik dhe Fondi i Sigurimit të Detyrueshëm të Kujdesit Shëndetësor. Për realizimin e nëntemës së dytë, INSTAT do të kryejë aktivitetin mbi Statistikat e shëndetit dhe sigurisë në punë duke e pasuruar më tej me të dhëna nënfushën e statistikave të shëndetësisë. 
Treguesit kryesorë: Tregues mbi shkaqet e vdekjeve me frekuencë vjetore sipas grupsëmundjeve bazuar në klasifikimin ndërkombëtar (ICD-9), sipas gjinisë, grupmoshës dhe qarqeve; Tregues statistikorë mbi shërbimin e institucioneve me shtretër, konsultorin e gruas dhe fëmijës, aktivitetin e qendrave shëndetësore; abortet sipas grupmoshave të nënës, nivelit arsimor të nënës; të dhëna mbi aftësinë e kufizuar; tregues mbi shëndetin dhe sigurinë në punë, etj. 
[bookmark: _Toc85376959][bookmark: _Toc85380291][bookmark: _Toc186909521][bookmark: _Toc87780224]Përputhshmëria me acquis: Përafrimi i statistikave të shkaqeve të vdekjeve është pjesërisht në linjë me Rregulloren e Komisionit (EU) Nr. 328/2011”Për shëndetin publik dhe shkaqet e vdekjeve”, pasi INSTAT ende përdor klasifikimin ndërkombëtar ICD-9. Statistikat e shpenzimeve në shëndetësi, nuk janë akoma në përputhje me kërkesat e Rregullores (EC) Nr. 2015/359 “Për statistikat e shpenzimeve në shëndetësi”.

Tema 1.5 “Të ardhurat dhe shpenzimet e konsumit”  
[bookmark: _Hlk182928853]Për të prodhuar statistikat e kësaj teme, nga INSTAT do të përdoren të dhënat nga realizimi i dy aktiviteteve statistikore me frekuencë vjetore: vrojtimi i buxhetit të NjEF, objektiv i të cilit është sigurimi i të dhënave të harmonizuara mbi buxhetin e familjes dhe vrojtimi i të ardhurave dhe nivelit të jetesës, objektiv i të cilit është të sigurojë të dhëna të harmonizuara mbi të ardhurat e familjeve, përfshirjen sociale dhe kushtet e jetesës. Të dhënat e mbledhura nëpërmjet këtyre dy vrojtimeve do të sigurojnë informacion mbi buxhetin e NjEF, të ardhurat, përfshirjen sociale, nivelin e jetesës, etj. 
Treguesit kryesorë: Tregues statistikorë mbi përshkrimin e nivelit dhe strukturës së shpenzimeve për konsum të Njësive Ekonomike Familjare (NjEF) në Shqipëri, si dhe të treguesve të tjerë me bazë shpenzimet e konsumit; Tregues mbi varfërinë dhe përjashtimin social, shpërndarjen e të ardhurave, pabarazinë dhe kushtet e banimit.
[bookmark: _Toc85376967][bookmark: _Toc85380299][bookmark: _Toc186909529][bookmark: _Toc87780231]Përputhshmëria me acquis: Vrojtimi i Buxhetit të Njësive Ekonomike Familjare  dhe Vrojtimi i të Ardhurave dhe Nivelit të Jetesës kryhen bazuar në rregulloren bazë të Komisionit Europian (KE) 2019/1700 “Për statistikat lidhur me personat dhe familjet”, duke krijuar një kuadër ligjor të përbashkët lidhur me statistikat për njësitë ekonomike familjare dhe individët të mbledhura përmes kampioneve të zgjedhura.
Vrojtimi i Buxhetit të Njësive Ekonomike Familjare gjithashtu bazohet në Marrëveshjen e Mirëkuptimit në nivel BE-je (gentlemen’s agreement), ku secili shtet anëtar vendos objektivat, metodologjinë dhe frekuencën e kryerjes së vrojtimit. Bazuar në këtë marrëveshje, plotshmëria e të dhënave të vrojtimit është në përputhje të plotë me objektivat e përcaktuara nga INSTAT. 
Vrojtimi i të Ardhurave dhe Nivelit të Jetesës kryhet bazuar edhe në rregullore të tjera të Komisionit Evropian që lidhen specifikisht me zbatimin e këtij vrojtimi si: rregullorja (BE) 2020/258 “Për të ardhurat dhe nivelin e jetesës” dhe rregullorja (BE) 2019/2242 “Për rregullimin e disa specifikimeve lidhur me raportet e cilësisë dhe organizimin e vrojtimit mbi të Ardhurat dhe Nivelin e Jetesës”, si dhe rregulloret shtesë që ndihmojnë në zbatimin e përvitshëm të këtij vrojtimi. Niveli i përputhshërisë me rregulloret përkatëse është i pjesshëm.

Tema 1.6“Mbrojtja sociale”
Kjo temë përbëhet nga nëntemat 1.6.1 “Mbrojtja Sociale” dhe 1.6.2 “ESSPROS” Statistikat e Mbrojtjes Sociale janë shume ë rëndësishme për të vlerësuar efektivitetin e masave dhe për të përmirësuar kushtet e jetesës së qytetarëve. Treguesit e mbrojtjes sociale përfaqësohen me të dhëna administrative që kanë të bëjnë me përfituesit në skemën e sigurimeve shoqërore, përfituesit në skemën e ndihmës ekonomike dhe të pagesës për aftësinë e kufizuar, përfituesit në pagesë papunësie, përfituesit në kujdesin rezidencial dhe atë ditor në qendrat e kujdesit social, si dhe nga treguesit për fëmijët. INSTAT prodhon të dhëna mbi mbrojtjen sociale në nivel vendi dhe në nivel qarku, të cilat publikohen çdo vit në faqen e Web-it të INSTAT dhe në Vjetarin Rajonal.
Treguesit statistikorë nga sistemi ESSPROS (Statistikat e Integruara Evropiane të Mbrojtjes Sociale), përfaqësohen nga sistemi bazë që përfshin të dhëna vjetore mbi të ardhurat, shpenzimet dhe përfitimet në fushën e mbrojtjes sociale sipas skemave të ESSPROS dhe gjithsej. Këto tregues shërbejnë si instrument për të analizuar dhe krahasuar flukset financiare në fushën e mbrojtjes sociale,dhe gjithashtu nga modulet të cilat përmbajnë informacion shtesë statistikor mbi aspekte të veçanta të mbrojtjes sociale si: moduli i përfituesit dhe pensioneve dhe përfitimet neto të mbrojtjes sociale.
Treguesit kryesorë: Variablat kryesore nga të dhënat administrative mbi mbrojtjen sociale grupohen në këto kategori kryesore si: pagesa e papunësisë, pagesa e aftësisë së kufizuar, ndihma ekonomike, pensionet urbane dhe rurale, qendrat rezidenciale, fëmijë në përkujdesje shoqërore etj. Nga këto variabla dalin tregues si: skemat e mbrojtjes sociale, të ardhurat dhe shpenzimet për mbrojtjen sociale, përfitimet e mbrojtjes sociale sipas funksionit të kujdesit shëndetësor, aftësisë së kufizuar, pleqërisë, pensioneve familjare, familjes dhe fëmijëve, papunësisë, strehimit dhe përjashtimit social të prodhuar me zbatimin e plotë të sistemit ESSPROS, të cilët bëjnë të mundur arritjen e nivelit të plotë të përputhshmërisë me Sistemin e Integruar Evropian të Mbrojtjes Sociale.
Përputhshmëria me acquis: Të dhënat e Sistemit të Integruar Evropian për Mbrojtjen Sociale (ESSPROS) bazohen në Rregulloren e Parlamentit dhe Këshillit Evropian Nr. 458/2007 “Për sistemin evropian të statistikave të integruara të mbrojtjes sociale”, si dhe nga rregulloret e Komisionit Nr. 1322/2007 “Për formatin e duhur të transmetimit dhe kriteret e matjes së cilësisë së ESSPROS”, Nr.10/2008 “Për klasifikimet dhe rregullat e shërndarjes së statistikave të ESSPROS”, Nr. 110/2011 “Për formatin e duhur të transmetimit dhe kriteret e matjes së cilësisë së ESSPROS”, Nr.263/2011 “Për lançimin e mbledhjes së plotë të të dhënave të ESSPROS”. Të dhënat e ESSPROS janë pjesërisht në përputhje me këto rregullore.

Tema 1.7 “Drejtësia dhe Krimi”
Të dhënat e drejtësisë dhe krimit, janë të bazuara në të dhëna zyrtare, të grupuara, nga burimet administrative.
Kjo temë përbëhet nga nëntema 1.7.1 “Statistikat e kriminalitetit dhe drejtësisë”, e cila do të zbatohet nga INSTAT nëpërmjet përmbushjes së aktiviteteve statistikore me frekuencë vjetore si statistikat e kriminalitetit, veprave penale, procedimeve penale, statistikat e personave të dyshuar, të pandehur dhe të burgosur, statistikat e personave të dënuar dhe të personave të pafajshëm, si dhe zbatimi i klasifikimit ndërkombëtar të krimeve për qëllime statistikore (ICCS)”. 
Statistikat mbi veprat penale, të dëmtuarit dhe autorët do të prodhohen nëpërmjet përpunimit të të dhënave administrative të siguruara nga Drejtoria e Përgjithshme e Policisë; Statistikat mbi procedimet penale dhe të pandehurit do të prodhohen nëpërmjet përpunimit të të dhënave administrative të siguruara nga Prokuroria e Përgjithshme; Statistikat mbi të burgosurit do të nxirren nëpërmjet përpunimit të të dhënave administrative të siguruara nga Drejtoria e Përgjithshme e Burgjeve; Statistikat mbi të dënuarit dhe çështjet penale do të përgatiten nëpërmjet përpunimit të të dhënave administrative të siguruara nga Ministria e Drejtësisë. 
Gjatë vitit 2026, INSTAT, do të punojë për plotësimin dhe transmetimin në Eurostat të pyetësorëve të përvitshëm mbi statistikat e krimeve. Gjithashtu do të realizohet dërgimi i pyetësorëve mbi sistemin e drejtësisë penale (UN-CTS) në Kombet e Bashkuara dhe transmetimi me të dhëna rajonale të krimeve dhe trafikimin e qënieve njerëzore të kërkuara në Zyrën e Kombeve të Bashkuara mbi Drogën dhe Krimet (UNODC). 
Treguesit kryesorë: Tregues statistikorë mbi veprat penale të evidentuara dhe personat e dëmtuar nga policia bazuar në nenet e Kodit Penal; personat e dyshuar nga policia në kryerjen e një vepre penale; Tregues statistikorë mbi procedime penale dhe të pandehur të regjistruar nga Prokuroria; Tregues statistikorë mbi të burgosurit sipas veprave specifike penale, grupmoshës dhe gjinisë; të dënuarit me burg dhe të paraburgosur sipas gjinisë, veprave penale dhe grupmoshës në burgje. Tregues statistikorë mbi çështje penale dhe të dënuarit nga Gjykatat e Shkallës së Parë, të ndarë sipas gjinisë, dy ndarjeve të mëdha moshore dhe veprave penale.
[bookmark: _Toc85376983][bookmark: _Toc85380315][bookmark: _Toc186909545][bookmark: _Toc87780247]Përputhshmëria me acquis: Statistikat e drejtësisë dhe krimit bazohen në legjislacionin kombëtar dhe normat kombëtare të numërimit të veprave dhe personave në sistemin e drejtësisë. Kjo e bën të vështirë krahasueshmërinë e statistikave me ato të vendeve të tjera. Për këtë arsye, përfundimi dhe miratimi i Klasifikimit Ndërkombëtar të Statistikave të Krimeve për Qëllime Statistikore (ICCS) do të sigurojë një kornizë të unifikuar për prodhimin e statistikave të krahasueshme. 

Tema 1.8 “Kultura”
	Statistikat e kulturës përftohen nga grumbullimi i informacionit në fusha të ndryshme, si fusha sociale, ekonomike, e biznesit dhe institucionale.
Kjo temë përbëhet nga nëntema 1.8.1 “Statistikat e Kulturës dhe Sportit”. Statistikat e kulturës bazohen në burime administrative dhe në vrojtimet sociale dhe ekonomike që INSTAT kryen. Të dhënat administrative sigurohen nga Ministria e Turizmit, Kulturës dhe Sportit, të dhëna të cilat mbulojnë statistika mbi institucionet qëndrore të artit dhe trashëgimisë kulturore dhe statistika lidhur me arsimin për fushën e kulturës. Vrojtimi i të ardhurave dhe nivelit të jetesës, vrojtimi i përdorimit të teknologjisë së informacionit dhe komunikimit (TIK), vrojtimi i forcave të punës, si dhe vrojtimi i çmimeve të konsumit, përdoren si burim për pasurimin e mëtejshëm të treguesve vjetorë të kulturës. Gjatë vitit 2026, INSTAT synon të prodhojë statistika mbi sportin, duke u bazuar në vrojtimet që INSTAT realizon. 
Treguesit kryesorë: Tregues statistikorë mbi numrin e shfaqjeve dhe spektatorëve në institucionet qendrore të kulturës; numrin e vizitorëve vendas dhe të huaj në muze, kala dhe parqe arkeologjike; Tregues statistikorë mbi edukimin për fusha të lidhura me kulturën; punësimin në kulturë, lidhur me profesione dhe aktivitete ekonomike të lidhura me kulturën; Tregues statistikorë mbi përdorimin e internetit për qëllime kulturore, mbi indeksin e harmonizuar të çmimeve të konsumit në shërbime dhe mallra kulturorë, mbi shpenzimet publike për argëtim, kulturë dhe çështje fetare, tregues mbi sportin, etj.
[bookmark: _Toc85376995][bookmark: _Toc85380327][bookmark: _Toc186909557][bookmark: _Toc87780257]Përputhshmëria me acquis: Statistikat e kulturës janë pjesërisht të përafruara me Rregulloren (BE) Nr. 1295/2013 ”Për statistikat e kulturës”. Për zhvillimin e mëtejshëm të statistikave në linjë me rregulloren, INSTAT do të vijojë ndjekjen dhe konsultimin me metodologjinë e Eurostat.

Tema 1.9 “Përdorimi i kohës”
Për realizimin e kësaj teme statistikore, INSTAT kryen vrojtimin e përdorimit të kohës një herë në 10 vjet, objektiv i të cilit është matja e përdorimit të kohës me qëllim realizimin e vlerësimeve përfaqësuese në nivel kombëtar për mënyrën se si e përdorin njerëzit kohën e tyre për aktivitete të ndryshme të jetës.
Tregues kryesorë: Si tregues kyesorë të këtij vrojtimi mund të përmendim treguesit mbi shkallët e pjesëmarrjes në aktivitetet kryesore, si dhe koha mesatare e shpenzuar në to.
Përputhshmëria me acquis: Vrojtimi i Përdorimit të Kohës bazohet në Marrëveshjen e Mirëkuptimit në nivel BE-je (gentlemen’s agreement), ku secili shtet anëtar vendos objektivat, metodologjinë dhe frekuencën e kryerjes së vrojtimit. Bazuar në këtë marrëveshje, plotshmëria e të dhënave të vrojtimit është në përputhje me objektivat e përcaktuara nga INSTAT.

[bookmark: _Toc215132188]Fusha 2 “Statistikat Ekonomike”
Statistikat ekonomike përfshijnë temat statistikore si: Statistikat Makroekonomike, Statistikat Financiare të Qeverisë, Fiskale dhe Sektorit Publik dhe Statistikat e Biznesit, të cilat luajnë një rol të rëndësishëm në hartimin e politikave ekonomike dhe përbëjnë bazën kryesore të informacionit për analiza të mëtejshme mbi zhvillimin dhe ndryshimet strukturore të ekonomisë së vendit.
Qëllimi kryesor i statistikave ekonomike është që të sigurojnë të dhëna në kohë dhe me cilësi të lartë të treguesve statistikorë, të cilët ndihmojnë në hartimin e politikave ekonomike, si dhe në monitorimin dhe menaxhimin e këtyre fushave.
Objektivi kryesor për vitin 2026 për statistikat ekonomike është realizimi i të gjithë objektivave sipas Programit të Statistikave Zyrtare 2022-2026 me fokus rritjen e cilësisë dhe plotshmërisë së serive kohore për treguesit me frekuencë mujore, tremujore dhe vjetore, duke synuar rritjen e nivelit të përafrimit me acquis përkatëse. Ndër zhvillimet e reja të parashikuara në vitin 2026, do të jetë zbatimi i përmirësimeve metodologjike, përpilimi i treguesve të rinj statistikorë, zgjerim i serive kohore, në terma vjetorë dhe tremujorë, ku synohet integrimi i të gjithë përmirësimeve të ndërmarra në këtë fushë me asistencën e Eurostatit. 
Do të synohet përdorimi gjithnjë e në rritje i burimeve administrative për prodhimin e statistikave ekonomike, me qëllim kryesor uljen e kostos së mbledhjes së të dhënave, zvogëlimin e ngarkesës për ndërmarrjet dhe rritjen e efikasitetit në proceset statistikore. Ky drejtim strategjik do të mundësojë një sistem më të qëndrueshëm, më ekonomik dhe më të përshtatur me standardet e BE-së, por aktivtetet do të plotësohen edhe me vrojtimet statistikore, për informacione të munguara nga burimet administrative. Vrojtimet  që do të realizohen gjatë vitit 2026 paraqiten në tabelën e mëposhtme:

Tabela nr. 11  Lista e vrojtimeve për fushën “Statistikat Ekonomike”
	Vrojtimi
	Burimi i financimit

	1. Vrojtimi strukturor i ndërmarrjeve
	Buxhet shteti

	2. Vrojtimi i produkteve industriale
	Buxhet shteti

	3. Vrojtimi tremujor pranë ndërmarrjeve
	Buxhet shteti

	4. Vrojtimi i çmimeve të prodhimit
	Buxhet shteti

	5. Vrojtimi i çmimeve të importit
	Buxhet shteti

	6. Vrojtimi i kostos në ndërtim (në banesa)
	Buxhet shteti



Ndër zhvillimet e reja të parashikuara në vitin 2026, do të jetë zbatimi i përmirësimeve metodologjike, përpilimi i treguesve të rinj statistikorë, zgjerim i serive kohore, në terma vjetorë dhe tremujorë, ku synohet integrimi i të gjithë përmirësimeve të ndërmarra në këtë fushë me asistencën e Eurostatit. 

[bookmark: _Hlk213082376]Niveli aktual i përputhshmërisë me rregulloret përkatëse të BE, paraqitet në tabelën e mëposhtme:

Tabela nr.12. Niveli i përputhshmërisë me acquis për fushën “Statistikat Ekonomike”
	Tema/Aktiviteti
	Niveli i përputhshmërisë

	1. Sistemi Evropian i Llogarive
	I mesëm

	2. Llogaritë Sektoriale Vjetore
	Imesëm

	3. Llogaritë Kombëtare Vjetore dhe Tremujore – Agregatët Kryesorë 
	I mesëm

	4. Tabelat Burim – Përdorime dhe Input-Output
	I lartë

	5. Llogaritë Rajonale
	I mesëm

	6. Llogaritë Financiare 
	I mesëm

	7. Treguesit Monetarë dhe Financiarë
	I lartë

	8. Statistikat Financiare të Qeverisë - Metodologjia
	I mesëm

	9. Statistikat Financiare të Qeverisë - Prodhimi i të dhënave
	I mesëm

	10. Statistikat Financiare të Qeverisë – Metodologjia II	                            
	I mesëm

	11. Regjistri i Ndërmarrjeve dhe Njësitë Statistikore
	I mesëm

	12. Statistikat Strukturore të Ndërmarrjeve
	I mesëm

	13. Statistikat e Produkteve Industriale (PRODCOM)
	I plotë

	14. Statistikat Afatshkurtra të Ndërmarrjeve
	I ulët

	15. Statistikat e Regjistrave të Biznesit
	I mesëm




Agjencitë statistikore përgjegjëse: INSTAT, Banka e Shqipërisë dhe Ministria e Financave.
Në tabelën e mëposhtme (Tabela nr. 11) paraqitet numri i aktiviteteve të kësaj fushe, për kategoritë: periodiciteti/burimi i të dhënave/ institucioni përgjegjës.


 Tabela nr. 13 Përmbledhje e numrit të aktiviteteve për Fushën “Statistikat Ekonomike”
	2. Statistikat Ekonomike
	Nr. i aktiviteteve
Statistikore (AS)
	Nr. AS / Periodiciteti *

	Nr. AS /
Burimi i të dhënave**

	Nr. AS / Institucioni përgjegjës

	2.1 Makroekonomike
	6
	1-T
5-V
	6 VS+BA
	6 INSTAT

	2.2 Statistikat Financiare të Qeverisë, Fiskale dhe të Sektorit Publik
	6
	1-M
1-T
2-V
2-6M
	4 BA
2- Tjetër
	2 BSH
2 MFE
2 INSTAT

	2.3. Statistikat e Biznesit
	8
	1-M
2-T
4 - V
1- rastësisht
	3 VS
1 BA
4 VS+BA

	8 INSTAT

	


Gjithsej
	20
	2-M
4-T
11-V
2- 6M
1-Rastësisht
	3 VS
5 BA
10 VS+BA
2-Tjetër

	16 INSTAT
2 BSH
2 MFE


*M-mujor; T-Tremujor; V-Vjetor; 
** VS-Vrojtim Statistikor; BA-Burim Administrativ; NA-Nuk aplikohet.
.

Figura nr. 3 Statistikat Ekonomike 2025-2026



Fusha “Statistikat ekonomike” përbëhet nga 3 tema statistikore:

Tema 2.1 “Makroekonomike”
Në këtë temë përfshihen statistikat e Llogarive Kombëtare si: llogaritë jo-financiare sipas sektorëve institucionalë, prodhimi i brendshëm bruto në terma tremujorë dhe vjetorë, tabelat burime-përdorime dhe llogaritë rajonale.
Llogaritë Kombëtare pasqyrojnë zhvillimet makro-ekonomike të një vendi dhe i ofrojnë përdoruesve treguesit kryesorë dhe informacionin bazë për zhvillimin ekonomik të tij. Këto statistika tregojnë se sa është kapaciteti prodhues i vendit, sa konsumohet, investohet dhe shkëmbehet me vendet e tjera të botës. Vlerësimi i këtyre treguesve realizohet duke përdorur informacionin e siguruar nga burime të ndryshme statistikore dhe administrative. Kjo temë statistikore përbëhet nga këto nëntema:
2.1.1“Llogaritë jo-financiare sipas sektorëve institucionalë në terma vjetorë” paraqesin një pasqyrë koherente të të gjithë proceseve ekonomike dhe ndërveprimet e sektorëve të ndryshëm në ekonomi, duke përfshirë lidhjet midis ekonomisë kombëtare si një e tërë dhe pjesës tjetër të botës. Aktualisht, INSTAT publikon llogaritë jo-financiare sipas sektorëve institucionalë në terma vjetorë, sipas Sistemit Evropian të Llogarive (ESA2010), në seri kohore 2013 – 2024 gjysëm final. Nën asistencën e programit IPA 2022 shumëpërfitues, në vitin 2026 do të punohet për zgjerimin e serisë kohore 2010 – 2012, përpilimin për herë të parë të llogarive jo-financiare sipas sektorëve institucionalë në terma tremujore, duke filluar nga T1 - 2022, duke rritur nivelin e plotshmërisë së tabelave sipas programit të transmetimit ESA 2010 dhe në përmbushje së detyrimeve për “Closing benchmark” të Kapitullit 18 “Statistikat” në kuadër të procesit të integrimit evropian.
2.1.2 “Llogaritë Kombëtare Tremujore dhe Vjetore, agregatët kryesorë”, e cila ndahet në dy aktivitete kryesore, duke u bazuar në frekuencën e treguesit: llogaritë kombëtare tremujore dhe llogaritë kombëtare vjetore. Llogaritë kombëtare tremujore pasqyrojnë në frekuencë tremujore ecurinë e treguesit të produktit të Brendshëm Bruto (PBB), i vlerësuar me metodën e prodhimit dhe metodën e shpenzimeve. Aktualisht, INSTAT publikon PBB tremujore duke filluar nga T1 - 1995 Llogaritë kombëtare vjetore pasqyrojnë në frekuencë vjetore treguesin e Produktit të Brendshëm Bruto (PBB), i vlerësuar me metodën e prodhimit, të shpenzimeve dhe të të ardhurave. Vlerësimi i të dhënave bazohet në kombinimin e burimeve të siguruara nga INSTAT, Ministria e Financave, Drejtoria e Përgjithshme e Tatimeve, Qendra Kombëtare e Biznesit, Banka e Shqipërisë, Autoriteti i Mbikëqyrjes Financiare, Korporata Elektroenergjitike Shqiptare, Operatori i Shpërndarjes së Energjisë Elektrike, Agjencia Kombëtare e Burimeve Natyrore, në varësi të frekuencës së treguesit. INSTAT po punon intensivisht nën asistencën e programit IPA 2022 shumëpërfituese, që gjatë vitit 2026 të prodhojë për herë të parë treguesit e punësimit në konceptet e llogarive kombëtare, në terma tremujorë dhe në zbatimin e përmirësimeve metodologjike në përpilimin e treguesve të PBB tremujore. Kjo arritje përmbush detyrimet në fushën e statistikave makroekonomike për rritjen e nivelit të përputhshmërisë me kërkesat e BE sipas programit të transmetimit ESA 2010, në kuadër të procesit të integrimit evropian.
2.1.3 “Tabelat Burime-Përdorime dhe Tabelat Input-Output”, pasqyrojnë në mënyrë të detajuar qarkullimin e produkteve dhe shërbimeve sipas aktiviteteve ekonomike gjatë vitit. Nga ana e burimeve paraqitet outputi, importet, marzhet tregtare dhe të transportit, ndërsa nga ana e përdorimeve paraqitet konsumi ndërmjetës, konsumi final, formimi bruto i kapitalit fiks dhe eksportet. Këto tabela prodhohen me frekuencë vjetore nëpërmjet përpunimit të të dhënave administrative dhe të dhënave të mbledhura nga vrojtimet statistikore. Gjithashtu measistencën e programit shumëpërfitues IPA 2022, gjatë vitit 2026 do të vazhdojë puna në  përmirësimet metodologjike për rritjen e nivelit të përputhshmërisë me ESA 2010 për përpilimin e këtyre tabelave. 
2.1.4 “Llogaritë Rajonale” pasqyrojnë zhvillimet makroekonomike sipas rajoneve statistikore të një vendi dhe i ofrojnë përdoruesve treguesit kryesorë dhe informacionin bazë për zhvillimin ekonomik rajonal. Këto statistika janë me frekuencë vjetore dhe prodhohen nëpërmjet kombinimit të të dhënave administrative dhe të dhënave të siguruara nga vrojtimet statistikore që zhvillon INSTAT. Llogaritë Rajonale mbështeten në klasifikimin sipas rajoneve statistikore në nivel 1, 2 dhe 3, i cili bazohet në Nomenklaturën e Njësive Territoriale për Statistikat (NUTS) të Bashkimit Evropian. Në vitin 2026 fokusi do të jetë në drejtim të  zbatimit të përmirësimeve metodologjike të tregueve të llogarive rajonale dhe në përmirësimin e treguesve si: formimi bruto i kapitalit, të ardhurat e familjeve dhe kompensimi i punonjësve, në nivel rajonal, sipas kërkesave të programit të transmetimit ESA 2010 për llogaritë rajonale.
Treguesit kryesorë: Seti i plotë i llogarive sipas sektorëve institucionalë në terma vjetorë: Seti eksperimental i llogarive sipas sektorëve institucionalë në terma tremujorë: PBB vjetore me metodën e prodhimit, metodën e shpenzimeve dhe të ardhurave; PBB tremujore me metodën e prodhimit dhe shpenzimeve, me çmime korrente, çmimet e vitit të mëparshëm dhe "të lidhura zinxhir" sipas aktivitetit ekonomik, të përshtatura dhe jo të përshtatura sezonalisht; Tabelat burime - përdorime me çmime korrente dhe me çmimet e vitit të mëparshëm; Tabela input – output, prodhim i brendshëm, importe me çmime bazë; Treguesi i PBB-së dhe i Vlerës së Shtuar Bruto (VSHB-së) sipas rajoneve statistikore, dhe degëve kryesore të ekonomisë në seri kohore; Vlerësim i PBB-së dhe PBB-së për frymë, sipas rajoneve statistikore, dhe aktiviteteve ekonomike; Vlerësimi i PBB-së për frymë sipas rajoneve statistikore shprehur në termat e paritetit. 
Përputhshmëria me acquis: Eurostat vlerëson Llogaritë Kombëtare pjesërisht në përputhje me kërkesat e acquis communautaire. Në kuadër të programit të monitorimit të përputhshmërisë, Shqipëria nën mbështetjen  teknike të Eurostat-it, ka rritur në mënyrë të ndjeshme nivelin e harmonizimit të statistikave të Llogarive Kombëtare me standardet evropiane. Këto përmirësime janë reflektuar në rritjen e plotshmërisë së treguesve statistikorë, zgjerimin e serive kohore dhe përmirësimet metodologjike të zbatuara. Gjatë vitit 2026 parashikohet të miratohet Projektudhëzim i Drejtorit të Përgjithshëm të INSTAT “Për zbatimin e Rregullores 1889/2002 në lidhje me shpërndarjen e shërbimeve të ndërmjetësimit financiar të matur në mënyrë indirekte (FISIM) brenda Sistemit Evropian të Llogarive Kombëtare dhe Rajonale (ESA 2010)”.

Tema 2.2 “Statistikat financiare të qeverisë, fiskale dhe të sektorit publik”
Për prodhimin e statistikave të kësaj teme janë përgjegjës INSTAT, Banka e Shqipërisë dhe Ministria e Financave, sipas nëntemave si vijon:
2.2.1 “Llogaritë financiare sipas Sektorëve Institucionalë” – janë një sistem statistikor i integruar, që pasqyron marrëdhëniet financiare ndërmjet sektorëve të ekonomisë. Këto statistika paraqesin një pamje të plotë dhe gjithëpërfshirëse të situatës financiare dhe marrëdhënieve financiare në ekonomi, përsa i përket sektorëve ekonomikë dhe instrumenteve financiare, përfshirë edhe marrëdhëniet me jo-rezidentët. Llogaritë financiare ofrojnë një pasqyrë mbi aktivitetet dhe strukturën e sistemit financiar duke identifikuar kanalet kryesore të përdorura për të përftuar dhe investuar burimet financiare.
Llogaritë financiare sipas sektorëve institucionalë, me frekuencë vjetore, hartohen nga Banka e Shqipërisë. Për hartimin dhe raportimin e tyre, Banka mbështetet në standardet metodologjike ndërkombëtare mbi të cilat është ngritur dhe funksionon hartimi dhe raportimi i llogarive financiare në vendet anëtare të Bashkimit Evropian, si më poshtë:	
-	Sistemi Evropian i Llogarive Kombëtare, ESA 2010;
-	Manuali mbi Burimet dhe Metodat e Hartimit të Llogarive Financiare - Edicioni i Dytë;
-	Rregullorja 549/2013 (BE) mbi sistemin Evropian të Llogarive Kombëtare dhe Rajonale në Bashkimin Evropian.
Hartimi i të dhënave bazohet në kombinimin e burimeve të siguruara nga Banka e Shqipërisë, INSTAT, Ministria e Financave, Qendra Kombëtare e Biznesit, Autoriteti i Mbikëqyrjes Financiare dhe burime të tjera administrative. Të dhënat merren në mënyrë direkte nga institucionet raportuese si burim primar, ose në mënyrë indirekte nga informacioni kundërparti. Për mbledhjen e të dhënave primare, statistikat e llogarive financiare përdorin gjerësisht të dhënat, të cilat Banka e Shqipërisë i mbledh nëpërmjet sistemit të unifikuar të raportimit rregullator (ERRS) dhe raportimeve të tjera në Bankën e Shqipërisë. Ndërkohë që burimet suplementare përdoren për të plotësuar mangësitë në burimet primare ose për të përmirësuar cilësinë e statistikave. Banka e Shqipërisë bashkëpunon me Institutin e Statistikave dhe Ministrinë e Financave në mënyrë që të përdoren maksimalisht dhe në mënyrë eficiente të dhënat administrative, veçanërisht për hartimin e të dhënave të sektorit të qeverisë së përgjithshme dhe korporatave jo-financiare.
2.2.2 “Tregues Monetarë dhe Financiarë” - Banka e Shqipërisë prodhon dhe publikon treguesit monetarë me frekuencë mujore dhe tremujore, që lidhen me agregatët monetarë, depozitat, kreditë, normat e interesit, si dhe bilancet sektoriale dhe paraqitjet monetare të koorporatave depozituese. Për përgatitjen e statistikave monetare dhe financiare si burim informacioni shërbejnë pasqyrat financiare të Bankës së Shqipërisë, sistemi raportues i unifikuar rregullator (ERRS) për bankat para-depozituese, sistemi raportues për shoqëritë e kursim-kreditit dhe unionet e tyre, sistemi raportues nga institucionet financiare jo-banka, si dhe informacion i mbledhur nga Autoriteti për mbikëqyrjen Financiare, në përputhje me formatet metodologjike dhe udhëzimet e Bankës së Shqipërisë për kompanitë e sigurimit, fondet e pensioneve dhe fondet e investimeve. Në kuadër të harmonizimit të standardeve të raportimit me kërkesat e BE-së, statistikat e normave të interesit të Institucioneve Monetare Financiare (bankat e nivelit të dytë) hartohen bazuar në rregulloren nr. 48/2017 “Për raportimet në Bankën e Shqipërisë të statistikave të normave të interesit” e cila përafron Rregulloren (KE) Nr. 1072/2003, 24.9.2013 (ECB/2013/34), ndryshuar me rregulloren e Bankës Qendrore Evropiane të datës 8.7.2014 (ECB/2014/30).  Në Dhjetor të vitit 2021 u miratua rregullorja nr.73, datë 22.12.2021, “Për raportimet në Bankën e Shqipërisë të zërave të bilancit të institucioneve të kreditit dhe të institucioneve monetare financiare”, e cila përafroi rregulloren e Bankës Qendrore Evropiane, (BE) Nr. 2021/379.
2.2.3 “Statistikat Financiare të Qeverisë sipas GFSM 2014 dhe Pasqyrat Financiare të Konsoliduara të Qeverisë” është nëntemë e cila mbulohet nga Ministria e Financave në bashkëpunim me INSTAT dhe Bankën e Shqipërisë. Kjo ministri, nën cilësinë e agjencisë statistikore, kryen aktivitetin e prodhimit të statistikave financiare të qeverisë sipas GFSM 2014 dhe pasqyrave financiare të konsoliduara të qeverisë, të cilat publikohen me frekuencë vjetore. Prodhimi i këtyre statistikave mundësohet nëpërmjet përpunimit të informacionit të ofruar nga njësitë e qeverisjes së përgjithshme (institucione qendrore, vendore dhe fondet speciale).  
2.2.4 “Statistikat e Borxhit të sektorit buxhetor të qeverisë dhe borxhit të garantuar” është nëntemë e cila mbulohet gjithashtu nga Ministria e Financave duke prodhuar statistikat e borxhit të sektorit buxhetor të qeverisë dhe borxhit të garantuar, me frekuencë tremujore dhe vjetore. Ministria përdor të dhënat që disponon INSTAT dhe nga Banka e Shqipërisë për prodhimin e këtyre statistikave.
2.2.5 “Statistikat Financiare të Qeverisë sipas ESA 2010” është nëntemë e cila mbulohet nga INSTAT në bashkëpunim të ngushtë me Ministrinë e Financave dhe Bankën e Shqipërisë.  Të dhënat janë me frekuencë tremujore dhe vjetore referuar Programi të Transmetimit ESA 2010. Statistikat Financiare të Qeverisë vlerësohen nëpërmjet përpunimit të informacionit të marrë për të gjitha njësitë e klasifikuara në Sektorin e Qeverisjes së Përgjithshme (S.13) sipas metodologjisë ESA 2010. Vlerësimet janë të ndara dhe sipas nënsektorëve të qeverisë: Qeveria Qendrore (S.1311), Qeveria Federale (S.1312), Qeveria Lokale (S.1313) dhe Fondet e Sigurimeve (S.1314). Aktualisht, INSTAT kryen përpilimin e tabelave mbi statistikat financiare të qeverisë sipas ESA 2010 dhe i transmeton në Eurostat me statusin “për publikim”.
2.2.6 “Procedura e Deficitit të Tejkaluar” është nëntemë e cila mbulohet gjithashtu nga INSTAT në bashkëpunim të ngushtë me Ministrinë e Financave dhe Bankën e Shqipërisë. INSTAT kryen aktivitetin e statistikor mbi tabelat e procedurës së deficitit të tejkaluar sipas formatit të përcaktuar nga Eurostat, duke ndjekur metodologjinë ESA 2010. Aktualisht, INSTAT kryen përpilimin e tabelave të procedurës së defiçitit të tejkaluar sipas ESA 2010 dhe i transmeton në Eurostat me statusin “për publikim” Këto të dhëna transmetohen dy herë në vit Prill/Tetor sikurse kërkohet nga Eurostat për vendet kandidate të Bashkimit Evropian. Nën mbështetjen  e programit IPA 2022 shumëpërfituese, do të vazhdojë puna në drejtim të përmirësimeve metodologjike për rritjen e nivelit të përputhshmërisë me ESA 2010 për përpilimin e këtyre tabelave, në mbështetje edhe të detyrimeve që rrjedhin nga procesi i Integrimit Evropian, me fokus të veçantë plotësimin e “Piketave Mbyllëse” për kapitullin 18 “Statistikat”. 
Treguesit kryesorë: Përgatitja e informacionit shpjegues metodologjik; Tregues statistikorë mbi Llogaritë financiare të sektorit të korporatave financiare, të jo-rezidentëve (pjesës tjetër të botës), të sektorit të qeverisë së përgjithshme, sektorit të korporatave jo-financiare, të ekonomive familjare dhe institucioneve jo me qëllim fitimi, në shërbim të ekonomive familjare; Tregues statistikorë mbi agregatët monetarë; bilancin sektorial dhe paraqitjen monetare të bankës qendrore, të bankave paradepozituese të bankave të tjera depozituese; paraqitjen monetare të korporatave depozituese; depozitat e përfshira në paranë e gjerë; kredinë për ekonominë; Tregues statistikorë mbi normat e interesit për depozitat e reja, huatë e reja, depozitat gjendje në fund të periudhës, kreditë gjendje në fund të periudhës; Tregues statistikorë mbi bilancin sektorial dhe paraqitjen monetare të korporatave të tjera financiare. Tregues statistikorë financiare të qeverisë sipas GFSM 2014 dhe mbi pasqyrat financiare të konsoliduara të qeverisë; Informacion mbi borxhin e qeverisë qëndrore buxhetore dhe borxhin e garantuar sipas instrumenteve, maturimit dhe monedhës, tipit të interesit, koncensionalitetit si dhe borxhin e pushtetit lokal ndaj sektorit bankar (kredi). Tregues statistikorë financiare të qeverisë sipas ESA 2010; Informacion mbi treguesit e borxhit të qeverisë të tabelave të procedurës së deficitit të tejkaluar etj.
Përputhshmëria me acquis: Mbështetur në programin e monitorimit të përputhshmërisë, Eurostat-i vlerëson mesatarisht të përputhshëm nivelin e zbatimit  të ESA 2010 në Llogaritë Financiare të Qeverisë. INSTAT do të punojë në drejtim të rritjes së përputhshmërisë së kuadrit ligjor dhe të intensifikimit të bashkëpunimit ndërinstitucional me qëllim përpilimin e tabelave të statistikave financiare të qeverisë (GFS (angl.)) dhe tabelave të procedurës së deficitit të tejkaluar (EDP (angl.)) sipas standardeve evropiane. Statistikat monetare hartohen në përputhje të plotë me standardet ndërkombëtare bazuar në manualin e Statistikave Monetare dhe Financiare, FMN 2016 dhe manualin e Statistikave të Institucioneve Monetare Financiare, ECB, 2019.

Tema 2.3 “Statistikat e Biznesit”
[bookmark: _Hlk168042020][bookmark: _Hlk167892093]Statistikat e Biznesit prodhohen nga INSTAT dhe ndahen në nëntemat si vijon: 
2.3.1 “Statistikat Strukturore të Ndërmarrjeve”, INSTAT kryen vrojtimin vjetor pranë ndërmarrjeve ekonomike, për prodhimin e statistikave strukturore në nivel kombëtar dhe rajonal për treguesit kryesorë. Për të siguruar vazhdimësinë dhe përmirësimin e cilësisë së treguesve statistikorë të ndërmarrjeve, INSTAT po përdor gjithnjë e më shumë burimet administrative për kontrollin, llogaritjen dhe publikimin e të dhënave. Gjatë vitit 2025 INSTAT prodhoi për herë të parë dhe transmetoi në Eurostat treguesit paraprakë të statistikave strukturore të ndërmarrjeve, duke përdorur burimet administrative. Gjithashtu, puna u përqendrua në zgjerimin e mbulimit të aktiviteteve ekonomike. me qëllim përafrimin e statistikave strukturore të ndërmarrjeve me Rregulloren Evropiane të Statistikave të Biznesit, Konkretisht, në kampionin e zgjedhur u përfshinë rreth 80% e aktiviteteve ekonomike në nivelin 3-shifror sipas klasifikimit NACE Rev. 2.
Gjatë  vitit 2026 puna do të fokusohet në analizën e këtyre të dhënave me synimin për të kaluar në nivel 4-shifror për zgjedhjen e kampionit të vrojtimit strukturor të ndërmarrjeve. Gjithashtu do të analizohen burimet e mundshme administrative në dispozicion, me qëllim zgjerimin e mbulimit të statistikave strukturore të ndërmarrjeve për sa i përket aktivitetit ekonomik, duke përfshirë për herë të parë edhe ndërmarrjet financiare. Gjatë vitit 2026 do të vijojë puna për analizën e statistikave rajonale dhe vlerësimin e situatës aktuale për prodhimin e statistikave rajonale të biznesit në nivel të disagreguar.
2.3.2 “Statistikat mbi Produktet Industriale të Ndërmarrjeve (PRODCOM)”, këto statistika, të cilat prodhohen nga INSTAT, janë rezultat i të dhënave nga vrojtimi vjetor që kryhet për listën e produkteve industriale. Gjatë vitit 2026 do të punohet me vrojtimin, publikimin dhe transmetimin e rregullt të treguesve sasior të produkteve industriale.
2.3.3 “Statistikat Afatshkurtra të Ndërmarrjeve”, ku përfshihen tre aktivitete statistikore që kryen INSTAT: 
Statistikat afatshkurtra të ndërmarrjeve ekonomike - Gjatë vitit 2026, burimet administrative do të vazhdojnë të përdoren për analizën dhe prodhimin e treguesve afatshkurtër. 
Për informacionin që nuk mund të sigurohet përmes burimeve administrative, do të realizohet vrojtimi me metodën CAPI përmes kontakteve të drejtpërdrejta me ndërmarrjet. Gjatë këtij viti parashikohet të prodhohen dhe transmetohen të dhënat me frekuencë mujore të shitjeve neto për aktivitetin Tregti me Pakicë, në përputhje me Rregulloren për Statistikat Europiane. Gjithashtu, në kuadër të programit IPA 2022 shumëpërfitues për statistikat afatshkurtra INSTAT do të punojë gjithashtu në analizën e grupeve të reja, të cilat duhet të përfshihen tek shërbimet, pasi ende ky sektor nuk është 100% i mbuluar në përputhje me Rregulloren për Statistikat Europiane.
Vrojtimi për statistikat e çmimeve në ndërmarrjet ekonomike - Gjatë vitit 2025 të dhënat nga vrojtimi i çmimeve të prodhimit dhe vrojtimi i çmimeve të importit janë mbledhur me frekuencë mujore dhe  publikimi gjatë vitit 2026 do jetë me frekuencë mujore.
Për statistikat mbi lejet e ndërtimit, të miratuara në territorin e Republikës së Shqipërisë, me frekuencë tremujore, janë përdorur të dhënat administrative nga njësitë e vetëqeverisjes vendore dhe të INSTAT-it. Që prej vitit 2025 ka filluar mbledhja e të dhënave për lejet e ndërtimit në dy forma: përmes dërgimit të të dhënave nga zyrat rajonale dhe përmes pyetësorit online të plotësuar nga ana e Bashkive, në linkun e vënë në dispozicion nga INSTAT. Në kuadër të përafrimit me Rregulloren Evropiane, INSTAT do të fillojë punën për mbledhjen dhe përpunimin e të dhënave për dy tregues të rinj mbi lejet e ndërtimit: fillimi i punimeve të ndërtimit dhe përfundimi i punimeve (sipërfaqja e përdorshme).
2.3.4 “Statistikat e Regjistrave të Biznesit përfshijnë aktivitetet mbi mbledhjen dhe përpunimin e të dhënave administrative dhe statistikore për përditësimin e tyre. INSTAT mirëmban dhe përditëson: Regjistrin e Ndërmarrjeve, Regjistrin e Njësive Lokale dhe Regjistrin e Grupeve të Ndërmarrjeve. Gjatë vitit 2026, INSTAT , do të analizojë implementimin e NVE Rev 2.1 në Regjistrin Statistikor të Biznseve 2025, do të realizojë kodifikimin e dyfishtë NVe Rev2-Nve Rev 2.1 dhe do të vlerësojë cilësinë e tyre. Kodifikimi i dyfishtë në NVE Rev.2 dhe NVE Rev 2.1 do të realizohet për katër vite. 
Lidhur me aktivitetin e regjistrit të ndërmarrjeve, gjatë vitit 2026, INSTAT do të përditësojë Regjistrin e Ndërmarrjeve për qëllime të metodologjisë së vrojtimeve statistikore. Burimet kryesore do të jenë institucionet si Drejtoria e Përgjithshme e Tatimeve, Qendra Kombëtare e Biznesit, Banka e Shqipërisë, Drejtoria e Përgjithshme e Doganave dhe të dhënat e vrojtimeve të INSTAT. 
Sa i përket aktivitetit të regjistrit të njësive lokale, ky regjistër është ndërtuar në vitin 2010 dhe përditësohet çdo vit. Vrojtimi i regjistrave të biznesit i zhvilluar në vitin 2024 shërbeu  për përditësimin e tij gjatë vitit 2025 dhe përmirësimin e cilësisë. Gjatë vitit 2026, burimet administrative do të analizohen dhe do të organizohen takime me institucionet për të siguruar informacionin e domosdoshëm. 
Regjistri i grupeve të ndërmarrjeve shumëkombëshe është ndërtuar në vitin 2018. Për shkak të globalizimit, krahasueshmëria ndërkombëtare e të dhënave statistikore është bërë shumë e rëndësishme dhe vrojtimi i regjistrave të biznesit shërben për përditësimin e tij. Gjatë vitit 2026 do të analizohen burimet administrative dhe alternative për përditësimin e tij.
Në kudër të sigurimit të burimeve për përditësimin e regjistrave te biznesit do të rishikohet dhe memorandumi i bashkëpunimit me QKB.
Vlerësimi i përputhshmërisë së regjistrave me rregulloret përkatëse të BE-së ka treguar se disa nga variablat e detyrueshëm, të përcaktuar në Rregulloren (BE) 2019/2152, mungojnë ose janë të paplotë për disa njësi statistikore, përfshirë grupet e ndërmarrjeve, ndërmarrjet, njësitë ligjore dhe njësitë lokale. INSTAT gjatë vitit 2026 do të vijojë punën për të rritur nivelin e përputhshmërisë dhe në bashkëpunim me ekspertët suedezë do të zhvillojë një sistem të ri që do të mundësojë mirëmbajtjen dhe përditësimin automatik të të dhënave.
[bookmark: _Hlk202964193]Që prej vitit 2024 dhe në vazhdimësi, janë prodhuar dhe transmetuar sipas kërkesave të  Eurostat të dhënat tremujore mbi ngjarjet demografike të ndërmarrjeve si regjistrimet (ndërmarrjet e reja të krijuara gjatë vitit) dhe falimentimet. Gjithashtu, gjatë vitit 2025 janë përgatitur treguesit vjetorë mbi ngjarjet demografike të ndërmarrjeve nga regjistrat e biznesit sipas kërkesave të rregullores EBS: Ndërmarrjet aktive gjithsej, të punësuar gjithsej dhe të punësuar me pagesë, sipas aktivitetit ekonomik (deri në nivel grupi), dhe formës ligjore dhe madhësisë së ndërmarrjes; Ndërmarrjet e reja, të punësuar gjithsej dhe të punësuar me pagesë, sipas aktivitetit ekonomik (deri në nivel grupi), dhe formës ligjore dhe madhësisë së ndërmarrjes; Ndërmarrjet e mbyllura, të punësuar gjithsej dhe të punësuar me pagesë, sipas aktivitetit ekonomik (deri në nivel grupi) dhe formës ligjore dhe madhësisë së ndërmarrjes; Ndërmarrjet e mbijetuara (1-3 vjet), të punësuar gjithsej në vitin e krijimit dhe në vitin e raportimit, sipas aktivitetit ekonomik (deri në nivel grupi) dhe madhësisë së ndërmarrjes; Tregues demografikë për ndërmarrjet që kanë të punësuar me pagesë. 
Gjatë vitit 2026 do të punohet për përpunimin dhe prodhimin e treguesve që lidhen me ngjarjet demografike sipas rajoneve, si dhe ngjarjet demografike të ndërmarrjeve me ritme të shpejta rritjeje (high-growth enterprises).
Treguesit kryesorë: Tregues mbi aktivitetet ekonomike, punësimin, të ardhurat dhe shpenzimet, investimet, dhe të dhëna specifike për ndërtimin, tregtinë dhe bar-kafetë e restorantet, etj; Tregues statistikorë kryesorë ekonomikë në nivel rajonal; Tregues në volum dhe vlerë mbi produktet industriale; Tregues statistikorë mbi aktivitetin ekonomik, shitjet, prodhimin, numrin e personave të punësuar, fondin e pagave, treguesit specifikë të ndërtimit, si dhe statistikat e grupeve kryesore industriale; Tregues mbi numrin, sipërfaqen dhe vlerën e lejeve të ndërtimit të miratuara në territorin e Republikës së Shqipërisë; Tregues lidhur me regjistrat e biznesit, si numrin e ndërmarrjeve dhe njësive lokale, pronësinë, formën ligjore, tregues të ngjarjeve demografike, aktivitetin ekonomik, xhiro vjetore, të punësuar gjithsej dhe të punësuar me pagesë, si dhe tregues të tjerë për përditësimin dhe matjen e cilësisë së regjistrave statistikorë të njësive ekonomike.
Përputhshmëria me acquis: Statistikat e biznesit vlerësohen nga Eurostat si pjesërisht në përputhje me Rregulloren (EC) Nr. 2019/2152 “Për statistikat evropiane të biznesit” dhe rregulloret tjera zbatuese të saj, ndërkohë që zbatojnë të njëjtat përkufizime dhe klasifikime. Projekte statistikore të ndryshme të programeve IPA shumëpërfitues, kanë ndihmuar dhe vazhdojnë të ndihmojnë në zhvillimin e statistikave të biznesit. Gjatë vitit 2026 parashikohet të miratohet Projektudhëzimi i Drejtorit të Përgjithshëm të INSTAT “Për zbatimin e Rregullores së Statistikave të Biznesit”.

[bookmark: _Toc215132189]Fusha 3 “Statistikat Sektoriale”
Statistikat sektoriale përfshijnë një sërë nënfushash heterogjene si: statistikat e bujqësisë, peshkimit dhe pyjeve, statistikat e energjisë, transportit, turizmit, statistikat mbi tregtinë e jashtme dhe bilancin e pagesave, statistikat e çmimeve, shkencës,teknologjisë dhe  inovacionit. 
Qëllimi kryesor i statistikave sektoriale është që të sigurojnë të dhëna në kohë dhe me cilësi të treguesve statistikorë, të cilët ndihmojnë në hartimin e politikave të përbashkëta mbi fushat e sipërpërmendura, si dhe në monitorimin dhe menaxhimin e tyre. 
[bookmark: _Hlk214396067]Objektivi kryesor për vitin 2026, për statistikat sektoriale, është realizimi i të gjithë objektivave sipas Programit të Statistikave Zyrtare 2022-2026, me fokus rritjen e cilësisë dhe plotshmërisë së serive kohore për treguesit me frekuencë mujore, tremujore dhe vjetore, duke synuar rritjen e nivelit të përafrimit me acquis përkatëse. Aktivitetet kryesore të parashikuara për vitin 2026 janë:
· Realizimi në kohë dhe me cilësi i Censit të Bujqësisë, si një aktivitet sfidues dhe shumë i rëndësishëm për politikbërje;
· Në lidhje me aktivitetin e Transportit, parashikohet realizimi i vrojtimit të plotë për transportin rrugor të mallrave, pas fazës pilot, si dhe zgjerimi i transmetimit të treguesve në Eurostat për transportin dhe sigurinë rrugore;
· Për statistikat e Turizmit, përveç përmirësimit të statistikave ekzistuese të akomodimit, do të zhvillohen vrojtime të reja në ndërmarrjet e turizmit dhe në destinacione turistike (qarqe, pika kufitare, kroçiera) për matjen e ndikimit ekonomik të turizmit;
· Në lidhje me shkencën, teknologjinë dhe inovacionin, INSTAT do të përpunojë të dhënat e Vrojtimit të Inovacionit (CIS 2024) dhe do të publikojë treguesit për periudhën 2022–2024. Do të mblidhen të dhëna mbi fondet për kërkim shkencor (GBARD) dhe do të zhvillohen vrojtime vjetore për teknologjinë e informacionit dhe komunikimit (TIK) në ndërmarrje dhe në njësitë ekonomike familjare, në përputhje me rregulloret e BE-së.

Vrojtimet që do të realizohen gjatë vitit 2026 paraqiten në tabelën e mëposhtme:

Tabela nr. 14 Lista e vrojtimeve për fushën “Statistikat Sektoriale”
	Vrojtimi 
	Burimi i financimit

	1. Vrojtimi vjetor në bujqësi
	Buxhet shteti

	2. Vrojtimi mbi sipërfaqen e mbjellë
	Buxhet shteti

	3. Vrojtimi i përdorimit të lëndës drusore në industri
	Buxhet shteti

	4. Vrojtimi mujor mbi monitorimin e aktivitetit të thertoreve për gjedhë, derra dhe të imta
	Buxhet shteti

	5. Vrojtimi mujor mbi monitorimin e aktivitetit të thertoreve të shpendëve
	Buxhet shteti

	6. Vrojtimi mujor i aktivitetit të pularive për prodhimin e vezëve (konsum njerëzor)
	Buxhet shteti

	7. Vrojtimi mujor i Qumështit të  grumbulluar (Qumështi i Lopës) dhe produkteve të prodhuara
	Buxhet shteti

	8. Vrojtimi vjetor në të gjitha fabrikat dhe baxhot që grumbullojnë dhe përpunojnë qumësht
	Buxhet shteti

	9. Vrojtimi i Çmimeve Bujqësore
	Buxhet shteti

	10. Vrojtimi i Strukturave Akomoduese
	Buxhet shteti

	11. Vrojtimi pranë ndërmarrjeve në fushën e turizmit	                               
	Buxhet shteti

	12. Vrojtimi i Turizmit në Familje "Pushime dhe Udhëtime"
	Buxhet shteti

	13. Vrojtimi mbi cilësinë e shërbimeve në turizëm në qarqe
	Buxhet shteti

	14. Vrojtimi i vizitorëve në krociera
	Buxhet shteti

	15. Vrojtimi i vizitoreve të huaj në pikat kufitare(hyrës-dalës)
	Buxhet shteti

	16. Vrojtimi i Çmimeve të Konsumit
	Buxhet shteti

	17. Vrojtimi i Paritetit të Fuqisë Blerëse
	Komisioni Evropian

	18. Vrojtimi mbi Inovacionin
	Buxhet shteti

	19. Vrojtimi i TIK në Ndërmarrje
	Buxhet shteti

	20. Vrojtimi i TIK në Familje
	Buxhet shteti

	21. Vrojtimi i Transportit Rrugor të Mallrave
	Buxhet shteti



Niveli aktual i përputhshmërisë me rregulloret përkatëse të BE, paraqitet në tabelën e mëposhtme:







Tabela nr.15. Niveli i përputhshmërisë me acquis për fushën “Statistikat Sektoriale”
	Tema/aktiviteti
	Niveli i përputhshmërisë

	1. Statistikat dhe Llogaritë e Pyjeve
	I ulët

	2. Statistikat e Produkteve Bimore
	I mesëm

	3. Statistikat e Blegtorisë, Mishit dhe Vezëve 
	I ulët

	4. Statistikat e Qumështit dhe Nënprodukteve të tij 
	I ulët

	5. Llogaritë dhe Çmimet në Bujqësi
	I ulët

	6. Statistikat e Peshkimit 
	I lartë

	7. Statistikat e Prodhimeve Organike në Bujqësi
	I mesëm

	8. Statistikat e Agromjedisit
	I ulët

	9. Statistikat e Energjisë - Prodhimi
	I plotë

	10. Statistikat e Energjisë – Metodologjia dhe Zhvillimet
	I mesëm

	11. Statistikat e Transportit Rrugor të Mallrave
	I papërputhshëm

	12. Statistikat e Transportit Hekurudhor
	I papërputhshëm

	13. Statistikat e Transportit Detar
	I papërputhshëm

	14. Statistikat e Transportit Ajror
	I papërputhshëm

	15. Statistikat e Transportit – Pyetësori i përbashkët Eurostat/ITF/UNECE
	I mesëm

	16. Statistikat e Transportit - Rajonale
	I lartë

	17. Statistikat e Turizmit 
	I mesëm 



Agjencitë statistikore përgjegjëse: INSTAT, Banka e Shqipërisë, Agjencia Kombëtare e Burimeve Natyrore.
Në tabelën e mëposhtme (Tabela nr. 14) paraqitet numri i aktiviteteve të kësaj fushe, për kategoritë: periodiciteti/burimi i të dhënave/ institucioni përgjegjës.

Tabela nr. 16 Përmbledhje e numrit të aktiviteteve për Fushën “Statistikat Sektoriale”
	3. Statistikat Sektoriale
	Nr. i aktiviteteve
Statistikore (AS)
	Nr. AS / Periodiciteti *

	Nr. AS / 
Burimi i të dhënave**

	Nr. AS / Institucioni përgjegjës

	3.1 Statistikat e Bujqësisë, Peshkimit dhe Pyjeve
	20
	5-M
1-T
13-V
1-10V
	9 VS
10 BA
1- Cens
	20 INSTAT

	3.2 Energjia
	4
	2-T
2-V
	4 BA
	2 AKBN
2 INSTAT

	3.3 Transporti
	4
	1-M
2-T
1-V
	1 VS
3 BA
	4 INSTAT

	3.4 Turizmi
	7
	2-M
1-T
1 – V
3 – I papërcaktuar
	6 VS
1 BA
	7 INSTAT

	3.5 Tregtia e Jashtme
	4
	1-M
1-T
2-V
	2 BA
2 VS+BA
	2 INSTAT
2 BSH

	3.6 Bilanci i Pagesave
	5
	2-M
3-T
	2 BA
3 VS+BA
	5 BSH

	3.7 Çmimet
	5
	3-M
1-T
1-V
	4 VS
1 BA
	5 INSTAT

	3.8 Shkenca, Teknologjia dhe Inovacioni
	5
	3-V
2-2V
	4 VS
1 VS+BA
	5 INSTAT

	Gjithsej
	54
	14-M
11-T
23-V
2-2V
1 – 10V
3 – I papërcaktuar
	24 VS
23 BA
6 VS+BA
1 Cens
	45 INSTAT
7 BSH
2AKBN


*M-mujor; T-Tremujor; V-Vjetor; 
** VS-Vrojtim Statistikor; BA-Burim Administrativ; NA-Nuk aplikohet.

Fusha “Statistikat sektoriale” përbëhet nga 8 tema statistikore:

Tema 3.1 “Statistikat e Bujqësisë, Peshkimit dhe Pyjeve” 
Kjo temë përfshin nëntemat si: 
3.1.1 “Statistikat e pyjeve”, për prodhimin e statistikave të kësaj kategorie me frekuencë vjetore, INSTAT mbledh dhe përpunon të dhëna administrative nga Ministria e  Mjedisit dhe Agjencia Kombëtare e Pyjeve, si dhe realizon vrojtimin vjetor mbi përdorimin e lëndës drusore në industri.
3.1.2 “Statistikat e Bujqësisë” nëndarja sipas specifikave që kjo temë mbulon është si vijon: 
Statistikat e produkteve bimore - INSTAT është përgjegjës për prodhimin e statistikave të kësaj kategorie. Në këtë kuadër, INSTAT bashkëpunon ngushtë me Ministrinë e Bujqësisë dhe Zhvillimit Rural për sigurimin e të dhënave nga vrojtimi vjetor në bujqësi, i cili realizohet nga ministria me mbështetjen metodologjike të INSTAT. 
Gjatë vitit 2026, do të vazhdojë puna për  realizimin e aktivitetit mbi statistikat e produkteve bimore të gjeneruara nga vrojtimi mbi sipërfaqen e mbjellë, i cili gjithashtu realizohet nga bashkëpunimi me Ministrinë e Bujqësisë dhe Zhvillimit Rural me mbështetjen metodologjike të INSTAT. 
Statistikat e blegtorisë, mishit dhe vezëve – Këto statistika do të sigurohen nga burimi administrativ dhe vrojtimi vjetor në bujqësi. - Sipas metodologjisë së përkatëse, mbledhja e të dhënave do të kryhet nga Ministria e Bujqësisë dhe Zhvillimit Rural, ndërsa INSTAT do të kryejë përpunimin e tyre, si institucioni prodhues i statistikave zyrtare. Përveç këtyre dy aktiviteteve, me qëllim sigurimin e treguesve me frekuencë mujore, INSTAT do të kryejë aktivitetin mbi statistikat e blegtorisë, mishit dhe vezëve, të siguruara nga vrojtimet mujore mbi monitorimin e aktivitetit të thertoreve (për gjedhë, derra dhe të imta dhe shpendë) dhe aktivitetit të pularive për prodhimin e vezëve (konsum njerëzor).
Statistikat e qumështit dhe nënprodukteve të tij - Për prodhimin e këtyre statistikave INSTAT do të kryejë dy aktivitete: vrojtimi vjetor në të gjitha fabrikat dhe baxhot që grumbullojnë dhe përpunojnë qumësht, si dhe vrojtimi mujor në fabrikat që përpunojnë qumështin e lopës. Paralelisht, do të mblidhen  dhe përpunohen statistikat vjetore të qumështit dhe nënprodukteve të tij, të siguruara nga burimi administrativ. 
Statistikat strukturore të fermës – Aktiviteti përfshin përpunimin në tërësi të të dhënave të siguruara nga Censi i Bujqësisë dhe Fermave Bujqësore. Nëpërmjet kryerjes së këtij aktiviteti madhor, si dhe vrojtimeve të tjera ndërmjet dy censeve, sigurohet informacion thelbësor në aspektet e përgjithshme statistikore të tilla si toka, blegtoria, forca e punës bujqësore dhe aktivitete të tjera fitimprurëse, masat e zhvillimit rural, makineritë dhe pajisjet, ujitja, strehimi i kafshëve, administrimi i plehut, administrimi i tokës, vreshtat dhe pemtaria. 
Llogaritë ekonomike në bujqësi – Ky aktivitet mbështetet në të dhëna administrative dhe në vrojtime statistikore  në të cilin INSTAT kryen në përmbushje të këtij aktiviteti, si vrojtimet mujore të çmimeve, vrojtimi i prodhimeve bujqësore, vrojtimi tremujor i çmimeve të inputeve në bujqësi dhe vrojtimi tremujor i kafshëve për mbarështim.
3.1.3 “Statistikat e peshkimit”, për realizimin objektivave të së cilës, INSTAT do të kryejë aktivitetet: Statistikat e peshkimit të siguruara nga burimi administrativ, për prodhimin e statistikave mbi prodhimin e peshkut me frekuencë tremujore, dhe aktivitetin mbi “Statistikat e peshkimit dhe akuakulturës, të siguruara nga burimi administrativ për prodhimin e statistikave me frekuencë vjetore. 
3.1.4“Statistikat e prodhimeve organike në bujqësi” të siguruara nga burimi administrativ do të mblidhen gjatë vitit 2026, sipas legjislacionit shqiptar dhe do të publikohen bazuar në kërkesat ndërkombëtare. 
3.1.5 “Statistikat e agromjedisit” të siguruara nga burimi administrativ. Për realizimin e këtij aktiviteti INSTAT do të kryejë përpunimin e të dhënave të marra nga Ministria e Bujqësisë dhe Zhvillimit Rural për prodhimin e indikatorëve përkatës.
Treguesit kryesorë: Tregues statistikor mbi pyjet, kullotat; të dhënat kadastrale të fondit për pyjet, kullotat dhe kundërvajtjet në pyje, strukturën dhe bilancet në pyje e kullota, si dhe bilanci burim-përdorim i produkteve pyjore; Tregues statistikorë mbi sipërfaqen, prodhimin, rendimentin dhe përmbajtjen e lagështisë për drithërat dhe bishtajoret, në nivel kombëtar dhe rajonal; bimët e tjera të mbjella në tokë arë, në nivel rajonal; pemët frutore, vreshtat, agrumet dhe ullirin, në nivel rajonal; Tregues statistikorë mbi: numrin e krerëve, prodhimin e mishit sipas kategorive të blegtorisë dhe produktet e tjera blegtorale; strukturën e blegtorisë dhe shpendëve, peshën e gjallë dhe peshë e therur sipas kategorive statistikore përkatëse të therura në fermë/thertore; Tregues  statistikorë mbi numrin e shpendëve të therur gjatë vitit në thertore sipas llojeve, peshën e gjallë dhe peshën e therur; Tregues statistikorë mbi prodhimin e shpendëve dhe vezëve për treg; Tregues statistikorë mbi qumështin dhe produktet e tij sipas përmbajtjes së yndyrës dhe proteinave, mbi strukturën e fabrikave dhe baxhove që grumbullojnë dhe përpunojnë qumësht; Tregues statistikorë mbi sasinë e qumështit të lopës të grumbulluar, si dhe sasinë e nënprodukteve kryesore të prodhuara; Tregues statistikorë mbi sasinë e qumështit të prodhuar në fermë sipas llojeve: lopë, dele, dhi, me periodicitet vjetor në nivel qarku dhe bashkie; Tregues statistikorë mbi llogaritë ekonomike në bujqësi; Indeksi i çmimeve të produkteve bujqësore; Indeksi i çmimeve të inputeve në bujqësi; Tregues statistikorë mbi prodhimin e peshkut, molusqeve, strukturën e ndërmarrjeve prodhuese, si dhe numrin e të punësuarve; peshkimin detar sipas porteve; numrin e anijeve dhe zënien e peshkut sipas porteve; Tregues statistikorë për peshkimin në ujërat e brendshme dhe për numrin e subjekteve që ushtrojnë aktivitet në akuakulturë dhe molusqe; Tregues statistikorë mbi sasitë e zënies së peshkut sipas kategorive ujore; Tregues statistikorë mbi operatorë organikë të regjistruar dhe çertifikuar, si prodhues, përpunues, importues dhe të tjerë gjatë vitit referues, si dhe të rinj regjistruar gjatë vitit apo të larguar,të cilët nuk kanë plotësuar kriteret e çertifikimit me periodicitet vjetor; sipërfaqet organike të çertifikuara dhe në proces konvertimi dhe prodhimet organike bimore me periodicitet vjetor; blegtorinë e çertifikuar, prodhimin e produkteve organike me origjinë blegtorale me periodicitet vjetor; përpunimin e produkteve organike sipas aktivitetit ekonomik; Tregues statistikorë mbi sasinë e plehrave kimike të përdorura sipas grup kulturave periodicitet vjetor; sipërfaqet e plehëruara me plehra kimike periodicitet vjetor; sasinë e pesticideve të përdorura sipas grup kulturave me periodicitet vjetor; sipërfaqet e trajtuara me pesticide sipas llojit të pesticideve dhe grup kulturave me periodicitet vjetor; Tregues statistikorë mbi mbulimin dhe përdorimin e tokës me periodicitet vjetor; tokën e punueshme, livadhet dhe kullotat, tokën e zënë me pemëtore (pemë frutore, ullinj, agrume dhe vreshta) dhe tokë tjetër jobujqësore me periodicitet vjetor.
Përputhshmëria me acquis: Statistikat në fushën e prodhimit bimor, në vitin 2026 do të realizohen duke zbatuar metodologjitë sipas standardeve evropiane, bazuar në Rregulloren e re (BE) 2022/2379 të Parlamentit Evropian dhe e Këshillit “Për Statistikat e Inputeve dhe Outputeve Bujqësore” (SAIO). Kjo rregullore shfuqizon Rregulloren (KE) Nr. 543/2009 “Për statistikat vjetore të bimëve”. Aktualisht niveli i përputhshmërisë me acquis është i pjesshëm. Po ashtu, dispozitat për prodhimin organik, të cilat më parë janë mbuluar nga Rregullorja (KE) Nr. 834/2007, përfshihen brenda kuadrit të SAIO dhe përputhshmëria është e pjesshme. 
 Statistikat e blegtorisë, mishit dhe vezëve në vitin 2026 do të mblidhen bazuar në Rregulloren e re (BE) 2022/2379 të Parlamentit Evropian dhe e Këshillit “ Për Statistikat e Inputeve dhe Outputeve Bujqësore” (SAIO), që shfuqizon Rregulloren (KE) Nr. 1165/2008 të Parlamentit Evropian dhe  Këshillit “Për statistikat e blegtorisë dhe të mishit”. Aktualisht niveli i përputhshmërisë me acquis është i pjesshëm. 
Statistikat e qumështit dhe nënprodukteve të qumështit duke filluar nga viti 2026 do të mblidhen bazuar në Rregulloren e re (BE) 2022/2379 të Parlamentit Evropian dhe Këshillit  “Për Statistikat e Inputeve dhe Outputeve Bujqësore” (SAIO), që shfuqizon Rregulloren Nr. 1165/2008 e Parlamentit Evropian dhe e Këshillit “Për Statistikat e Blegtorisë dhe të Mishit”, si dhe Direktiva 96/16/KE në vrojtimet statistikore për qumështin dhe produktet e tij. Aktualisht niveli i përputhshmërisë me acquis është i pjesshëm.
Statistikat e strukturës së njësive ekonomike bujqësore. INSTAT do të punojë për përafrimin e këtyre statistikave me rregulloren e re: Rregullorja (BE) 2018/1091 e Parlamentit Evropian dhe e Këshillit “Për Statistikat e Integruara të Fermave”. Përkufizimet që do të përdoren do të jenë në përputhje me rregulloret e KE-së. 
Llogaritë ekonomike në bujqësi dhe çmimet duke filluar nga viti 2026 do të mblidhen dhe llogariten bazuar në Rregulloren e re (BE) 2022/2379 të Parlamentit Evropian dhe e Këshillit “Për Statistikat e Inputeve dhe Outputeve Bujqësore” (SAIO), që plotëson Rregulloren e (KE) Nr. 138/2004 e Parlamentit Evropian dhe Këshillit “Për Llogaritë Ekonomike në Bujqësi”. Në zbatim të kërkesave të kësaj rregulloreje, llogaritë ekonomike në bujqësi dhe çmimet klasifikohen si pjesërisht të përafruara me acquis. Indeksi i Çmimeve të Prodhimeve Bujqësore publikohet në përputhje me rregulloren e KE me periodicitet vjetor dhe tremujor.
Statistikat e peshkimit bazohen në rekomandimet e FAO-s dhe rregulloret: Regullorja (EC) Nr. 216/2009 mbi “Statistikat e Zënieve të Peshkut, për peshkimin në zona të caktuara përveç Atlantikut të Veriut” dhe Regullorja (KE) Nr. 762/2008 mbi “Statistikat e Akuakulturës”. Niveli i përputhshmërisë me rregulloret e KE-së është i pjesshëm.
Çertifikimi i fermave organike bimore dhe blegtorale nga trupat e çertifikimit bazohet në Ligjin Nr. 104/2024 “Për Prodhimin Biologjik, Etiketimin e Produkteve Biologjike dhe Kontrollin e Tyre” e përafruar me Regulloren (KE) Nr. 834/2007, 28 Qershor 2007 mbi “Produktet Organike dhe Etiketimin e Produkteve Organike”. Duke filluar nga viti 2026, informacioni mbi prodhimin organik do të përfshihet në kuadrin e Rregullores së re (BE) 2022/2379 të Parlamentit Evropian dhe Këshillit, “Për Statistikat e Inputeve dhe Outputeve Bujqësore” (SAIO).
Statistikat e agromjedisit duke filluar nga viti 2026 do të mblidhen bazuar në Rregulloren e re (BE) 2022/2379 të Parlamentit Evropian dhe e Këshillit  “Për Statistikat e Inputeve dhe Outputeve Bujqësore” (SAIO), që shfuqizon Rregulloren (KE) Nr. 1185/2009 e Parlamentit Evropian dhe e Këshillit “Për Statistikat mbi Pesticidet”. Aktualisht niveli i përputhshmërisë me acquis është i pjesshëm.

Tema 3.2 “Energjia”
Kjo temë përmban nëntemën 3.2.1 “Statistikat e Energjisë-prodhimi” 
Prodhimi i statistikave të energjisë në Agjencinë Kombëtare të Burimeve Natyrore do të mbështetet nga INSTAT, në cilësinë e koordinatorit të Sistemit Kombëtar Statistikor. AKBN do të prodhojë dhe publikojë statistikat në volum të Bilancit të Përgjithshëm të Energjisë me frekuencë vjetore, si dhe Qymyrit, Naftës,Gazit, Energjia Elektrike dhe Burimet e Rinovueshme, me frekuencë tremujore, aktivitete për të cilat kontribuojnë me të dhëna administrative Ministria e Infrastrukturës dhe Energjisë, Ministria e Mjedisit, Operatori i Sistemit të Transmetimit, Operatori i Shpërndarjes së Energjisë Elektrike, Korporata Energjitike Shqiptare, Enti Rregullator i Energjisë, Albpetrol sha, Drejtoria e Përgjithshme e Doganave, Bashkitë e Shqipërisë, etj. 
INSTAT do të vazhdojë të publikojë me periodicitet tremujor statistikat e bilancit të energjisë elektrike.
Përmirësimet në kuadër të parafrimit me rregulloret gjatë vitit 2026 do të fokusohen në rritjen e numrit të treguesve të transmetuar në Eurostat, si dhe në cilësinë e të dhënave të transmetuara.
Treguesit kryesorë: Tregues statistikorë mbi prodhimin neto vendas të energjisë elektrike, qymyrit, naftës dhe gazit, si dhe importin dhe eksportin bruto të energjisë elektrike, qymyrit dhe produkteve të naftës, humbjet në rrjet të energjise elektrike, si edhe konsumin e tyre final në vendin tonë; Tregues statistikorë mbi bilancin energjitik, i cili paraqet situatën aktuale në sektorin e energjisë në vend për origjinën dhe përdorimin specifik sipas burimeve të energjisë, duke siguruar të dhëna mbi konsumin e energjisë për banorë, intensitetin e energjisë, kontributin e burimeve të rinovueshme në konsumin final, etj.
Përputhshmëria me acquis: Statistikat e Energjisë janë pjesërisht të përafruara me Rregulloren (KE) Nr. 1099/2008 të Parlamentit Evropian dhe të Këshillit të “Për statistikat e energjisë”. Një numër i madh i treguesve mbi statistikat e energjisë transmetohen aktualisht në Eurostat përmes pyetësorëve të Energjisë. Përmirësimi dhe rritja e cilësisë dhe numrit të treguesve të transmetuar në Eurostat, përmirësimi i mbledhjes së të dhënave të produkteve të naftës, si dhe përpilimi i konsumit final sipas sektorëve është një nga prioritetet kryesore në të ardhmen.
 
Tema 3.3 “Transporti”
Tema e statistikave të transportit përfshin dy nëntema: 3.3.1 “Statistikat e Transportit” dhe 3.3.2 “Statistikat mbi sigurinë në transport”. Statistikat e nëntemës së parë kanë përkatësisht frekuencë tremujore dhe vjetore, të cilat prodhohen nga INSTAT, duke kryer publikimin e statistikave mbi transportin ajror, detar, hekurudhor dhe rrugo dhe publikimin e statistika mbi karakteristikat e mjeteve të transportit rrugor. Për realizimin dhe publikimin e këtyre statistikave, INSTAT përpunon të dhënat administrative të marra nga Ministria e Infrastrukturës dhe Energjisë, si dhe nga Drejtoria e Përgjithshme e Shërbimeve të Transportit Rrugor. Përsa i takon nëntemës së dytë INSTAT kryen aktivitetin statistikor me frekuencë mujore të statistikave mbi aksidentet rrugore dhe prodhon tregues vjetor për këto aksidente. Për realizimin e këtyre statistikave INSTAT përpunon të dhënat administrative të siguruara nga Drejtoria e Përgjithshme e Policisë së Shtetit dhe Ministria e Infrastrukturës dhe Energjisë. 
Gjatë vitit 2026 do të do të prodhohen treguesit mbi llojet e transportit dhe mbi sigurinë në transport bazuar në rregulloret evropiane, si dhe do të kryhet transmetimi në Eurostat, Unece, Forumin Ndërkombëtar të Transportit, i treguesve të prodhuar për statistikat e transportit. Gjithashtu, në kuadër të programit IPA 2022 shumëpërfitues, për statistikat e transportit dhe në vijimësi të vrojtimit pilot të realizuar për transportin rrugor të mallrave, gjatë vitit 2026, do të realizohet vrojtimi i plotë i statistikave të transportit rrugor të mallrave.
Treguesit kryesorë: Tregues statistikorë mbi transportin ajror, detar, ujor i brendshëm dhe hekurudhor të mallrave dhe pasagjerëve, në nivel kombëtar dhe sipas rajoneve; Tregues statistikorë mbi karakteristikat e mjeteve të transportit rrugor; Tregues statistikorë mbi numrin e aksidenteve rrugore dhe numrin e të aksidentuarve (të vdekur dhe të plagosur) , në nivel kombëtar dhe sipas rajoneve.
Përputhshmëria me acquis: Statistikat mbi Transportin janë pjesërisht në përputhje me rregulloret e Parlamentit dhe Këshillit Evropian Nr. 2018/643 “Mbi Statistikat e Transportit Hekurudhor”, Nr.70/2012, “Mbi të dhënat statistikore në lidhje me transportin rrugor të mallrave”, Nr. 93/704 "Mbi krijimin e një baze të të dhënave të Komunitetit për aksidentet rrugore", Nr. 437/2003, “Mbi të dhënat statistikore në lidhje me transportin ajror të udhëtarëve, mallrave dhe postës” si dhe direktivën e Parlamentit dhe Këshillit Evropian Nr. 2009/42, “Mbi të dhënat statistikore në lidhje me transportin detar të mallrave dhe udhëtarëve”. 


Tema 3.4 “Turizmi”
Statistikat e kësaj kategorie përfshijnë tre nëntema:
3.4.1“Statistikat mbi Strukturat Akomoduese”, për prodhimin e të cilave, INSTAT kryen vrojtimin statistikor mujor “Vrojtimi i Strukturave Akomoduese” pranë hoteleve dhe strukturave të ngjashme. Informacioni do të vazhdojë të mblidhet çdo muaj nëpërmjet metodës CAPI për të gjitha strukturat akomoduese që ushtrojnë aktivitetin e tyre në vend. 
Gjatë vitit 2026, treguesit mujor të statistikave të akomodimit që përbëjnë ofertën turistike në vend, do të publikohen në përputhje me rregulloren përkatëse, 6 javë pas periudhës së referencës. 
Në vitin 2025, INSTAT prodhoi dhe transmetoi për herë të parë të dhënat vjetore me vit reference 2024, të detajuara sipas NUTS III për numrin e net qëndrimeve dhe sipas DEG_URBA për numrin e strukturave akomoduese, numrin e dhomave, shtretërve, vizitorëve dhe net qëndrimeve. Gjithashtu, është transmetuar në Eurostat për herë të parë dhe treguesi për numrin e strukturave që ofrojnë një ose më shumë dhoma të përshtatshme për persona me aftësi të kufizuara në lëvizje. Gjatë vitit 2026, do të prodhohen dhe transmetohen treguesit vjetorë të ndarë sipas NUTS III dhe DEGURBA për të dhënat e vitit 2025. 
Në këtë vit, për nevoja kombëtare, në vrojtimin statistikor për strukturat akomoduese do të kërkohet informacion vjetor, për treguesit si të punësuarit sipas gjinisë, pjesëmarrjen e strukturave akomoduese në skema kombëtare apo ndërkombëtare për personat me aftësi të kufizuar apo për zbutjen e ndryshimeve klimaterike, informacion nëse strukturat kanë marrë masa mbi ndryshimet klimaterike, zvogëlimin e konsumit të ujit apo energjisë, si dhe përqindjen e shërbimeve apo produkteve që strukturat përdorin nga furnizues vendas.
Gjithashtu në vitin 2026, do të zhvillohet një vrojtim statistikor në ndërmarrjet me aktivitet në sektorin e Turizmit. Qëllimi i këtij vrojtimi është të mbledhë të dhëna vjetore mbi aktivitetin e këtyre ndërmarrjeve dhe matjen e indikatorëve lidhur me ndërgjegjësimin mjedisor (ndryshimi i klimës, menaxhimi i mbetjeve, reduktimi i konsumit të ujit, etj).
3.4.2 “Statistikat e Turizmit në Njësitë Ekonomike Familjare (NjEF)”, statistikat vjetore të së cilës, prodhohen nëpërmjet aktivitetit të INSTAT-it si vrojtimi i turizmit pranë NjEF, "Pushime dhe Udhëtime” në përputhje me rekomandimet e parashikuara në rregulloren (BE) Nr 692/2011 ”Për statistikat e turizmit”. Publikimi i rezultateve të vitit 2025 për vrojtimin e turizmit në NjEF do të vijojë sipas parashikimit, në vitin 2026. Për të siguruar mbarëvajtjen e aktivitetit dhe vlerësimin e të dhënave të transmetuara në Eurostat, INSTAT do të zbatojë të gjitha rekomandimet dhe udhëzimet e Eurostat. 
[bookmark: _Hlk204939760]Gjatë vitit 2026, për nevoja kombëtare, janë planifikuar të kryhen disa vrojtime të reja statistikore në: kroçiera, në tre qarqe (destinacione turistike), në pika kufitare ku do të merret informacion lidhur me atraksionet turistike të vizituara, shpenzimet e kryera, cilësia e ofrimit të shërbimeve dhe impakti i turizmit në këto destinacione.
3.4.3 “Statistikat e Lëvizjes së Shtetasve”, ku përfshihet aktiviteti me frekuencë mujore për prodhimin e statistikave mbi lëvizjen (hyrje/daljet) e shtetasve të huaj dhe shqiptarë”, i cili kryhet nga INSTAT nëpërmjet përpunimit të të dhënave të siguruara nga Drejtoria e Përgjithshme e Policisë së Shtetit.
Treguesit kryesorë: Tregues statistikorë mbi lëvizjet (hyrje/dalje) e shtetasve të huaj dhe vendas, të detajuar sipas mënyrës së transportit, sipas shteteve dhe qëllimit të vizitës; Tregues mbi ecurinë e turizmit në Shqipëri; Tregues statistikorë përshkrues të ofertës turistike nga ndërmarrjet, që përfaqësojnë anën e ofertës (supply side), për periudha mujore dhe vjetore, duke përfshirë numrin e vizitorëve, net qëndrimet, shpërndarjen sipas shteteve, kapacitetin shfrytëzues, të punësuarit sipas gjinisë, pjesëmarrjen e strukturave akomoduese në skema kombëtare apo ndërkombëtare për personat me aftësi të kufizuar apo për zbutjen e ndryshimeve klimaterike, informacion për masat mbi ndryshimet klimaterike, zvogëlimin e konsumit të ujit apo energjisë, si dhe përqindjen e shërbimeve apo produkteve që strukturat përdorin nga furnizues vendas; Tregues statistikorë mbi përshkrimin e nivelit dhe strukturës së turizmit në familje, ana e kërkesës (demand side) për periudha tremujore dhe vjetore, në përputhje me kërkesat e rregullores të KE-së Nr. 692/2011 (Aneksi II) dhe kërkesat e përdoruesve të brendshëm.
Përputhshmëria me acquis: Statistikat e Turizmit nga ana e ofertës (supply side) dhe kërkesës (demand side) janë pjesërisht të përafruara me Rregulloren (KE) Nr. 692/2011 të Parlamentit Evropian dhe të Këshillit “Për statistikat e turizmit”. Në mënyrë periodike transmetohen në Eurostat të dhënat mujore dhe vjetore lidhur me këto statistika.

Tema 3.5 “Tregtia e Jashtme”
Kjo temë është e ndarë në 2 nëntema: 
3.5.1 Statistikat e Investimeve të huaja direkte dhe Tregtisë ndërkombëtare të shërbimeve; 
Statistikat e investimeve të huaja janë pjesë integrale e statistikave të bilancit të pagesave dhe pozicionit të investimeve ndërkombëtare dhe si statistika specifike me ndarje sipas aktivitetit ekonomik, NVE dhe ndarje gjeografike (shteteve), statistika të cilat prodhohen nga Banka e Shqipërisë me frekuencë tremujore. Të dhënat për llogaritjen e statistikave të investimeve të huaja, sigurohen nga raportimet mujore të sistemit bankar, nga bilancet mujore dhe tremujore të institucioneve financiare (banka dhe jo-banka), nga raportimet direkte të kompanive të mëdha me kapital të huaj dhe të përbashkëta shqiptare – të huaja; nga institucione të tjera administrative, si Agjencia Kombëtare e Burimeve Natyrore dhe Qendra Kombëtare e Biznesit, dhe informacione nga shkëmbime të ndërsjella dypalëshe me Kosovën. Në përgatitjen e statistikave të investimeve të huaja, Banka e Shqipërisë zbaton kërkesat dhe standardet e manualeve metodologjikë të FMN-së (BPM6-2009) dhe OECD-së (BD4).
Statistikat e Tregtisë ndërkombëtare të shërbimeve mbulohen nga Banka e Shqipërisë. Statistikat e tregtisë ndërkombëtare të shërbimeve janë pjesë integrale e statistikave të bilancit të pagesave në frekuencë tremujore, si dhe si statistika specifike me ndarje gjeografike me frekuencë vjetore. Statistikat e shërbimeve prodhohen nga përpunimi i të dhënave të siguruara nga Banka e Shqipërisë, INSTAT-i, Ministria e Punëve të Brendshme, Ministria e Financave, Autoriteti i Mbikëqyrjes Financiare, Qendra Kombëtare e Biznesit, Drejtoria e Përgjithshme e Doganave, si dhe të dhëna të tjera nga vrojtime statistikore pranë kompanive private dhe individëve. Në përgatitjen e statistikave ndërkombëtare të shërbimeve zbatohen rekomandimet e manualit për bilancin e pagesave (BPM6-FMN), si dhe rekomandimet e përshkruara në manualin e tregtisë ndërkombëtare të shërbimeve (2010).
3.5.2 “Statistikat e tregtisë së jashtme të mallrave”. Në këtë nëntemë përfshihen Statistikat mbi eksportet/importet e mallrave”, të cilat do vijojnë të prodhohen nga INSTAT me frekuencë mujore, nëpërmjet përpunimit të të dhënave të marra nga Drejtoria e Përgjithshme e Doganave dhe Statistikat mbi eksportet/importet e mallrave sipas karakteristikave të ndërmarrjeve”, të cilat do të prodhohen nga INSTAT me frekuencë vjetore nëpërmjet përpunimit të të dhënave të marra nga Drejtoria e Përgjithshme e Doganave dhe skedarit të ndërmarrjeve që disponon INSTAT.
Treguesit kryesorë: Tregues statistikorë mbi investimet e huaja fluks dhe stok sipas shteteve; Tregues statistikorë mbi investimet e huaja fluks dhe stok sipas aktivitetit ekonomik. Tregues statistikorë mbi tregtinë ndërkombëtare të shërbimeve me ndarje gjeografike (sipas shteteve). Tregues statistikorë mbi eksportet/importet e mallrave; Tregues statistikorë mbi eksportet/importet e mallrave sipas karakteristikave të ndërmarrjeve.
Përputhshmëria me acquis: Mbështetur në programin e monitorimit të përputhshmërisë, Eurostat vlerëson pjesërisht në përputhje nivelin e implementimit të metodologjisë së investimeve të huaja direkte dhe tregtisë ndërkombëtare të shërbimeve, si dhe kritereve të transmetimit të këtyre të dhënave.
Statistikat e tregtisë së jashtme janë përafruar pjesërisht me Rregulloren (KE) Nr. 2019/2152 të Parlamentit Evropian dhe të Këshillit “Për statistikat e evropiane të biznesit”. Të dhënat e hollësishme të tregtisë së jashtme të mallrave transmetohen rregullisht në Eurostat çdo muaj. Statistikat e tregtisë sipas monedhës së faturës (tabelat TIC) dërgohen rregullisht në Eurostat një herë në dy vjet. 

Tema 3.6 “Bilanci i Pagesave”[footnoteRef:3] [3:  Bilanci i Pagesave është tregues financiar] 

Kjo temë përbëhet nga dy nëntema:
3.6.1 Statistikat mujore dhe tremujore të Bilancit të pagesave - Banka e Shqipërisë është institucioni përgjegjës që prodhon dhe publikon statistikat e bilancit të pagesave. Në përgatitjen e këtyre statistikave, Banka e Shqipërisë mbledh informacion nëpërmjet raportimit direkt nga institucionet financiare; raportimit direkt nga burime administrative si Ministria e Financave, Drejtoria e Përgjithshme e Doganave, INSTAT, Autoriteti i Mbikëqyrjes Financiare, Ministria e Punëve të Brendshme, Agjencia Kombëtare e Burimeve Natyrore, Qendra Kombëtare e Biznesit, si edhe nëpërmjet vrojtimeve të realizuara në kompani private dhe individë. Të dhënat e grumbulluara nga burimet e mësipërme raportohen pjesërisht me frekuencë mujore dhe në pjesën më të madhe me frekuence tremujore, duke mundësuar përgatitjen dhe publikimin e statistikave të bilancit të pagesave me frekuencë tremujore dhe duke filluar nga viti 2020 me në mënyrë eksperimentale në frekuencë mujore. Statistikat e bilancit të pagesave prodhohen në bazë të manualeve metodologjike të FMN-së (BPM6-2009, EDS 2013), OECD-së (BD4), manualit të statistikave të tregtisë ndërkombëtare të shërbimeve dhe kodit evropian të statistikave.
3.6.2 Statistikat tremujore të Pozicionit të Investimeve Ndërkombëtare - Banka e Shqipërisë është institucioni përgjegjës për prodhimin dhe publikimin e statistikave të pozicionit të investimeve ndërkombëtare. Në përgatitjen e këtyre statistikave merren të dhënat nga Banka e Shqipërisë, INSTAT, Ministria e Punëve të Brendshme, Ministria e Financave, Agjencia Kombëtare e Burimeve Natyrore, Autoriteti i Mbikëqyrjes Financiare, Qendra Kombëtare e Biznesit, si dhe të dhëna nga vrojtimet statistikore pranë kompanive private të huaja dhe të përbashkëta shqiptare – të huaja. Gjithashtu, për përgatitjen e këtyre statistikave përdoren të dhëna nga Fondi Monetar Ndërkombëtar dhe informacione nga shkëmbime të ndërsjella dypalëshe me Kosovën. Të dhënat e grumbulluara nga burimet e mësipërme raportohen pjesërisht me frekuencë mujore dhe në pjesën më të madhe me frekuence tremujore, duke mundësuar përgatitjen dhe publikimin e statistikave të pozicionit të investimeve ndërkombëtare me frekuencë tremujore. 
Statistikat e pozicionit të investimeve ndërkombëtare prodhohen në bazë të manualeve metodologjikë të FMN-së ( BPM6-2009, EDS 2013), OECD-së (BD4) dhe Kodit evropian të statistikave. Gjithashtu, Banka e Shqipërisë realizon aktivitetin mbi statistikat mujore të Rezervës Ndërkombëtare dhe aktivitetin mbi statistikat tremujore të Borxhit të Jashtëm.
Treguesit kryesorë: Tregues statistikorë mbi bilancin tremujor të pagesave; Tregues statistikorë mbi bilancin mujor të pagesave. Tregues statistikorë mbi pasqyrën e pozicionit të investimeve ndërkombëtare me frekuencë tremujore; tregues me frekuencë mujore mbi rezervën ndërkombëtare dhe tregues me frekuencë tremujore mbi borxhin e jashtëm.
Përputhshmëria me acquis: Mbështetur në programin e monitorimit të përputhshmërisë, Eurostat e vlerëson të pjesshëm nivelin e përputhshmërisë me Rregulloren (KE) 184/2005 “Bilanci i pagesave, tregtia ndërkombëtare e shërbimeve dhe investimet e huaja direkte” nivelin e implementimit të metodologjisë së bilancit të pagesave dhe pozicionit të investimeve ndërkombëtare BPM6, si dhe kriteret e transmetimit të të dhënave.

Tema 3.7 “Çmimet”
Statistikat e çmimeve janë ndarë në disa nëntema si më poshtë:
3.7.1 “Statistikat e Çmimeve të Konsumit”, e matur nëpërmjet tre treguesve kryesorë: “Indeksi i Çmimeve të Konsumit (IÇK)”, “Indeksi i Harmonizuar i Çmimeve të Konsumit (IHÇK)” dhe “Indeksi i Harmonizuar i Çmimeve të Konsumit me Çmime Konstante”. Këto indekse prodhohen çdo muaj nga INSTAT-i nëpërmjet kryerjes së vrojtimit mujor të çmimeve të një shporte fikse mallrash dhe shërbimesh pranë njësive të tregtisë me pakicë, si dhe duke shfrytëzuar të dhëna të tjera të marra nga Ministria e Arsimit, Bashkitë, Enti Rregullator i Ujit/Ujësjellës Kanalizime Tiranë, Operatori i Shpërndarjes së Energjisë Elektrike, Autoriteti i Mbikëqyrjes Financiare dhe Universitetet. 
3.7.2 “Indeksi i Nivelit të Çmimeve dhe Prodhimi i Brendshëm Bruto për frymë në Standartin e Fuqisë Blerëse” është nëntemë e veçantë dhe parashikon kryerjen e aktivitetit statistikor mbi matjen e fuqisë blerëse (MFB). Statistikat e kësaj kategorie do të prodhohen nga Eurostat me frekuencë vjetore, duke përdorur të dhënat e vrojtimeve të ndryshme të çmimeve të konsumit, ndërtimit, makinerive dhe pajisjeve, qirave, spitaleve dhe të dhëna të tjera shtesë të realizuara nga INSTAT për llogaritjen e këtyre treguesve.
3.7.3 “Indeksi i Çmimeve të Banesave” është aktivitet statistikor për të realizimin e të cilit  INSTAT parashikon që në vitin 2026 të përfundojë Memorandumin e Mirëkuptimit me Agjencinë Shtetërore të Katadastrës për shkëmbimin e të dhënave të kërkuara nga INSTAT. Gjatë këtij viti INSTAT do të përpunojë të dhënat që do të merren nga Agjencia Shetërore e Kadastrës.
Treguesit kryesorë: Indeksi Mujor i Çmimeve të Konsumit, Ndryshimi vjetor, Ndryshimi mujor, Indeksi mesatar vjetor; Ndryshimi mesatar vjetor, Indeksi i Mujor i Harmonizuar i Çmimeve të Konsumit, Indeksi i nivelit të çmimeve, PBB për frymë në Standardin e Fuqisë Blerëse. 
Përputhshmëria me acquis: Statistikat Çmimeve të Konsumit janë pjesërisht në përputhje me Rregulloren (EC) Nr. 2016/792 “Për indekset e harmonizuara të çmimeve të konsumit dhe indeksin e çmimeve të banesave”, ndërkohë që zbatojnë të njëjtat përkufizime dhe klasifikime. Të dhënat e çmimeve transmetohen dhe publikohen rregullisht në Eurostat, çdo muaj. INSTAT ndjek dhe zbaton rregullisht ndryshimet metodologjike të regullores dhe i zbaton në trajtimin dhe llogaritjen e treguesit. Përsa i përket statistikave të Matjes së Fuqisë Blerëse, të gjitha aktivitetet që lidhen me këtë nëntemë statistikore kryhen në përputhje të plotë më Rregulloren (BE) Nr. 193/2011 “Për kontrollin e cilësisë së matjes së fuqisë blerëse”. 

Tema 3.8 “Shkenca, Teknologjia dhe Inovacioni”
Në këtë temë përfshihen këto nëntema: 
[bookmark: _Hlk176869057]3.8.1 “Statistikat e shkencës dhe teknologjisë” - për statistikat e kësaj kategorie, INSTAT, gjatë vitit 2026, do të mbledhë dhe përpunojë të dhëna administrative mbi fondet e alokuara në buxhetin e shtetit për aktivitetin e Kërkimit Shkencor (statistikat GBARD), për vitin referencë 2025. Këto të dhëna do të transmetohen edhe në Eurostat. Statistikat e shkencës përfshijnë gjithashtu statistikat mbi kërkimin shkencor që grumbullohen nëpërmjet vrojtimit çdo dy vite në: Bizneset private, Organizata private jofitimprurëse, Institucione qeveritare dhe Institucionet e arsimit të lartë. Mbledhja e të dhënave për 4 sektorët e performancës u zhvillua gjatë tremujorit të katërt të vitit 2025. Disa tregues kryesorë lidhur me shpenzimet dhe personelin e angazhuar në aktivitetet kërkimore, do të të përpunohen dhe prodhohen në vitin  2026. 
3.8.2 "Statistikat e inovacionit" - INSTAT, gjatë vitit 2026, do të përpunojë të dhënat e Vrojtimit e Inovacionit në Ndërmarrje, të realizuar në Dhjetor të 2024 (CIS 2024), për periudhën kohore 2022-2024. Treguesit e Inovacionit për periudhën kohore 2022-2024, do të publikohen dhe transmetohen në Eurostat në Qershor 2026.
3.8.3 “Statistikat e Teknologjisë së Informacionit dhe Komunikimit” - Për prodhimin e statistikave të kësaj nënteme, INSTAT do të kryejë dy vrojtime: 
- Vrojtimin vjetor mbi teknologjinë e informacionit dhe komunikimit pranë ndërmarrjeve ekonomike, për të cilin INSTAT do të kryejë mbledhjen e të dhënave për vitin referencë 2026 dhe publikimin e këtyre treguesve duke u bazuar në Rregulloren Zbatuese për vitin referues. Gjithashtu, gjatë vitit 2026, këto tregues dhe raporti i cilësisë do të transmetohen në Eurostat. 
- Vrojtimin mbi “Përdorimin e Teknologjisë së Informacionit dhe Komunikimit” në Njësitë Ekonomike Familjare (NjEF), i cili kryhet në përputhje me rekomandimet e parashikuara në rregulloren bazë të Komisionit Europian (KE) 2019/1700 “Për statistikat lidhur me personat dhe familjet”,, ku edhe për këtë aktivitet, INSTAT do të kryejë mbledhjen e të dhënave për vitin referencë 2026 dhe publikimin e këtyre treguesve duke u bazuar në Rregulloren zbatuese për vitin referues. Gjithashtu, gjatë vitit 2026, të dhënat mikro, si dhe raporti i cilësisë do të transmetohen në Eurostat nëpërmjet sistemit Metadata Handler. 
[bookmark: _Hlk182919644]Statistikat e teknologjisë së informacionit dhe komunikimit do të kenë frekuencë vjetore. Statistikat e përdorimit të teknologjisë së informacionit dhe komunikimit në Njësitë Ekonomike Familjare kryhen bazuar në rregulloren (BE) 2019/1700 “Për statistikat lidhur me individët dhe NjEF”, duke krijuar një kuadër ligjor të përbashkët lidhur me statistikat për njësitë ekonomike familjare dhe individët, të mbledhura përmes kampioneve të zgjedhura.
Treguesit kryesorë: Tregues statisikorë lidhur me përdorimin e Teknologjisë së Informacionit dhe Komunikimit (TIK) në ndërmarrje ekonomike me 10 e më shumë të punësuar; Tregues statistikorë mbi nivelin e përdorimit të teknologjisë së informacionit dhe komunikimit nga familjet (NJEF) dhe individët në nivel kombëtar me periodicitet vjetor, etj.
Përthpushmëria me acquis: Statistikat mbi Shkencën Inovacionin dhe Teknologjinë janë pjesërisht në përputhje me Rregulloren e Komisionit (KE) Nr.2019/2152 “Për statistikat evropiane të biznesit”, Rregulloren Zbatuese të Komisionit Evropian (EU) 2022/1092 “Për Statistikat e Inovacionit, si dhe Rregulloren Zbatuese të Komisionit Evropian (EU) 2023/1507 “Për statistikat e Teknologjisë së Informacionit në ndërmarrje”. Statistikat për nënfushën e Shkencës kanë përputhshmëri të ulët me rregulloren BE. Statistikat për nënfushën e përdorimit të teknologjisë së informacionit dhe komunikimit në ndërmarrje janë pjesërisht në përputhje me rregulloren bazë të Komisionit Evropian 2023/1507. Statistikat për nënfushën e përdorimit të teknologjisë së informacionit dhe komunikimit në NjEF dhe individë janë pjesërisht në përputhje me rregulloren bazë të Komisionit Europian 2019/1700, duke siguruar një kuadër ligjor të përbashkët lidhur me vrojtimin e Teknologjisë së Informacionit në NjEF, të mbledhura përmes kampioneve të përzgjedhura me objekt popullsinë 16-74 vjeç. Hartimi i pyetësorit, përkufizimet dhe metodologjia e përdorur është në përputhje me rregulloret zbatuese për secilin vit në të cilin vrojtimi zhvillohet.
Treguesit statistikorë për nënfushën e Inovacionit janë pjesërisht të përputhshme me Rregulloren e Komisionit (KE) Nr.2019/2152 “Për statistikat evropiane të biznesit”, Rregulloren Zbatuese të Komisionit Evropian (BE) për statistikat e Inovacionit për raundin e vrojtimit të Inovacionit të Komunitetit, CIS 2024.

[bookmark: _Toc215132190]Fusha 4 “Statistikat e Mjedisit dhe Multidomain”
Statistikat e mjedisit dhe multidomain përfshijnë statistikat e mjedisit dhe statistikat rajonale dhe gjeohapësinore. 
[bookmark: _Hlk214396887][bookmark: _Hlk214396864]Qëllimi kryesor i statistikave të Mjedisit dhe Multidomain është sigurimi i të dhënave në kohë dhe me cilësi i treguesve statistikorë të cilët ndihmojnë në hartimin e politikave të përbashkëta mjedisore dhe socio-ekonomike, monitorimin dhe menaxhimin e këtyre fushave. Gjithashtu në këtë fushë statistikore synohet dhe integrimi i informacionit statistikor dhe atij gjeohapsinor, me anë të të cilit synohet sigurimi i numrit më të madh të mundshëm të statistikave të gjeoreferuara në kohë dhe cilësi nga fusha të ndryshme të statistikave në një nivel territorial të detajuar.
Për përmbushjen e detyrimeve të statistikave të Mjedisit dhe Multidomain, përdoren kryesisht burime administrative të të dhënave. Gjatë vitit 2026 do te realizohet vetëm një vrojtim statistikor, i cili lidhet me mbetjet industriale.

[bookmark: _Hlk212826776]Tabela nr. 17 Lista e vrojtimeve për fushën “Statistikat e Mjedisit dhe Multidomain”
	Vrojtimi
	Burimi i financimit

	Vrojtimi i përdorimit mbi mbetjet industriale
	Buxhet shteti



Objektivi kryesor gjatë vitit 2026, për statistikat e Mjedisit dhe Multidomain është realizimi i të gjithë objektivave sipas Programit të Statistikave Zyrtare 2022-2026 me fokus rritjen e cilësisë dhe plotshmërisë së serive kohore për treguesit me frekuencë vjetore, të lidhur në veçanti me statistikat e mbetjeve dhe statistikat e ujit.
Niveli aktual i përputhshmërisë me rregulloret përkatëse të BE, paraqitet në tabelën e mëposhtme:

Tabela nr.18. Niveli i përputhshmërisë me acquis për fushën “Statistikat Statistikat e Mjedisit dhe Multidomain”
	Tema/Aktiviteti
	Niveli i përputhshmërisë

	Llogaritë Monetare Mjedisore
	I ulët

	Llogaritë Fizike Mjedisore
	I mesëm

	Statistikat mbi Menaxhimin e Mbetjeve
	I mesëm

	Statistikat e Ujit
	I mesëm

	Sistemi i Informacionit Gjeografik (GIS) për qëllime Statistikore
	I lartë



Agjencia statistikore përgjegjëse: INSTAT
Tabela nr. 17 paraqet numrin e aktiviteteve të kësaj fushe, për kategoritë: periodiciteti/burimi i të dhënave/ institucioni përgjegjës.

Tabela nr. 19 Përmbledhje e numrit të aktiviteteve për Fushën “Statistikat e Mjedisit dhe Multidomain”
	4. Statistikat e Mjedisit dhe Multidomain
	Nr. i aktiviteteve
Statistikore (AS)
	Nr. AS / Periodiciteti *

	Nr. AS / 
Burimi i të dhënave**

	Nr. AS / Institucioni përgjegjës

	Mjedisi
	9
	3-V
1- 2V
	8 BA
1 V
	9 INSTAT

	Sistemi i Informacionit Gjeografik (GIS) për qëllime Statistikore
	4
	4-Tjetër
	4-Tjetër
	4 INSTAT

	Gjithsej
	13
	8-V
1-2V
4-Tjetër

	8 BA
1V
4-Tjetër
	13 INSTAT


*M-mujor; T-Tremujor; V-Vjetor; 
** VS-Vrojtim Statistikor; BA-Burim Administrativ; NA-Nuk aplikohet.


Figura nr. 5 Statistikat e Mjedisit dhe Multidomain 2025-2026



[bookmark: _Toc89368106]Tema 4.1 “Mjedisi”
Statistikat e mjedisit parashikohet të prodhohen sipas këtyre nëntemave:
4.1.1 “Llogaritë Monetare Mjedisore”, sipas kësaj nënteme, INSTAT do të prodhojë statistika mbi llogaritë monetare mjedisore, me frekuencë vjetore, të siguruara nga burime administrative, duke shfrytëzuar të dhënat e disponueshme në INSTAT (kryesisht të dhënat e siguruara nga Drejtoria e Llogarive Kombëtare) dhe duke i transmetuar në Eurostat këto të dhëna sipas kërkesave dhe metodologjisë evropiane. 
[bookmark: _Hlk212539137]4.1.2 “Llogaritë Fizike Mjedisore”, sipas së cilës INSTAT do të realizojë aktivitetin mbi llogaritë fizike mjedisore me të dhëna administrative të siguruara nga Agjencia Kombëtare e Burimeve Natyrore, Agjencia e Menaxhimit të Burimeve Ujore dhe INSTAT.
4.1.3 “Statistikat mbi menaxhimin e mbetjeve”, INSTAT realizon prodhimin vjetor të statistikave mbi menaxhimin e mbetjeve, bazuar në të dhënat e mbledhura nga bashkitë e vendit përmes një sistemi tashmë të konsoliduar të mbledhjes së të dhënave si dhe vrojtimi me periodicitet dy vjeçar mbi mbetjet industriale. 
4.1.4 “Statistikat e ujit” - Prodhimi vjetor i statistikave të ujit nga INSTAT, do të bazohet në aktivitetin statistikor mbi statistikat e ujit, i cili prodhohet nga përpunimi i të dhënave administrative të siguruara nga Ministria e Mjedisit, Ministria e Infrastrukturës dhe Energjisë, Instituti i Gjeoshkencave, Agjencia Kombëtare e Mjedisit dhe Shërbimi Gjeologjik Shqiptar.
4.1.5 Statistikat e Qytetit - Për realizimin e kësaj nënteme do të prodhohen statistikat mbi cilësinë e ajrit, zhurmat dhe autometjet sipas vjetërsisë në përdorim. Këto statistika do të prodhohen nga INSTAT me frekuencë vjetore, duke u mbështetur në aktivitetin e statistikave mbi cilësinë e ajrit dhe zhurmat, të cilat prodhohen nga përpunimi i të dhënave të siguruara nga INSTAT, si dhe i të dhënave administrative të siguruara nga Ministria e Mjedisit, Ministria e Infrastrukturës dhe Energjetikës.
4.1.6 “Statistikat e Biodiversitetit” - Nga realizimi i kësaj nënteme statistikore INSTAT do të vijojë punën për sigurimin e të dhënave të përgjithshme dhe specifike për zonat e mbrojtuara, speciet e kërcënuara, florën dhe faunën. Të dhënat janë vjetore në nivel kombëtar dhe sigurohen nga Ministria e Mjedisit, si dhe Agjencia Kombëtare e Zonave të Mbrojtura.
Treguesit kryesorë: Tregues statistikorë vjetorë mbi taksat në mjedis në total vendi; Tregues statistikorë vjetorë mbi shpenzimet për mbrojtjen e mjedisit dhe të ardhurat në total vendi; Tregues statistikorë vjetorë mbi të mirat dhe shërbimet në mjedis në total vendi; Tregues statistikorë vjetorë mbi llogaritë rrjedhëse fizike të energjisë në total vendi, Burimet e Brendshme Natyrore (DE), Përdorimin e brendshëm të materialeve mjedisore (DMC); Tregues mbi menaxhimin e mbetjeve dhe substancave të rrezikshme në nivel vendi; Tregues statistikorë mbi mbetjet e ngurta urbane, cilësinë e ujërave larës në detet Adriatik dhe Jon; Tregues mbi ujin, cilësinë e ajrit dhe zhurmat në nivel vendi dhe në qytete kryesore, speciet e rrezikuara dhe ato të mbrojtura për florën dhe faunën, si dhe tregues mbi numrin dhe sipërfaqen e zonave të mbrojtura.
Përputhshmëria me acquis: Llogaritë Monetare në Mjedis bazohen në Rregulloren (KE) 691/2011 “Për Llogaritë Ekonomike Evropiane Mjedisore”. Llogaritë Fizike Mjedisore bazohen në Rregulloren (KE) 691/2011“Për Llogaritë Ekonomike Evropiane Mjedisore”. Llogaritë e Flukseve të Materialeve Mjedisore publikohen nga INSTAT me periodicitet vjetor dhe në përputhje me metodologjinë e BE-së. Statistikat në fushën e mbetjeve të ngurta urbane realizohen duke zbatuar metodologjitë dhe standardet e parashikuara në rregulloret si: Rregullorja (KE) Nr. 2150/2002 “Për statistikat e mbetjeve”, Direktiva e Këshillit të Evropës Nr. 2008/98/EC “Për mbetjet dhe raportimin e detyrueshëm të statistikave për mbetjet”, Rregullorja (KE) Nr. 782/2005, që përcakton formatin e detyrueshëm për transmetimin e rezultateve në statistikat e mbetjeve, Rregullorja (KE) Nr. 783/2005, Shtojca II për rregulloren e mbetjeve, Rregullorja (KE) Nr. 849/2010 “Për menaxhimin e mbetjeve urbane” dhe Manuali i Eurostatit për statistikat e mbetjeve, i amenduar. Statistikat e ujit realizohen duke zbatuar metodologjitë sipas standardeve evropiane bazuar në rregulloret dhe direktivat e BE, Rregullorja (KE) 2017/1951 “Për programin e statistikave evropiane”. Statistikat e kësaj teme statistikore janë pjesërisht në përputhje me rregulloret përkatëse.

Tema 4.2 “Multidomain”
Kjo temë përbëhet nga 2 nëntema:
4.2.1 Sistemi i Informacionit Gjeografik (GIS) për qëllime Statistikore – INSTAT, gjatë vitit 2026, do të zbatojë aktivitetet që lidhen me sistemin e informacionit gjeografik bazuar dhe në PSZ-në 2022-2026, me fokus përditësimin e vazhdueshëm të të dhënave gjeohapësinore me informacionin e ardhur nga Censi i Popullsisë dhe Banesave 2023, burimet administrative, burimet alternative dhe/ose verifikime në terren. Baza e të dhënave gjeohapësinore do të shërbejë edhe për përmirësimin e kampionit të vrojtimeve të tjera statistikore të INSTAT-it. 
Si pjesë e aktiviteteve të gjeoinformacionit, do të punohet edhe në integrimin e të dhënave gjeohapësinore me të dhënat statistikore në funksion të përgatitjes së materialit hartografik për publikimet e veçanta të INSTAT-it me anë të komponentit gjeografik. Në kuadër të publikimit të të dhënave gjeohapësinore dhe statistikore do të synohet përditësimi dhe pasurimi i dy platformave të INSTAT-it, “Geodata Hub” dhe “WebGIS” me më shumë tregues rajonalë në nivele të ndryshme gjeografike, për të qenë sa më pranë nevojave të përdoruesve.
Lidhur me aktivitetin mbi ndërtimi i regjistrit statistikor të ndërtesave dhe banesave, gjatë vitit 2026 synohet të finalizohet plotësisht ngritja e aplikacionit web të regjistrit, si dhe aplikacioni i mbledhjes së të dhënave në terren në kuadër të mirëmbajtjes së regjistrit. Gjatë vitit 2026, fokus do të jetë nisja e procesit të mirëmbajtjes së regjistrit me të dhënat e siguruara nga Drejtoria e Përgjithshme e Gjendjes Civile (Adresari), autoritete të tjera publike shqiptare, sipas variablave të përcaktuar në regjistër, si dhe verifikimi në terren i informacionit dhe përditësimi i bazës së të dhënave të regjistrit. Në funksion të përditësimit dhe mirëmbajtjes së regjistrit do të vendosen apo rishikohen marrëveshjet e bashkëpunimit me institucione të tjera publike. 
Përsa i përket aktivitetit mbi klasifikimin statistikor të njësive territoriale, INSTAT transmeton listën e Njësive Administrative Lokale (LAU) sipas kërkesave të Eurostatit, me klasifikimet që disponon si: shkallën e urbanizimit (DEGURBA) dhe klasifikimin e zonave bregdetare (Costal Areas). INSTAT-i do të vijojë të transmetojë këtë listë edhe për vitin 2026. INSTAT-i ka planifikuar harmonizimin e klasifikimit të nomenklaturave statistikore NUTS në përputhje me Rregulloret e KE-së, si dhe implementimin e tipologjive territoriale (TERCET) në përputhje me Rregulloret e Komisionit Europian, si dhe paraqitjen hartografike të treguesve kryesorë të censit në nivel rrjeti qelizor (grid) prej 1km².
Në zbatim të Rregulloreve të Komisionit Europian mbi klasifikimet e nomenklaturës territoriale me mbështetjen e programit shumëpërfitues IPA 2022 dhe bazuar në të dhënat e Censit të Popullsisë dhe Banesave 2023, INSTAT-i do të synojë në: a) përditësimin e klasifikimit të rajoneve NUTS; b) përditësimin e shkallës së urbanizimit “degree of urbanization” (DEGURBA) e zbatuar në nivel LAU mbi bazën e popullsisë në nivel rrjeti qelizash (grid); c) përcaktimin e listës së qyteteve (“Cities”) mbi bazën e metodologjisë evropiane; d) përcaktimin e zonave urbane funksionale “Functional Urban Areas” (FUAs) bazuar mbi bazën e popullsisë në nivel rrjeti qelizash (grid) dhe lëvizjeve vajtje-ardhje për në punë. 
4.2.2 Harmonizimi i temave “Demografia” dhe “Njësitë Statistikore” sipas direktivës INSPIRE 
Në lidhje me Infrastrukturën Kombëtare të Informacionit Gjeohapsinor (NSDI Kombëtare), INSTAT-i do të fokusohet në transformimin dhe harmonizimin e të dhënave gjeografike për dy temat që është përgjegjës në kuadrin e NSDI shqiptare (Demografia dhe Njësitë Statistikore), sipas specifikimeve të direktivës INSPIRE. Me mbështetjen e Autoritetit Shtetëror për Informacionin Gjeohapsinor, INSTAT parashikon harmonizimin e të dhënave gjeohapësinore me të dhënat e Censit të Popullsisë dhe Banesave 2023.
[bookmark: _Toc215132191]Botime përmbledhëse
Botime e INSTAT-it pasqyrojnë një gamë të gjerë të dhënash dhe analizash statistikore, duke ofruar një pamje gjithëpërfshirëse të zhvillimeve demografike, ekonomike, sociale e mjedisore në Shqipëri. Ato kanë fokus të veçantë, tregjet e punës, tregtinë e jashtme, transportin, kulturën dhe turizmin. Këto publikime u shërbejnë vendimmarrësve, kërkuesve shkencorë, akademikëve dhe publikut të gjerë për të kuptuar më mirë realitetin dhe dinamikën e vendit. Të përgatitura në përputhje me standardet ndërkombëtare, botimet e INSTAT-it janë një burim i domosdoshëm për ndjekjen e politikave dhe planifikimin strategjik, duke mbështetur vendimmarrjen e bazuar në të shifra.
Vjetari Statistikor Rajonal
Vjetari Statistikor Rajonal është një botim me frekuencë vjetore, i cili synon t'i japë përdoruesve një përmbledhje të treguesve dhe tendencave demografike, ekonomike, sociale dhe mjedisore më të rëndësishme dhe më të fundit në nivel rajonal, qarkud he, ku është i disponueshëm, edhe në nivel lokal (si psh nivel bashkie). Prioriteti i Vjetarit është paraqitja e treguesve statistikorë (normat, raportet, mesataret, koeficientët, indekset etj.) dhe jo vlerat absolute. Kjo mundëson krahasimin ndërmjet njësive territoriale, pavarësisht nga madhësia dhe vendndodhja e tyre. Ky publikim respekton Nomenklaturën Evropiane të Njësive Territoriale për Statistikat (NUTS), ku dallon këto nivele: NUTS 1 (nivel vendi), NUTS 2 (rajonet statistikore bazë, në Shqipëri: Veri, Qendër, Jug), NUTS 3 (rajone të vogla statistikore, në Shqipëri: 12 Prefekturat ose Qarqet), LAU 1 (Njësitë administrative vendore 1, në Shqipëri: 61 Bashki).
Regjistrat e Biznesit
Botimi i dedikuar mbi Regjistrat e Biznesit, i shërbenë gjithë komunitetit të biznesit, politikëbërësve dhe akademikëve për të analizuar situatën ekonomike në vend, për të ndërmarrë iniciativa dhe vendime të drejta për të përmirësuar klimën dhe zhvillimin e bizneseve.
Shqipëria në Shifra
Shqipëria në Shifra paraqet në mënyrë sintetike të dhëna statistikore për zhvillimin ekonomik dhe shoqëror të Shqipërisë. Botimi përmban informacion mbi: Demografia, Shëndetësia, Kushtet Sociale, Arsimi, Kultura, Papunësia, Punësimi, Çmimet, Tregtia e Jashtme, Transporti, Turizmi, Llogaritë Kombëtare, Regjistri i Ndërmarrjeve, Inovacioni etj.
Burra dhe Gra në Shqipëri
Botimi “Burra dhe Gra në Shqipëri” i cili realizohet me periodicitet vjetor, paraqet të dhëna për fusha të ndryshme të jetës të ndara sipas gjinisë, si dhe matjen dhe monitorimin e jetës së grave dhe burrave në shoqëri. Kapitujt e përfshirë në këtë botim pasqyrojnë fusha të ndryshme të të dhënave me bazë gjinore, të cilat janë përpunuar dhe vendosur në kontekst nga stafi i INSTAT, duke i bërë ato më të lehta dhe të kuptueshme për publikun e gjerë. 

Tregtia e Jashtme e mallrave dhe ndërmarrjet
Botimi pasqyron disa nga kërkesat themelore dhe nevojat e disa grupeve të përdoruesve për të dhënat mbi tregtinë e mallrave dhe ndikimin e tyre në ekonominë shqiptare. Ky botim i dedikuar paraqet me anë të shifrave realitetin ekonomik në vend, si dhe përgjigjet ndaj kërkesave në rritje për informacion statistikor të vendimarrësve, kërkuesve shkencorë dhe akademikëve në Shqipëri.

Ndërmarrjet e huaja dhe të përbashkëta
Statistikat në lidhje me ndërmarrjet private të huaja dhe të përbashkëta (shqiptare dhe të huaja) synojnë të tregojnë strukturën, masin treguesit ekonomikë, format e organizimit, brenda territorit të Republikës së Shqipërisë. INSTAT, nëpërmjet këtij publikimi plotëson disa prej kërkesave për informacion statistikor të vendimarrësve, kërkuesve shkencor, akademikëve, etj, të cilat janë vazhdimisht në rritje.
Tregu i Punës
Botimi mbi Tregun e Punës është një burim i rëndësishëm informacioni mbi situatën dhe tendencat e tregjeve kombëtare të punës. Ai ndihmon për të monitoruar politikat dhe strategjitë kryesore për punësimin dhe pagat, sipas gjinisë dhe strukturës gjinore dhe moshore, shkallës arsimore, aktivitetit ekonomik dhe profesioneve. Botimi vjetor i Tregut të Punës përmban një analizë të zgjeruar të publikimeve tremujore bazuar në burime administrative dhe Vrojtimin e Forcave të Punës.
Turizmi në Shifra
Ky botim i dedikuar paraqet me anë të shifrave të dhëna përmbledhëse mbi sektorin e Turizmit për nevoja të hartuesve të politikave, vendimarrësve, kërkuesve shkencorë dhe akademikëve në Shqipëri. Përgatitja e këtij materiali është mundësuar nga burime administrative dhe dy vrojtime: Vrojtimi “Pushime dhe Udhëtime” dhe “Vrojtimi i Strukturave Akomoduese”.
Statistikat e Kostos së Punës 
Publikimi “Statistikat e Kostos së Punës” siguron të dhëna cilësore, të hollësishme dhe të harmonizuara mbi kostot e punës së ndërmarrjeve për faktorin e prodhimit punë. Ky publikim përmban të dhëna mbi orët reale të punës, pagat dhe rrogat bruto në kesh dhe në natyrë, kontributet për sigurimet shoqërore që paguan punëdhënësi për punëmarrësin, kostot e trajnimit profesional, si dhe shpenzime të tjera si: kostot e rekrutimit dhe shpenzimet për veshje, strehim apo taksat e punësimit, etj.
Statistika të Kulturës
INSTAT publikon statistika mbi kulturën, duke u përqendruar në pjesëmarrjen kulturore dhe në dimensionin ekonomik të kulturës. Këto statistika lidhen me pjesëmarrjen dhe trashëgiminë kulturore, edukimin dhe punësimin në kulturë. Gjithashtu, botimi është pasuruar me seksione të veçanta që i dedikohen  përdorimit të internetit për qëllime kulturore dhe shpenzimeve publike në kulturë.
Transporti në shifra
Transporti është një sektor i rëndësishëm i ekonomisë dhe luan një rol jetik në shoqërinë e sotme të lëvizshme. Ky botim i dedikuar paraqet me anë të shifrave situatën reale në vend, si dhe përgjigjet ndaj kërkesave në rritje për informacion statistikor të vendimarrësve, kërkuesve shkencor dhe akademikëve në Shqipëri. Përgatitja e këtij botimi mundësohet nga burime administrative të treguesve statistikorë lidhur me transportin hekurudhor, rrugor, detar dhe ajror lidhur me sasinë e mallrave dhe numrin e pasagjerëve që lëvizin çdo vit, mjetet e përdorura dhe treguesit e sigurisë në transport.
Ndërmarrjet e huaja dhe të përbashkëta
Statistikat në lidhje me ndërmarrjet private të huaja dhe të përbashkëta (shqiptare dhe të huaja) synojnë të tregojnë strukturën, masin treguesit ekonomikë, format e organizimit, brenda territorit të Republikës së Shqipërisë. INSTAT, nëpërmjet këtij botimi, plotëson disa prej kërkesave për informacion statistikor të vendimarrësve, kërkuesve shkencor, akademikëve, etj, të cilat janë vazhdimisht në rritje.
 
Tabela nr. 20 Lista e botimeve përmbledhëse për vitin 2026

A. Censi i Popullsisë dhe Banesave 
	Të dhënat e Censit të Popullsisë dhe Banesave luajnë një rol thelbësor në përditësimin e të dhënave statistikore të nevojshme në nivel qëndror dhe vendor. Ato shërbejnë si pikë referimi për të kuptuar ndryshimet demografike, ekonomike dhe shoqërore të ndodhura ndërmjet dy censeve, duke mundësuar analiza më të detajuara sipas ndarjeve territoriale dhe karakteristikave të popullsisë e banesave. Këto të dhëna kanë rëndësi strategjike për hartimin e politikave publike, planifikimin territorial, dhe vlerësimin e programeve zhvillimore, si në nivel kombëtar ashtu edhe lokal.
	Një komponent tjetër shumë i rëndësishëm i Censit është edhe ai gjeohapësinor në të cilin të dhënat e Censit shërbyen për të përditësuar gjeodatabazën e INSTAT, për të populluar Regjistrin Statistikor të Ndërtesave dhe Banesave, si dhe për ndërtimin e kornizës së re të kampionimit për vrojtimet e INSTAT-it. 
	Të dhënat u publikuan në formë të agreguar, duke filluar nga zonat më të vogla gjeografike (njësi administrative) deri në nivel bashkiak dhe kombëtar, sipas kalendarit të publikimeve të Censit, si dhe përmes rrjetit të qelizave 1km2, për të lehtësuar zbatimin, monitorimin dhe vlerësimin e planeve dhe programeve të zhvillimit, përafrimin me metodologjitë evropiane, si dhe për qëllime të tjera dhe kërkime shkencore. 
	
Aktivitetet kryesore të Censit të Popullsisë dhe Banesave për vitin 2026

Në kalendarin e publikimeve është parashikuar që gjatë vitit 2026 të realizohen:
· Analizat të thelluara tematike mbi aspekte të ndryshme të zhvillimit demografik, ekonomik dhe shoqëror, përfshirë migracionin, strukturën familjare, tregun e punës, etj; Analiza krahasuese ndërmjet 2 censeve (2011 dhe 2023) për të vlerësuar ndryshimet strukturore në popullsi, banesa, duke identifikuar tendencat kryesore zhvillimore në nivel kombëtar
· Vënia në dispozicion e të dhënave mikro në dispozicion për përdoruesit e jashtëm (studiues), në përputhje me standardet e konfidencialitetit, për të nxitur kërkimin shkencor dhe përdorimin e statistikave zyrtare.

B. Censi i Bujqësisë

	INSTAT ka vijuar punën përgatitore për Censin e Bujqësisë, duke zhvilluar dokumentet strategjike, të cilat përfshijnë planin e veprimit dhe buxhetin e nevojshëm për realizimin e tij. Miratimi zyrtar i Strategjisë së Censit të Bujqësisë do të kryhet pas miratimit të Projektligjit  për “Censin e Bujqësisë”. Projektligji është përgatitur nga INSTAT-i në bashkëpunim me ekspertë vendas dhe ndërkombëtarë, dhe tashmë është dërguar për miratim. Deri në miratimin përfundimtar nga Kuvendi, institucioni përgjegjës për ndjekje dhe koordinimin e procesit është Ministria e Bujqësisë dhe Zhvillimit Rural. Miratimi i projektligjit parashikohet të realizohet brenda vitit 2025. Projektligji “Për Censin e Bujqësisë” është pjesë e PKIE 2025, nën Kapitullin 18 "Statistikat".  
	Censi i Bujqësisë do t'i përmbahet zbatimit të Rregullores (BE) Nr. 2018/1091 të Parlamentit Evropian dhe Këshillit të Evropës, datë 18 Korrik 2018, mbi Statistikat e Integruara të Fermave, si dhe Rregullores Zbatuese të Komisionit (BE) 2024/2914, datë 26 Nëntor 2024.
	



Aktivitete të planifikuara për Censin e Bujqësisë

· Gjatë periudhës përgatitore dhe zbatimit të Censit janë planifikuar një sërë aktivitetesh: Rishikimi i strategjisë, planit të aktiviteteve dhe buxhetit në përputhje me udhëzimet e FAO-s dhe praktikat më të mira;
· Finalizimi i pyetësorit dhe i kornizës metodologjike, mbi bazën e së cilave do të mblidhen të dhënat;
· Ngritja e sistemit të teknologjisë së informacionit dhe gjeoinformacionit (TI/GIS) për mbledhjen dhe analizimin e të dhënave, përfshirë përdorimin e tabletëve, platformës elektronike, platformës së menaxhimit për grumbullimin e të dhënave në terren;
· Zhvillimi i testit  Cens-it te bujqësisë për të vlerësuar instrumentet metodologjike dhe teknologjike përpara kryerjes së tij në shkallë kombëtare ;
· Planifikimi logjistik dhe organizimi i operacionit në terren, duke përfshirë këtu edhe përzgjedhjen dhe trajnimin e stafit që do të angazhohet në Censin e Bujqësisë;Realizimi në terren i Cens-it të bujqësisë
· Kontrolli dhe përpunimi i të dhënave.
Ky proces do të kontribuojë në mbledhjen e të dhënave të sakta dhe të besueshme për sektorin bujqësor, duke mundësuar zhvillimin e politikave të informuara dhe përmirësimin e statistikave të bujqësisë në përputhje me standardet dhe rregulloret ndërkombëtare.


[bookmark: _Toc215132193]V. Sistemi i menaxhimit të cilësisë	
INSTAT synon të ofrojë produkte dhe shërbime statistikore që korrespondojnë me nevojat statistikore të informacionit të grupeve të ndryshme të përdoruesve. Përmirësimi i cilësisë së informacionit statistikor kryhet vazhdimisht duke kërkuar kostot më të ulëta të mundshme dhe duke zvogëluar barrën e përgjigjjes. INSTAT është angazhuar të sigurojë cilësinë më të lartë në lidhje me përpilimin e statistikave. Në përputhje me legjislacionin për statistikat zyrtare, INSTAT përdor metoda dhe procese statistikore në linjë me parimet dhe standardet shkencore të njohura ndërkombëtarisht, kryen analiza të vazhdueshme të statistikave me qëllim përmirësimin e cilësisë dhe siguron që statistikat të jenë sa më të përditësuara. Në kryerjen e detyrave funksionale INSTAT ndjek parimet e përgjithshme të menaxhimit të cilësisë nga Kodi i Praktikës së Statistikave Evropiane. 
Në kuadër të sigurimit të cilësisë statistikore, në përputhje me nenin 5 të ligjit nr. 17/2018 “Për statistikat zyrtare” dhe Parimin nr. 4 “Cilësia Statistikore” të Kodit të Praktikës së Statistikave Evropiane, INSTAT gjatë vitit 2025 ndërmorri iniciativat e mëposhtme: 
· Rritjen e kapaciteteve profesionale dhe ndërgjegjësimit të punonjësve të Sistemit Kombëtar Statistikor për menaxhimin e cilësisë përmes zhvillimit të trajnimeve të vazhdueshme mbi këtë fushë.
· Menaxhimin e kujdesshëm të risqeve dhe planifikimin në kohë të masave përkatëse parandaluese, thelbësore për Programin e Statistikave Zyrtare. 
· Auditin statistikor dhe vetë-vlerësimi përcaktuar si rruga konkrete për identifikimin e pikave të forta dhe mundësive për përmirësim e cilësisë së një procesi apo produkti statistikor. Ky është një proces sistematik, i programuar, i pavarur, i dokumentuar, me anë të të cilit bëhet një vlerësim objektiv i hapave të ndjekur gjatë një procesi statistikor. Me synimin për të rritur përmirësimin e cilësisë së proceseve statistikore, prej vitit 2019 INSTAT ka nisur zbatimin konkret të këtyre aktiviteteve.
· Zbatimin e Modelit të Përgjithshëm të Procesit Statistikor të Biznesit (GSBPM) si një model reference. Nëpërmjet këtij modeli monitorohen afatet kohore të të gjitha proceseve statistikore, kryhet dokumentimi i tyre dhe matja e kosto-efektivitetit për aktivitetet statistikore.
· Për të siguruar cilësinë e statistikave zyrtare dhe besueshmërinë e publikut në to, INSTAT përdor metadatat referenciale (raporte e cilësisë) dhe metadatat strukturore në nivelin e produkteve statistikore. Nëpërmjet tyre, përdoruesve u sigurohet informacion mbi aktivitetin statistikor, si edhe metadatat referenciale/strukturore, me format standard në metodat dhe përkufizimet e aplikuara dhe në cilësinë e rezultateve statistikore. Struktura e Raporteve të Cilësisë bazohet në konceptin e cilësisë së Sistemit Evropian të Statistikave (ESS-SIMS), duke zbatuar modelin ESMS dhe ESQRS, gjithashtu bazohet edhe në parimet lidhur me cilësinë e produkteve statistikore sipas Kodit të Praktikës së Statistikave Evropiane.
· Orientimin ndaj përdoruesit. INSTAT përpiqet që të prodhojë statistika sa më afër nevojave të përdoruesve, si dhe të njohë dhe të përmbushë pritshmëritë e tyre dhe në këtë mënyrë të sigurojë përmbushjen e plotë të nevojave për të dhëna statistikore zyrtare. Matja e pritshmërisë së përdorueseve realizohet nëpërmjet vrojtimit të kënaqësisë së përdoruesve.
· Orientimin ndaj punonjësit. INSTAT kujdeset për kualifikimin dhe trajnimin e vazhdueshëm të punonjësve me qëllim rritjen e kapaciteteve dhe kompetencave të tyre, duke ndikuar kështu në rritjen e motivimit dhe kënaqësisë së punonjësve, të cilët kontribuojnë efektivisht në proceset e punës nëpërmjet vrojtimit të kënaqësisë së punonjësve.

Gjatë vitit 2026, INSTAT do të punojë në kuadër të menaxhimit të cilësisë, si vijon:  
· Në përputhje me parimin nr. 1 “Koordinimi dhe bashkëpunimi”, të Kodit të Praktikës së Statistikave Evropiane, INSTAT dhe Eurostat sigurojnë koordinimin e të gjitha aktiviteteve për zhvillimin, prodhimin dhe shpërndarjen e Statistikave Evropiane në nivel të Sistemit Kombëtar Statistikor dhe Sistemit Statistikor Evropian. Autoritetet statistikore bashkëpunojnë në mënyrë aktive në kuadër të partneritetit të Sistemit Statistikor Evropian, në mënyrë që të sigurojnë zhvillimin, prodhimin dhe shpërndarjen e statistikave evropiane.
· Në përputhje me parimin nr. 4 “Cilësia Statistikore”, të Kodit të Praktikës së Statistikave Evropiane, INSTAT do të punojë në kuadër të përmirësimit të cilësisë statistikore. Puna do të fokusohet në: hartimin/përditësimin dhe publikimin e raporteve të cilësisë dhe metadatave referenciale dhe strukturore për përdoruesit; dokumentimin e proceseve statistikore; rritjen e kapaciteteve profesionale dhe ndërgjegjësimit të punonjësve të SKS; auditin statistikor dhe vetë-vlerësimin, orientimin ndaj përdoruesve dhe punonjësve.
· Në përputhje me parimin nr. 9 “Ngarkesa ndaj të intervistuarve” të Kodit të Praktikës së Statistikave Evropiane, INSTAT monitoron përmes dy treguesve bazë: numri i pyetësorëve që ndërmarrjet/familjet duhet të përgjigjen dhe kohëzgjatja e intervistës. 
· Në përputhje me parimin nr. 10 “Kosto dhe Efektiviteti”, të Kodit të Praktikave Evropiane dhe në përmbushje të rekomandimit nr. 19 të Peer Review, për krijimin e një sistemi gjithëpërfshirës që mundëson vlerësimin e kostove të proceseve dhe produkteve të aktiviteteve statistikore dhe për përdorimin e informacionit që rezulton për qëllime menaxhimi, duke përfshirë edhe krahasimin e efikasitetit dhe kosto-efektivitetit, INSTAT ka ndërtuar një sistem gjithëpërfshirës që mundëson vlerësimin e kostove të proceseve dhe produkteve të aktiviteteve statistikore.
· Implementimi i Modelit të Përgjithshëm të Aktivitetit për Organizatat Statistikore (GAMSO), i cili plotëson Modelin e Përgjithshëm të Procesit Statistikor të Biznesit (GSBPM) me aktivitete shtesë të nevojshme për të mbështetur prodhimin statistikor. 

Tabelat më poshtë paraqesin informacion të detajuar mbi planin e vlerave të treguesve të performancës 2026 krahasuar me mesataren 2017-2021 për secilën fushë statistikore.

Tabela nr. 21 Menaxhimi i Cilësisë për Fushën “Statistikat Sociale dhe Demografike”
	Aktivitetet
	2017-2021
	2026

	Dokumentimi sipas standartit GSBPM
	15
	18

	Matja e kostos së aktiviteteve statistikore 
	0
	18

	Auditi Statistikor
	0
	0

	Pyetësori i vetëvlerësimit
	0
	1

	Raportet e cilësisë/metadatat sipas fushave
	14
	22

	Raportet e cilësisë/metadatat sipas fushave të reja
	1
	1




Tabela nr. 22 Menaxhimi i Cilësisë për Fushën “Statistikat Ekonomike”
	Aktivitetet 
	2017-2021
	2026

	Dokumentimi sipas standartit GSBPM
	13
	17

	Matja e kostos së aktiviteteve statistikore 
	0
	17

	Auditi Statistikor
	1
	0

	Pyetësori i vetëvlerësimit
	0
	1

	Raportet e cilësisë/metadatat sipas fushave
	16
	17

	Raportet e cilësisë/metadatat sipas fushave të reja
	1
	0




Tabela nr. 23 Menaxhimi i Cilësisë për Fushën “Statistikat Sektoriale”
	Aktivitetet
	2017-2021
	2026

	Dokumentimi sipas standartit GSBPM
	9
	24

	Matja e kostos së aktiviteteve statistikore 
	0
	24

	Auditi Statistikor
	0
	2

	Pyetësori i vetëvlerësimit
	1
	0

	Raportet e cilësisë/metadatat sipas fushave
	11
	18

	Raportet e cilësisë/metadatat sipas fushave të reja
	1
	0


 

Tabela nr. 24 Menaxhimi i Cilësisë për fushën “Statistikat e Mjedisit dhe Multidomain”
	Aktivitetet
	2017-2021
	2026

	Dokumentimi sipas standartit GSBPM
	9
	4

	Matja e kostos së aktiviteteve statistikore 
	0
	4

	Auditi Statistikor
	0
	0

	Pyetësori i vetëvleresimit
	1
	0

	Raportet e cilësisë/metadatat sipas fushave
	8
	7

	Raportet e cilësisë/metadatat sipas fushave të reja
	1
	0







Tabela nr. 25 Tregues të përgjithshëm
	Indikatorët
	2017-2021
	2026

	Niveli i kënaqësisë së përdoruesve të statistikave të prodhuara nga INSTAT
	0,26
	4,1/82,0%

	Përqindja e përdoruesve që shprehin besim/besueshmëri në statistikat kombëtare (në një Vrojtim)
	0,96
	4,0/80%

	Ngarkesa e të intervistuarve pranë familjeve
	Po
	Po

	Ngarkesa e të intervistuarve pranë ndërmarrjeve
	Po
	Po

	Kohëzgjatja e intervistës mesatare në minuta
	32,9
	32,00





[bookmark: _Toc215132194]VI. Integrimi evropian dhe koordinimi i projekteve

Integrimi Evropian

Instituti i Statistikave ka punuar vazhdimisht dhe me prioritet për harmonizimin e statistikave zyrtare me standardet evropiane. Rekomandimet e progres-raporteve ndër vite për Kapitullin 18, rekomandimet e nënkomiteteve të ndryshme të Komisionit Evropian dhe të vlerësimeve të ndryshme nga Eurostat-i për statistikat zyrtare, janë pjesë e planeve të punës të INSTAT-it, të cilat monitorohen dhe zbatohen rigorozisht. INSTAT-i, si koordinator i Sistemit Kombëtar Statistikor dhe institucion përgjegjës për Kapitulin 18 “Statistikat”, bashkërendon punën për ndjekjen dhe zbatimin e rregulloreve evropiane në prodhimin e statistikave zyrtare.
Në vitin 2025, INSTAT punoi për përafrimin e disa akteve ligjore, si: 
· Projektligji "Për Censin e Bujqësisë dhe Fermave Bujqësore” 
· Projektudhëzimi i Drejtorit të Përgjithshëm të INSTAT “Për zbatimin e Rregullores 1889/2002 në lidhje me shpërndarjen e shërbimeve të ndërmjetësimit financiar të matur në mënyrë indirekte (FISIM) brenda Sistemit Evropian të Llogarive Kombëtare dhe Rajonale” (ESA 2010);
· Projektudhëzim i Drejtorit të Përgjithshëm të INSTAT “Për zbatimin e Rregullores 216/2009 mbi statistikat e zënieve nominale të peshkut nga shtetet anëtare që peshkojnë në zona të caktuara të ndryshme të Atlantikut të Veriut”;
· Projektudhëzim i Drejtorit të Përgjithshëm të INSTAT “Për modalitetet, strukturën, periodicitetin dhe vlerësimin e treguesve të cilësisë mbi të dhënat e transmetuara në Eurostat”; 
· Projektudhëzim i Drejtorit të Përgjithshëm të INSTAT “Për zbatimin e Rregullores së Statistikave të Biznesit”;
· Projektvendim i Këshillit të Ministrave “Për miratimin e Nomenklaturës së Veprimtarive Ekonomike, NVE Rev. 2.1”.
Në kuadër të detyrimeve të ndërmarra lidhur me integrimin evropian, INSTAT mori nga Komisioni Evropian dokumentin "Qëndrimi i përbashkët i bashkimit evropian - Grupi 1: Themelorët", i cili paraqiti qëndrimin zyrtar të përbashkët të të gjitha shteteve anëtare të BE-së. Në këtë kuadër, ndryshe nga kapitujt e tjerë, për INSTAT-in ishin identifikuar vetëm 2 piketa mbyllëse për kapitullin 18 “Statistikat” të cilat kanë të bëjnë me: 
· Transmetimin e të dhënave kryesore makroekonomike (llogaritë kombëtare dhe statistikat fiskale/GFS dhe EDP) në përputhje me metodologjinë e Sistemit Evropian të Llogarive Kombëtare dhe Rajonale (ESA 2010), si dhe me programin e transmetimit të ESA 2010, kërkesat e njoftimit sipas Procedurës së Deficitit të Tepërt (EDP) dhe kërkesat e tjera përkatëse, së bashku me përshkrimin e detajuar të metodologjisë së përdorur. Eurostat vetëm pasi të ketë verifikuar të dhënat dhe përshkrimet e paraqitura do të konfirmojë përputhjen e tyre me rregullat e BE-së në lidhje me afatin e dorëzimit, plotësinë, koherencën, transparencën dhe saktësinë. Kjo piketë mbyllëse mbi statistikat makroekonomike përfshin jo vetëm veprimtarinë e INSTAT por të gjithë veprimtarinë e Sistemit Kombëtar Statistikor.  
· Miratimin e një udhërrëfyesi, plan veprimi për mbylljen e të gjitha boshllëqeve të mbetura në të gjitha tabelat sipas sistemit të Llogarive Kombëtare ESA 2010. 
Lidhur me piketat mbyllëse INSTAT bashkëpunoi ngushtë me Bankën e Shqipërisë dhe Ministrinë e Financave si pjesë e grupit ndërinstitucional për zbatimin e ESA 2010, kryesisht tabelat EDP/GFS. Të tre institucionet kanë punuar me inventarizimin e nevojave dhe boshllëqeve, gjithashtu edhe me identifikimin e institucioneve nga të cilët kërkohet mbështetja në vijim.
Gjithashtu, në kuadër të detyrimeve që sjell zbatimi i agjendës së integrimit Evropian, INSTAT ka përgatitur raportimet dhe kontributet si vijon;


Tabela nr. 26 “Raportime në Kuadër të Integrimit Evropian Kapitulli 18 Statistikat”
	Takime
	Frekuenca e Raportimit

	PKIE 2025-2027 “Planifikimi, Monitorimi dhe Zbatimi i Planit Kombëtar të Integrimit Evropian” 
	5 raportime në vit 

	Progres raporti për Shqipërinë 
	2 raportime në vit

	PSIE  “Plani Semestral i Integrimt Evropian”
	4 raportime në vit

	ECOFIN “Nënkomiteti për Ekonominë, Çështjet Ekonomike, Financiare dhe Statistikat” 
	1 raportim në vit

	AGRIFISH “Nënkomiteti për Bujqësinë dhe Peshkimin” 
	1 raportim në vit

	Nënkomiteti për “Tregtinë, Industrinë, Doganat dhe Tatimet”
	1 raportim në vit

	Nënkomiteti për "Drejtësinë, Lirinë dhe Sigurinë"
	1 raportim në vit

	Nënkomiteti për “Inovacionin, Shoqërinë e Informacionit dhe Politikat Sociale”
	1 raportim në vit




INSTAT koordinoi me sukses punën në Platformën e Integrimit Evropian PIEA, duke ngarkuar dokumentat sipas raportimeve. 
Gjatë vitit 2026, Instituti i Statistikave, në cilësinë e koordinatorit të Sistemit Kombëtar Statistikor (SKS), do të përqendrojë veprimtarinë e tij në përmbushjen e detyrimeve që rrjedhin nga procesi i Integrimit Evropian, me fokus të veçantë në realizimin e “Piketave Mbyllëse” për Kapitullin 18 “Statistikat”, me një plan pune konkret dhe me afate të qarta.

Aktivitete të parashikuara:
Dorëzimi i të dhënave kyçe makroekonomike (llogaritë kombëtare) të harmonizuara plotësisht me metodologjinë ESA 2010, duke përfshirë:
· agregatet kryesore sipas aktivitetit ekonomik,
· të ardhurat, konsumin dhe investimet sipas përdorimit,
· seritë tremujore nga viti 1995 e në vazhdim
· Përfundimi i dorëzimeve të tabelave të mbetura të Llogarive Kombëtare sipas afateve të parashikuara dhe bashkërendimi i vazhdueshëm i punës me Eurostat-in për të siguruar përputhshmërie dhe harmonizim me standardet evropiane
           Gjithashtu do të vijojë puna për transpozimin e aquiss communitarie evropian në  legjislacionin shqiptar, duke zbatuar masat e parashikuara në Planin Kombëtar të Integrimit Evropian.
Në zbatim të Urdhërit të Kryeministrit nr. 94, datë 20.05.2019, “Për ngritjen, përbërjen dhe funksionimin e Grupeve Ndërinstitucionale të Punës për Integrimin Evropian, (GNPIE)”, dhe Urdhërit të Kryeministrit nr.113, datë 30.08.2019 “Për format e pjesëmarrjes, funksionimin dhe strukturën institucionale të platformës së partneritetit për integrimin evropian, (PPIE)”, INSTAT, në cilësinë e drejtuesit dhe negociatorit të Kapitullit 18, do të vijojë takimet periodike me grupin ndërinstitucional të punës së integrimit evropian si dhe të Platformës së Partneritetit të Integrimit Evropian, PPIE “Tryeza e Diskutimit Statistikat.  
Në faqen zyrtare të INSTAT tek ndërfaqja e integrimit evropian gjendet i gjithë informacioni për të marrë pjesë në Platformën e Partneriteti të Integrimit Evropian (PPIE). 
 
Tabela nr. 27 “Frekuenca e Takimeve të GNPIE-së dhe PPIE-së Kapitulli 18 Statistikat”
	Aktivitetet
	2026

	Takime
	Frekuenca e Takimit

	GNPIE  “Grupi Ndërinstitucional i Punës për Integrimin Evropian”
	1 takim në muaj

	PPIE      “Tryeza e Diskutimit Statistikat”
	1 takim në muaj




Ndërkohë, INSTAT, në arenën ndërkombëtare, ku luan një rol aktiv dhe të njohur në komunitetin evropian dhe global të statistikave, gjatë vitit 2026  do të vijojë kontributin në takimet e nivelit të lartë. INSTAT do të përfaqësojë Shqipërinë në Grupin e Nivelit të Lartë për Partneritet, Koordinim dhe Zhvillim Kapacitetesh, të Kombeve të Bashkuara, në Byronë e Konferencës së Statisticienëve Evropianë të UNECE-s, në cilësinë e zëvëndëskryetarit, kontribut në Shoqatën Ndërkombëtare të Statistikave / Institutit Ndërkombëtar të Statistikave, si dhe do të kontribuojë në forume botërore të organizuara nga Kombet e Bashkuara.

Tabela nr. 28 “Frekuenca e takimeve në arenën ndërkombëtare
	Aktivitetet
	2026 

	Takime
	Frekuenca e  takimit

	Grupi i Nivelit të Lartë për Partneritet, Koordinim dhe Zhvillim Kapacitetesh HLG-PCCB
	 4 takime në vit  

	Komiteti drejtues i Forumit Botëror të të Dhënave 
	12 takime në vit

	Byroja e Konferencës së Statisticienëve Evropianë të UNECE-s
	  3 takime në vit 



 
Koordinimi i Projekteve
Prodhuesit e statistikave zyrtare në vend kanë bashkëpunim të ngushtë me institucionet homologe të vendeve të zhvilluara dhe janë të përfshirë në aktivitetet që zhvillojnë organizatat ndërkombëtare si Eurostati dhe Kombet e Bashkuara për modernizimin e prodhimit statistikor. Bashkëpunimi statistikor me Eurostat-in synon jo vetëm forcimin e Sistemit Kombëtar Statistikor, duke përshtatur metodologjitë dhe praktikat më të mira të prodhimit statistikor, por edhe në drejtim të forcimit të kuadrit ligjor në përputhje me acquis, si dhe rritjes së kapaciteteve profesionale të statisticienëve. 
Nëpërmjet projekteve mbështetëse të financuara nga fondet e Bashkimit Evropian përmes instrumenteve të tilla si IPA kombëtare dhe me shumëpërfitues, është arritur të ndërtohen metodologji dhe nivele komunikimi të cilat kanë mundësuar prodhimin e statistikave moderne dhe të krahasueshme. Gjithashtu, vende të ndryshme evropiane kontribuojnë me programet e tyre qeveritare për vendin tonë në fushën e përmirësimit të statistikave të nivelit vendor, infrastrukturën e teknologjisë së informacionit, ndërtimit të rregjistrave, etj.


“Programi i Bashkëpunimit Statistikor me instrumentin Shumëpërfitues – IPA 2022”
Gjatë vitit 2026, do të vazhdojë zbatimi i Programit IPA 2022shumëpërfitues, i cili ka nisur në Janar 2024 dhe pritet të zgjasë deri në Dhjetor 2027. Mbështetja në kuadër të këtij programi përqendrohet në 15 fusha statistikore, nga të cilat një përfitues është Banka e Shqipërisë. Në fokus të mbështetjes janë: Statistikat Financiare të Qeverisë dhe Defiçiti i Tejkaluar, Indeksi i Harmonizuar i Çmimeve të Konsumatorit (HICP) dhe Indeksi i Çmimeve të Banesave (HPI), Barazitë e Fuqisë Blerëse (PPP), Statistikat Afatshkurtra të Biznesit, Statistikat e Transportit, Statistikat Strukturore të Biznesit, Vrojtimi i Forcës së Punës, Vrojtimi i të Ardhurave dhe Nivelit të Jetesës, Sistemi i Integruar Evropian për Mbrojtjen Sociale, Llogaritë Ekonomike të Mjedisit, Statistikat e Ujit, Menaxhimi i Cilësisë, Zhvillimi i Qëndrueshëm, Statistikat e Qytetit/Informacioni Gjeografik, si dhe Investimet e Huaja Direkte (për të cilat përfitues është Banka e Shqipërisë).
Në këtë fazë të zbatimit, puna do të përqëndrohet në realizimin e aktiviteteve të parashikuara në përputhje me planin e aktiviteteve dhe kuadrin logjik. Fokus do të jetë përmirësimi i cilësisë së prodhimit statistikor dhe transmetimit të të dhënave, ofrimi i asistencës teknike, si dhe forcimi i kapaciteteve të stafit të INSTAT.

“Statistika të Forta Vendore Shqiptare” - SALSTAT II 
Zyra e Bashkëpunimit Zvicerian për Zhvillim dhe Bashkëpunim (SDC), në bashkëpunim me Zyrën Federale të Statistikave (FSO), ka mbështetur INSTAT-in nëpërmjet projektit SALSTAT, duke kontribuar në forcimin e kapaciteteve të stafit të bashkive përmes përmirësimit të njohurive në fushën e statistikave zyrtare dhe të Sistemit Kombëtar Statistikor. Projekti ka kontribuar gjithashtu edhe sigurimin e një pjese të pajisjeve kompjuterike për nevojat e Censit të Popullsisë dhe Banesave 2023.
Faza e dytë e projektit (2022–2026) është në zbatim, viti 2026 përkon me finalizimin dhe dorëzimin e rezultateve përfundimtare të Projektit. Gjatë kësaj faze, fokusi ka qenë në rritjen e kapaciteteve të stafit të bashkive, zyrave rajonale dhe përfaqësuesve të Agjencisë për Mbështetjen e Vetëqeverisjes Vendore, me synimin për ngritjen e njësive statistikore në nivel vendor. Një tjetër komponent kyç i projektit është krijimi i Regjistrit Statistikor të Ndërtesave dhe Banesave, si dhe i Regjistrit Statistikor të Popullsisë Rezidente, të cilët pritet të shërbejnë si burime të rëndësishme për prodhimin e statistikave vjetore mbi popullsinë dhe banesat në të ardhmen.

BRESTAT – Përforcimi i Regjistrit të Bizneseve për Statistika (Business Register Empowerment of Statistics)
Projekti BRESTAT, financuar nga IPA III, adreson sfidat lokale dhe të përbashkëta në rajonin e Adriatikut të Jugut, përkatësisht në Itali, Shqipëri dhe Mal të Zi. Një sfidë thelbësore që synon të trajtojë është harmonizimi i statistikave të biznesit dhe informacionit ekonomik ndërmjet këtyre vendeve. Diferencat në metodat dhe praktikat statistikore shkaktojnë pasaktësi që pengojnë analizën efektive të ekonomisë ndërkufitare dhe formulimin e politikave. Për të mbështetur vendimmarrjen e bazuar në të dhëna, është thelbësore të sigurohen të dhëna të besueshme dhe të krahasueshme për politikëbërësit dhe komunitetin e biznesit. Projekti synon të rrisë krahasueshmërinë e të dhënave dhe të forcojë përdorimin e tyre për vlerësimin e politikave. Gjithashtu, BRESTAT do të vlerësojë aktivitetin e ndërmarrjeve ndërkufitare dhe nevojat logjistike, duke prodhuar të dhëna që mbështesin planifikimin e infrastrukturës dhe integrimin ekonomik të rajonit.
Pas përgatitjes së dokumentacionit të aplikimit përgjatë vitit 2024 dhe nënshkrimit të marrëveshjes së partneritetit gjatë tremujorit të katërt të vitit 2025, projekti pritet të hyjë në fazën aktive të zbatimit në vitin 2026, me fokus në realizimin e aktiviteteve të planifikuara dhe arritjen e objektivave kryesorë.

Zëra më të Fuqishëm për Zgjedhje më të Mira - Qendra Rinore për Ballkanin Perëndimor dhe Turqi - (Stronger Voices for Better Choices)
Projekti “Zëra më të Fuqishëm për Zgjedhje më të Mira” është në fazë zbatimi dhe mbulon periudhën 15 Nëntor 2024 – 14 Nëntor 2027. Gjatë vitit 2026, projekti do të jetë në fazën e dytë të zbatimit, me fokus në përforcimin e rezultateve të arritura dhe zgjerimin e ndikimit në nivel rajonal.
Qëllimi i projektit është forcimi i pjesëmarrjes qytetare, pajtimit dhe bashkëpunimit rajonal në Ballkanin Perëndimor dhe Turqi, me një vëmendje të veçantë të fuqizimit të të rinjve dhe organizatave të shoqërisë civile (OSHC). Projekti synon të adresojë sfidat demokratike dhe të kontribuojë në procesin e harmonizimit me Bashkimin Evropian.
Gjatë vitit 2026, pritet të vijojë puna për pëllogaritjen e Indeksit të Pjesëmarrjes Rinore (YPI), si një mjet matës për angazhimin e të rinjve në jetën publike, si dhe të zgjerohet mbështetja për OSHC-të përmes financimeve të vogla dhe aktiviteteve për forcimin e kapaciteteve të tyre. Gjithashtu, do të organizohen aktivitete rajonale, fushata ndërgjegjësuese dhe iniciativa për rritjen e pjesëmarrjes së të rinjve në vendimmarrje, me synimin për të ndërtuar një kulturë më të qëndrueshme demokratike dhe pjesëmarrëse në rajon.

Vrojtimi i Grupimeve të Treguesve të Shumëfishtë (MICS)
Vrojtimi MICS (Multiple Indicator Cluster Survey) përfaqëson një instrument të rëndësishëm për mbledhjen e të dhënave statistikore cilësore në nivel kombëtar, të cilat ndihmojnë në vlerësimin e mirëqenies së fëmijëve dhe grave. Përmes kësaj ankete, synohet mbledhja e të dhënave të detajuara mbi tregues të rëndësishëm si: shëndeti, arsimi, ushqyerja, barazia gjinore, uji dhe kanalizimet, si dhe kushtet e jetesës.
Gjatë periudhës Dhjetor 2025 - Janar 2026 do të realizohet mbledhja e të dhënave në terren, në vijim gjatë vitit 2026 do të kryhet përpunimi dhe analizimi i tyre, me qëllim sigurimin e rezultateve cilësore dhe të qëndrueshme për përdorim në prodhimin e statistikave dhe në procesin e vendimmarrjes.
Të dhënat e mbledhura do të jenë thelbësore për të kuptuar më mirë sfidat që prekin fëmijët dhe gratë në Shqipëri, duke mundësuar analiza të thelluara të shkaqeve dhe pasojave të fenomeneve sociale që lidhen me grupet më vulnerabël të popullsisë.
Një aspekt veçanërisht i rëndësishëm i MICS është fakti që rezultatet e këtij vrojtimi do të përdoren për të vlerësuar burimet administrative dhe për të krahasuar të dhënat me rezultatet e Censit, duke ndihmuar kështu në garantimin e cilësisë, besueshmërisë dhe përputhshmërisë së informacionit statistikor.
Vrojtimi MICS gjithashtu ofron një bazë të konsoliduar për vlerësimin e politikave sociale dhe hartimin e ndërhyrjeve të drejtuara dhe efektive në fushat e mbulimit të tij, në përputhje me angazhimet kombëtare dhe ndërkombëtare për zhvillimin e qëndrueshëm dhe mbrojtjen e të drejtave të fëmijëve dhe grave.

“Statistikat Shqiptare në Përputhje me Legjislacionin Kombëtar dhe Kërkesat e BE-së”_ SCB
Projekti ka për qëllim përmirësimin e përputhshmërisë së INSTAT-it me legjislacionin kombëtar dhe kërkesat e Bashkimit Evropian. Zbatimi i projektit është planifikuar të zhvillohet në periudhën 2025–2029, ku faza e zbatimit nis në tremujorin e katërt të 2025 dhe do të vazhdojë me intensitet gjatë viteve në vijim.
Puna për planifikimin e misioneve të ekspertëve për vitin 2026, të cilët do të mbështesin stafin e INSTAT-it në realizimin e objektivave të projektit, ka nisur në tremujorin e tretë të vitit 2025. Këto misione do të mbështesin ndërhyrjet kryesore të projektit në gjashtë komponentë themelorë:
· Pajisja e stafit me aftësi dhe kapacitete (Skills supply)
· Koordinimi i Sistemit Kombëtar Statistikor (NSS coordination)
· Komunikimi i jashtëm (External communication)
· Koordinimi i operacioneve të brendshme (Coordination of internal operations)
· Menaxhimi dhe përpunimi i të dhënave (Data management and processing)
· Prodhimi statistikor (Statistical production)
Përmes këtyre komponentëve, projekti synon të rrisë cilësinë, efikasitetin dhe integrimin e funksioneve statistikore në INSTAT, duke rritur nivelin e harmonizimit me standardet dhe kërkesat e Bashkimit Evropian, si dhe duke mbështetur zhvillimin e një sistemi statistikor më të qëndrueshëm dhe të integruar.











Tabela nr. 29 Lista e Projekteve aktive për vitin 2026
	Projekti 
	Partneri
	Fillmi
	Mbarimi

	Programi i Bashkëpunimit Statistikor me instrumentin Shumëpërfitues – IPA 2022
	Komisioni Evropian
	Janar 2024
	Shkurt 2027

	“Statistika të Forta Vendore Shqiptare” - SALSTAT II 
	SDC+FSO
	Tetor 2022
	Shtator 2026

	Përforcimi i Regjistrit të Bizneseve për Statistika- BRESTAT
	Dhoma e Tregtisë dhe Industrisë, Tiranë
	Shtator 2025
	Mars 2028

	Zëra më të Fuqishëm për Zgjedhje më të Mira - Qendra Rinore për Ballkanin Perëndimor dhe Turqi
	Fondacioni Ana dhe Vlade Divac (Serbi)
	Nëntor 2024 
	Nëntor 2027

	Vrojtimi i Grupimeve të Treguesve të Shumëfishtë (MICS)
	UNICEF
	Janar 2025
	Shtator 2026

	“Statistikat Shqiptare në Përputhje me Legjislacionin Kombëtar dhe Kërkesat e BE-së”_ SCB
	SIDA+SCB
	 Shtator 2025
	Gusht 2029






[bookmark: _Toc215132195]VII. Objektivat e Zhvillimit të Qëndrueshëm (SDG)
INSTAT, prej disa vitesh ka tashmë në planin e punës, zbatimin e Agjendës 2030 për Objektivat e Zhvillimit të Qëndrueshëm, pasi statistikat janë instrumenti i zgjedhur për të vendosur bazën për monitorimin e zbatimit të këtyre qëllimeve në nivel kombëtar, rajonal dhe ndërkombëtar. 
INSTAT mbetet i angazhuar në rritjen e numrit të indikatorëve bazuar në të dhënat e Censit të Popullsisë dhe Banesave 2023 dhe vrojtimeve të tjera të kryera. Parashikohen 8 indikatorë të shtuar kryesisht në Objektivat 1 “Jo varfëri”, 3 “Shëndet i mirë dhe mirëqënie”, 4 “Edukim cilësor”, 5 “Barazi gjinore”, 6 ”Ujë i pastër dhe higjienë”, 10 “Pabarazi të reduktuara”, 16 “Paqe, drejtësi dhe institucione të forta”,  duke çuar numrin e indikatorëve në 74. 
Gjithashtu INSTAT vijon zbatimin e një projekt statistikor për Objektivat e Zhvillimit të Qëndrueshëm (OZHQ-të), pjesë e Programit IPA 2022 shumëpërfitues, i cili po realizohet gjatë periudhës 2024 - 2027 dhe do të ketë në fokus rritjen e numrit të indikatorëve në përputhje me Eurostat, përmirësimin e dashbordit për OZHQ-të, paraqitjen në mënyrë sa më të kuptueshme të treguesve dhe komunikimin e tyre tek përdoruesit. Gjatë vitit 2026 planifikohet realizimi i publikimit të një aneksi statistikor për raportin vullnetar kombëtar, si dhe përditësimi i platformës së OZHQ-ve https://www.instat.gov.al/sq/sdgs/ . 


[bookmark: _Toc215132196]VIII. Burimet financiare dhe njerëzore
	Për zbatimin e Planit Vjetor 2026 është parashikuar buxheti i INSTAT i nevojshëm për realizimin aktiviteteve statistikore. Sipas projekt-ligjit “Për buxhetin e vitit 2026” është bërë shpërndarja e buxhetit për institucionin, ku për Institutin e Statistikave buxheti i parashikuar për vitin 2026 paraqitet në tabelën e mëposhtme:







	
	
	
	

	Tabela nr. 30 Parashikimi i buxhetit të INSTAT për çdo fushë statistikore, si dhe për zëra të tjerë

	Produkti
	Viti2026 
000/lekë

	1
	Njësi statistikore për tu vrojtuar
	441,695

	a.
	Statistikat Sociale dhe Demografike
	219,546

	b.
	Statistikat Ekonomike
	88,732

	c.
	Statistikat Sektoriale
	69,443

	d.
	Statistikat e Mjedisit dhe Multidomain
	7,716

	e.
	Shërbime për të tretë (B.SH)
	56,258

	2
	Personel i trajnuar
	495,307

	3
	Blerje paisje, sisteme, makineri të ndryshme
	115,600

	4
	Financim i huaj
	100,000

	 
	Gjithsej
	1,152,602

	
	
	
	

	*Shënim: Buxheti sipas tavaneve buxhetore faza I (PBA 2026-2028)



Paraqitja e zërave financiarë sipas përqindjes që zënë në buxhetin total rezulton të jetë si në grafikun e mëposhtëm.

Figura nr. 6 Zërat financiarë në buxhetin total


	

	Përsa i përket burimeve njerëzore, stafi i angazhuar për realizimin e Planit të PSZ 2026 është stafi i INSTAT, 20 punonjës nga Banka e Shqipërisë, 19 punonjës nga Ministria e 
Financave, 4 punonjës nga Agjencia Kombëtare e Burimeve Natyrore. 	 
	Në zbatim të Strategjisë së Trajnimeve dhe Zhvillimit Profesional 2022–2026, gjatë vitit 2026, INSTAT do të përqendrohet në mënyrë të veçantë në forcimin e kapaciteteve profesionale në të gjitha hallkat e prodhimit statistikor. Krahas trajnimeve të dedikuara për stafin e brendshëm dhe stafin e agjencive statistikore, vëmendje e veçantë do t’i kushtohet gjithashtu edhe ngritjes së kapaciteteve të punonjësve të institucioneve që shërbejnë si burime administrative, në kuadër të zbatimit të Programit Statistikor Zyrtar pesëvjeçar.
	Në këtë kuadër, është planifikuar një program i zgjeruar trajnimesh, i cili synon përmirësimin e njohurive metodologjike, zbatimin e standardeve ndërkombëtare dhe fuqizimin e përdorimit të teknologjive moderne për grumbullimin, përpunimin, analizimin dhe shpërndarjen e të dhënave statistikore.
	Trajnimet do të përfshijnë gjithashtu çështje që lidhen me cilësinë statistikore, edukimin statistikor dhe aftësimin për komunikimin profesional të statistikave, me synimin për të rritur transparencën dhe përmirësuar ndërveprimin me përdoruesit përfundimtarë të të dhënave.
	Ky angazhim gjithëpërfshirës për zhvillimin e vazhdueshëm profesional do të ndikojë në rritjen e besueshmërisë, krahasueshmërisë dhe efikasitetit të statistikave zyrtare, si dhe në forcimin e rolit të institucioneve statistikore si një aktor kyç në mbështetje të vendimmarrjes së bazuar në evidencë dhe në shërbim të publikut.

[bookmark: _Toc215132197]IX. Analiza SWOT
	Analiza SWOT (pikat e forta, të dobëta, mundësitë dhe kërcënimet) është një kornizë e përdorur për të vlerësuar pozicionin e institucioneve prodhuese të statistikave zyrtare dhe për të zhvilluar programin nga ana strategjike. Analiza vlerëson faktorët e brendshëm dhe të jashtëm, si dhe potencialin aktual dhe të ardhshëm. Ky instrument është krijuar për të lehtësuar vështrimin realist, të bazuar në fakte, të drejtuar nga të dhënat në pikat e forta dhe të dobëta të Sistemit Kombëtar Statistikor dhe institucioneve mbështetëse. 
	Analiza SWOT përfshin klimën në të cilën funksionon Sistemi Kombëtar Statistikor, duke vënë në qendër INSTAT-in, si institucioni përgjegjës për koordinimin dhe monitorimin e ecurisë dhe performancës së këtij sistemi. Duke marrë parasysh kuadrin ligjor, ambientin dhe kulturën statistikore të institucioneve prodhuese dhe atyre furnizuese me të dhëna administrative, INSTAT-i ka vlerësuar kapacitetin, mekanizmat dhe burimet e nevojshme për të garantuar zbatimin e suksesshëm të aktiviteteve të parashikuara në program.
	Një ndihmë të madhe për analizën kanë dhënë dhe japin raportet periodike të vlerësimit, të hartuara nga ekspertët e Eurostatit (Peer Reviews), përfshirja e statisticienëve në forumet ndërkombëtare dhe asistenca e huaj për aktivitete të veçanta statistikore.	
Në këtë këndvështrim, analiza SWOT hartohet si vijon:

	PIKAT E FORTA
· Legjislacion i përafruar. Ligji nr. 17/2018 “Për statistikat zyrtare” është përafruar me Rregulloren (BE) 223/2009 “Për statistikat Evropiane”, e ndryshuar, në interes të formalizimit të Sistemit Kombëtar Statistikor, rolit aktiv të përdoruesve dhe ndërtimit të instrumenteve monitoruese/raportuese. Kjo kornizë mundëson zbatimin e parimeve themelore të statistikave zyrtare, duke garantuar besueshmërinë dhe konfidencialitetin statistikor.
· Mandat i konsoliduar për aksesin në të dhëna. Legjislacioni për statistikat zyrtare ngarkon çdo institucion publik, mbajtës i të dhënave administrative, të furnizojë prodhuesit e statistikave zyrtare me informacionin e duhur vetëm për qëllime statistikore.
· Komunikim i formalizuar me aktorët. Gjatë vitit të fundit, INSTAT ka intensifikuar format e komunikimit me institucionet që furnizojnë prodhuesit statistikorë me të dhëna administrative. Gjithashtu, marrëdhënia ndërmjet prodhuesve të statistikave zyrtare është formalizuar nëpërmjet krijimit të Komitetit të Prodhuesve Statistikorë, instrument i cili siguron një koordinim më të mirë në aspektin e planifikimit dhe shpërndarjes.
· Punonjës të kualifikuar, të njohur për profesionalizmin dhe eksperiencën. Personeli i sistemit statistikor, veçanërisht i INSTAT-it, gëzon kapacitetet profesionale jo vetëm në fushat statistikore, por edhe në ato mbështetëse, si teknologji informacioni dhe administrative. 
· Infrastrukturë trajnimi. Qendra e Trajnimit Statistikor, sipas kërkesave të ligjit për statistikat zyrtare, ka mundësuar përgatitjen e trajnerëve dhe moduleve më të rëndësishme për të rritur kapacitetet profesionale të statisticienëve. Trajnimet ofrojnë njohuri mbi harmonizimin dhe standardet e akteve ndërkombëtare, njohuri teknike për disa fusha statistikore dhe njohuri themelore në aspektin menaxherial/lidership.
· Mbështetje ndërkombëtare. Sistemi Kombëtar Statistikor mbështetet nga programet e Bashkimit Evropian dhe të disa vendeve anëtare për kryerjen e sukseshme të aktiviteteve statistikore si dhe modernizimin e fazave të ndryshme të procesimit. Njëkohësisht, mbështetja ka ndihmuar në proceset e vlerësimit të performancës për të evidentuar pikat që kanë nevojë për ndërhyrje përmirësuese në të ardhmen.
· Marrëdhënie ndërkombëtare. Prodhuesit e statistikave zyrtare janë në gjendje të bashkëpunojnë me partnerët e huaj për projekte të ndryshme rajonale dhe më gjerë si dhe të kontribuojnë në nxjerrjen e udhëzimeve përmirësuese për prodhim statistikor. Nga ana tjetër, bashkëpunimet kanë ndikuar në rritjen e njohurive nëpërmjet shkëmbimit të eksperiencave.
· Konfidencialiteti i të dhënave. Për të rritur besueshmërinë e individëve, INSTAT dhe prodhuesit e tjerë të statistikave zyrtare kanë ndërtuar infrastrukturën e duhur ligjore dhe teknike për të garantuar trajtimin e të dhënave të tyre si konfidenciale dhe në përputhje me legjislacionin për mbrojtjen e të dhënave personale.
· Cilësia statistikore. Përdorimi i instrumenteve GSBPM, Metadata, SIMS dhe Raportet e Cilësisë, shërbejnë jo vetëm për përmirësimin e cilësisë së aktiviteteve statistikore, por edhe për rritjen e transparencës së prodhuesve në lidhje me publikun.
· Plani i vazhdimësisë. Për arsye të eksperiencës negative të shkaktuar nga shkaqet madhore, tërmetet dhe pandemia, INSTAT ka hartuar Planin e Vazhdimësisë për reagimin e institucionit në rast të ndeshjes së pengesave të tilla në të ardhmen.
· Këshilli i Statistikave si zëri i përdoruesve. Përdoruesit e statistikave zyrtare janë klienti i produkteve statistikore. Këshilli i Statistikave përbëhet nga përfaqësues të përdoruesve kryesorë në vend. Zëri i tyre ndihmon në proceset e planifikimit statistikor dhe monitorimit të performancës së sistemit.
· Mbështetje e qeverisë mbi besueshmërinë në të dhënat statistikore zyrtare. Këshilli i Ministrave, nëpërmjet VKM nr. 650, datë 10.11.2017, ka shpehur angazhimin e tij për të respektuar kërkesat e standardeve evropiane dhe parimet statistikore, ka garantuar ruajtjen e pavarësisë profesionale të INSTAT-it dhe alokimin e burimeve të nevojshme financiare dhe njerëzore për kryerjen e aktiviteteve statistikore të programit.



PIKAT E DOBËTA
· Burime të pamjaftueshme. Burime të pamjaftueshme njerëzore nuk mundësojnë përmbushjen e kërkesave në rritje për statistika zyrtare. 
· Auditi statistikor. INSTAT, nën cilësinë e institucionit përgjegjës për të garantuar zbatueshmërinë e parimeve statistikore, nuk zotëron kontroll të mjaftueshëm mbi cilësinë e të dhënave të ofruara nga institucionet publike dhe prodhuesit e tjerë të statistikave zyrtare, kryesisht mbi saktësinë, përpikmërinë, afatin kohor, etj.
· Edukimi statistikor. Mangësitë në njohuritë statistikore ndikojnë negativisht në interpretimin e drejtë të treguesve statistikorë nga grupet e interesit, siç janë përdoruesit dhe media. Për këtë, trajnimi i vazhdueshëm i përdoruesve për fusha të ndryshme të statistikës do të ndikonte në rritjen e shkallës së interpretimit dhe analizave të informacionit statistikor.        
· Shpërndarja e informacionit statistikor. Shpërndarja e informacionit statistikor, në kohë dhe formate të aksesueshme për përdoruesit duhet të jetë prioritet i INSTAT duke përafruar të dhënat e publikuara në kalendar me ato të standardeve ndërkombëtare.

MUNDËSITË
· Integrimi Evropian. Procesi i Integrimit Evropian, veçanërisht hapja e negociatave për anëtarësim në BE, rrit ndjeshëm nevojën për statistika cilësore, të besueshme dhe të krahasueshme me ato të vendeve anëtare. Ky proces krijon mundësi konkrete për bashkëpunim të thelluar midis INSTAT-it dhe Eurostat-it, duke mundësuar shkëmbime të vlefshme të eksperiencave më të mira dhe përforcimin e kapaciteteve teknike.
Në të njëjtën kohë, procesi i integrimit kontribuon në rritjen e ndërgjegjësimit dhe përgatitjen e stafit statistikor për të zbatuar standardet evropiane. Përafrimi me acquis communautaire, veçanërisht me kërkesat e Kapitullit 18 (Statistikat), ndikon drejtpërdrejt në përmirësimin e kuadrit ligjor për statistikat zyrtare dhe në forcimin e Sistemit Kombëtar Statistikor.
· Infrastruktura moderne dhe evolucioni teknologjik. Përparimet e vazhdueshme në Teknologjinë e Informacionit ofrojnë një mundësi të rëndësishme për të forcuar sistemet e komunikimit ndërmjet INSTAT-it, furnizuesve të të dhënave administrative dhe përdoruesve të statistikave. Investimet e realizuara me mbështetjen e buxhetit të shtetit dhe donatorëve kanë mundësuar ngritjen e sistemeve bashkëkohore IT dhe rritjen e kapaciteteve profesionale të stafit. Duke shfrytëzuar ekspertizën e stafit IT dhe duke ndjekur në mënyrë të vazhdueshme zhvillimet teknologjike, INSTAT ka mundësinë të konsolidojë më tej pozicionin e tij si institucion modern, i harmonizuar me standardet dhe praktikat më të avancuara ndërkombëtare. 
· Procesi zhvillimor për cilësinë statistikore. Përmirësimet në aspektin e cilësisë së statistikave që prodhon sistemi, ndikojnë në zbatimin e parimeve statistikore si dhe transparencën e besueshmërinë e publikut në to.
· Përmbushje e kërkesave. Statistikat zyrtare të prodhuara do të mbështesin politikbërësit për hartimin e dokumenteve strategjike, politikave makroekonomike dhe sociale si në nivel kombëtar ashtu edhe rajonal.
· Rritja e pagave. Rritja e pagave ndikon në rritjen e kënaqësisë së punonjësve, duke sjellë rritje të motivimit dhe performancës në punë. Gjithashtu, në nivel institucional ky instrument krijon mundësi që të reduktohen largimet duke sjellë si pasojë stabilitet në lëvizjet e punonjësve.

KËRCËNIMET
· Moszbatimi i detyrimeve që rrjedhin nga ky Program nga të gjithë aktorët, si: mosrespektimi i afateve kohore për dërgimin e të dhënave dhe informacioni jo i plotë nga njësitë statistikore dhe siguruesit e të dhënave administrative, do të sillte vonesë në zbatimin e aktiviteteve statistikore sipas afateve të parashikuara dhe mangësi në sasinë dhe cilësinë e treguesve.
· Mungesa e strukturave statistikore si dhe rishikimi i herëpashershëm i strukturës organizative në ministritë e linjës dhe institucionet e tjera që sigurojnë të dhënat administrative, rrezikon zbatimin cilësor të këtij programi.
· Mungesa e burimeve financiare dhe njerëzore mund të rrezikojë moskryerjen e vrojtimeve të parashikuara në këtë Program.
· Mospërdorimi i klasifikimeve të njëjta në të gjitha institucionet. Nëse nuk do të arrihet përdorimi i klasifikimeve të parashikuara të implementohen gjatë zbatimit të këtij programi, atëherë kjo do të sillte mospërputhshmërinë e të dhënave për të njëjtët tregues.
· Sulmet kibernetike: Siguria e të dhënave në kohën e sotme nuk është një detyrë e lehtë, në një mjedis ku sistemet e TI-së janë subjekt ndaj sulmeve kibernetike, hakerimeve dhe shumë kërcënimeve të tjera që mjediset e informacionit të dixhitalizuar i ekspozohen, pavarësisht vendndodhjes apo mënyrës së lidhjes të përdorur.
· Mospërafrimi i akteve me acquis communitaire cënon mosrealizimin e programit sipas standardeve evropiane, duke penguar/vonuar procesin e integrimit në fushën e statistikave.
· Forcat madhore. Nga eksperienca e viteve të fundit, fenomene të tilla si tërmetet dhe pandemitë mund të ndikojnë drejtpërdrejtë në vazhdueshmërinë e proceseve statistikore si dhe të kenë impakt në nivelet buxhetore, 

[bookmark: _Toc215132198]X. Analiza e risqeve dhe problemet e pritshme për kryerjen e aktiviteteve
	Secili aktivitet statistikor i parashikuar në Programin Vjetor 2025 dhe pasqyruar në Aneksin e këtij plani, shoqërohet edhe me problematikat dhe nivelin e risqeve të mundshme që mund të ndikojnë në performancën e aktiviteteve. Në vështrimin e përgjithshëm të aneksit, konstatohet se ka një ngjashmëri në tematikat e risqeve të aktiviteteve, pavarësisht fushës apo temës në të cilën ata parashikohen kryesisht në vonesat në sigurimin e të dhënave, mospërmbushja e kritereve të cilësisë si: saktësia, përpikmëria dhe krahasueshmëria, për të dhënat administrative/vrojtimet statistikore, transmetimin e të dhënave, nivelin profesional, burimet financiare dhe njerëzore për kryerjen e aktiviteteve dhe lëvizjet e stafit. 
	Ndër risqet e analizuara është dhe pezullimi/vonesa e mbledhjes, prodhimit dhe shpërndarjes të statistikave zyrtare si pasojë e fatkeqësive natyrore, pandemive globale, apo sulmeve kibernetike, të cilat paraqesin kërcënime të mëdha për sigurinë e sistemeve të Teknologjisë së Informacionit. Në një mjedis ku sistemet dixhitale janë gjithnjë e më të ekspozuara ndaj hakerimeve dhe sulmeve të tjera të sofistikuara, ruajtja e sigurisë së të dhënave bëhet një risk i vazhdueshëm, pavarësisht vendndodhjes apo mënyrës së lidhjes të përdorur.

Tabela nr. 31 Risqet dhe nivelet e tyre për secilën fushë statistikore
	Fusha statistikore
	Risku
	Niveli i riskut:  1-3 i ulët, 4-6 i mesëm, 7-9 i lartë

	1 “Statistikat Demografike dhe Sociale”
	Pezullimi/vonesa e mbledhjes, prodhimit dhe shpërndarjes të statistikave zyrtare si pasojë e Fatkeqësive natyrore/ Pandemi Globale
	6

	
	Vonesa në procesin e grumbullimit të të dhënave nga burimet administrative si dhe nga Vrojtimin e Forcave të Punës për vlerësimin e migracionit
	3

	
	Mospërmbushja e kritereve të cilësisë si: saktësia, përpikmëria dhe krahasueshmëria, për të dhënat administrative/vrojtimet statistikore
	6

	2 “Statistikat Ekonomike”
	Pezullimi/vonesa e mbledhjes, prodhimit dhe shpërndarjes të statistikave zyrtare si pasojë e Fatkeqësive natyrore / Pandemi Globale
	6

	
	Pezullimi/vonesa e prodhimit dhe shpërndarjes të statistikave zyrtare si pasojë e largimit të stafit
	6

	
	Ndryshim i bazës ligjore të burimit administrativ 
	5

	
	Procesimi elektronik jo i saktë nga SIFQ për konsolidimin e të dhënave dhe gjenerimin e raporteve financiare
	9

	3 “Statistikat Sektoriale”
	Pezullimi/vonesa e mbledhjes, prodhimit dhe shpërndarjes të statistikave zyrtare si pasojë e Fatkeqësive natyrore / Pandemi Globale
	4

	
	Vonesa të tjera në procesin e grumbullimit, kontrollit dhe hedhjes së të dhënave
	4

	
	Mospërmbushja e kritereve të cilësisë si: saktësia, përpikmëria dhe krahasueshmëria, për vrojtimet statistikore  dhe për të dhënat administrative 
	4

	
	Gabime të bëra nga stafi ekspert gjatë përpunimit dhe nxjerrjes së rezultateve.
	3

	
	Mospajisja e sistemeve të mbledhjes së të dhënave me gjithe funksionet  e nevojshme
	3

	
	Probleme me sistemin CAPI gjatë mbledhjes së të dhënave
	4

	
	Mungesa e stafit përgjegjës në agjencitë e tjera statistikore
	3

	4 “Statistikat e Mjedisit dhe Multidomain
	 Pezullimi/vonesa e mbledhjes, prodhimit dhe shpërndarjes të statistikave zyrtare si pasojë e Fatkeqësive natyrore / Pandemi Globale
	4

	
	Vonesa të tjera në procesin e grumbullimit, kontrrollit dhe hedhjes së  të dhënave
	4

	
	Mospërmbushja e kritereve të cilësisë si: saktësia, përpikmëria dhe krahasueshmëria, për vrojtimet statistikore
	4

	Të tjera
	Sulmet kibernetike
	7

	
	Lëvizja e stafit
	5





	Për reduktimin e risqeve, INSTAT ka ndërmarrë një sërë iniciativash, të cilat kanë të bëjnë me formalizimin e veprimtarive të planifikimit, zbatimit, monitorimit dhe raportimit të aktiviteteve statistikore. Për të përmirësuar sigurinë ndaj sulmeve kibernetike, INSTAT ka implementuar masa specifike mbrojtëse, duke përfshirë ngritjen e infrastrukturave të avancuara të sigurisë kibernetike, përditësimin e vazhdueshëm të protokolleve të sigurisë, zbatimin e sistemeve të monitorimit për zbulimin e hershëm të kërcënimeve dhe trajnimin periodik të stafit për mbrojtjen e të dhënave. 
	Gjithashtu, për të reduktuar vonesat në transmetimin e informacionit, si dhe për të përmirësuar cilësinë e të dhënave administrative që sigurohen nga institucionet prodhuese, gjatë vitit 2025, INSTAT ka negociuar me institucionet publike marrëveshje mirëkuptimi duke përcaktuar detyra dhe përgjegjësi të qarta ndërinstitucionale, ngritje grupesh pune dhe përcaktimin e formave dhe afateve të transmetimit të të dhënave të nevojshme. Ndikim të drejtpërdrejtë në reduktimin e risqeve kanë edhe aktivitetet zbatuese për arritjen e objektivave strategjikë të zhvillimit të Sistemit Kombëtar Statistikor, të reflektuara në Seksionin II të këtij dokumenti.

[bookmark: _Toc215132199]XI. Notë shpjeguese për përdorimin e Aneksit 

Aneksi i Planit Vjetor 2026 është hartuar sipas klasifikimit të përcaktuar në Shtojcën 1 të ligjit të statistikave zyrtare (Fushë / temë / nëntemë) duke ndjekur përmbajtjen e Programit të Statistikave Zyrtare 2022-2026 për çdo modul. Përputhja e moduleve me temën është në linjë me klasifikimin statistikor të Kompendium 2025 të Eurostat. Çdo aktivitet statistikor i parashikuar për një temë të caktuar, shoqërohet me kolona të cilat tregojnë:

- Kodi i aktivitetit;
- Emërtimi i aktivitetit;
- Lloji i aktivitetit
Përqindja e të dhënave nga Burimi administrativ/vrojtimi
- Periodiciteti;
- Treguesit Statistikorë
- Afati i grumbullimit të të dhënave;
- Afati i përpunimit të të dhënave
- Afati i publikimit të rezultateve;
- Institucionet përgjegjëse për furnizimin me të dhëna;
- Institucioni përgjegjës për aktivitetin;
- Risku i pritshëm;
- Niveli i riskut;
- Burimi financiar për mbulimin e aktivitetit.
Shkurtimet “D”, “M”, “T” dhe “V” kanë kuptimin përkatësisht: 
D	- Ditë
M	- Muaj
T	- Tremujor
V	- Vit
Periudhë reference do të thotë periudha së cilës i referohen të dhënat e grumbulluara apo rezultatet e publikuara

Shembull I: 1.1.1.1 Statistikat e Popullsisë
Në kolonën “Afati i grumbullimit të të dhënave” rezulton “V+120 D”. Kjo do të thotë se grumbullimi i të dhënave mbyllet 120 ditë pas përfundimit të vitit referencë. 
P.sh. Për vitin referencë 2025, afati i grumbullimit të të dhënave është data 1 Maj 2026.
Në kolonën “Afati i përpunimit të të dhënave” rezulton “V+140 D”. Kjo do të thotë që të dhënat përpunohen brenda datës 20 Maj, 2026.
Në kolonën “Afati i publikimit të rezultateve” rezulton “V+152 D”. Kjo do të thotë se rezultatet do të publikohen 152 ditë pas mbylljes së vitit referencë. Nëse viti referencë është 2024, atëherë publikimi i rezultateve do të jetë brenda datës 2 Qershor 2026.

Shembull III:1.4.2.1 Statistikat e Shëndetit dhe Sigurisë në Punë
Në kolonën “Afati i grumbullimit” rezulton “Dita e 180 e V”. Kjo do të thotë që të dhënat grumbullohen brenda vitit referencë, përkatësisht në ditën e 180 të tij, brenda datës 30 Qershor të vitit referencë.

Aktivitetet statistikore për vitin 2026.


Plotësimi i kërkesave të përdoruesit për statistika zyrtare


Rritja e përdorimit  të të dhënave dhe rekordeve administrative për qëllime statistikore


Prodhimi i statistikave zyrtare të një niveli të lartë cilësie, që të përputhen me standardet e pranuara Evropiane dhe ndërkombëtare


Përmirësimi i cilësisë së të dhënave dhe rekordeve administrative të siguruara nga institucionet përkatëse


Rritja e numrit të institucioneve pjesë e Sistemit Kombëtar Statistikor


Rritja e ndërgjegjësimit të institucioneve për përfitimet si rezultat i funksionimit brenda PSZ


Modernizimi i proceseve, metodave, produkteve dhe shërbimeve statistikore për të përmirësuar cilësinë, dorëzimin në kohë dhe efiçencën në kosto të statistikave zyrtare


Modernizimi i mëtejshëm i sistemeve për grumbullimin e të dhënave


Rritja e besimit të publikut në Sistemin Kombëtar Statistikor dhe njohja e tij si strukturë institucionesh me performancë të duhur dhe profesionalisht të pavarur


Të përftohet një rritje e përdorimit dhe njohurive të produkteve statisikore të SKS-së 


Të përcaktojë kërkesat prioritare që do të mundësojnë progresin drejt acquis


Zhvillimi i SKS për të përmbushur plotësisht acquis communautaire lidhur me statistikat dhe të mbështesë plotësisht procesin e integrimit Evropian 





Të sigurojë pavarësinë profesionale të të gjithë prodhuesve të statistikave zyrtare dhe zbatimin e parimeve statistikore


Prodhimi i  treguesve përkatës sipas specifikimeve të përcaktuara nga Eurostat-i 





 Prodhimi i treguesve që të përputhen me nevojat e përdoruesve të statistikave brenda vendit 


Prodhimi i treguesve që të përputhen me nevojat e përdoruesve ndërkombëtarë të statistikave


Të ofrohet qasje e lehtësuar në statistikat zyrtare për të gjithë përdoruesit në një gamë të përshtatshme formatesh dhe sipas praktikave ndërkombëtare


Të ndërtohet, mirëmbahet dhe promovohet menaxhimi i cilësisë dhe sistemi i kontrollit të cilësisë për SKS-në


Vendosja dhe përmirësimi i bashkëpunimit dhe partneritetit mes institucioneve prodhuese të statistikave


Miratimi i akteve rregullatore nga ana e institucioneve të tjera prodhuese statistikore që të jenë në mbështetje të funksioneve statistikore zyrtare





Përafrimi dhe zbatimi i mekanizmave që nxisin ndarjen efikase dhe transparente të fondeve publike


Zgjerimi i përdorimit të burimeve jotradicionale të të dhënave të papërpunuara


Modernizimi i mëtejshëm i sistemeve për përpunimin statistikor dhe ruajtjen dhe shpërndarjen


Fuqizimi i bashkëpunimit me botën akademike për zhvillimin e metodave të reja, produkteve dhe shërbimeve statistikore


Zhvillimi i sistemeve të  informacionit për të reduktuar ngarkesën e komunikimit dhe për të rritur cilësinë statistikore





Fuqizimi dhe promovimi i rolit të INSTAT-it në SKS, në rajon dhe arenën ndërkombëtare





Zbatimi i plotë i dispozitave ligjore dhe praktike për të mbrojtur konfidencialitetin statistikor


2025	
Aktivitete Statistikore	Tregues Statistikorë	Klasifikime stat. te reja	Audite statistikore	Pyetësorë vetëvlerësimi	Raporte cilësie	113	1154	1	2	2	63	2026	
Aktivitete Statistikore	Tregues Statistikorë	Klasifikime stat. te reja	Audite statistikore	Pyetësorë vetëvlerësimi	Raporte cilësie	119	1266	1	2	2	64	



2025	
Aktivitete Statistikore	Aktivtete të reja	Tregues Statistikorë	33	0	496	2026	
Aktivitete Statistikore	Aktivtete të reja	Tregues Statistikorë	32	1	491	



2025	
Aktivitete Statistikore	Aktivitete të reja	Tregues Statistikorë	20	0	241	2026	
Aktivitete Statistikore	Aktivitete të reja	Tregues Statistikorë	20	0	216	



2025	
Aktivitete Statistikore	Aktivitete të reja	Tregues Statistikorë	47	0	361	2026	
Aktivitete Statistikore	Aktivitete të reja	Tregues Statistikorë	54	4	506	



2025	
Aktivitete Statistikore	Aktivitete të reja	Tregues Statistikorë	13	0	56	2026	
Aktivitete Statistikore	Aktivitete të reja	Tregues Statistikorë	13	0	55	




Njësi statistikore të vrojtuara	Personel  i trajnuar	Blerje pajisje,sisteme, makineri të ndryshme	Financim i huaj	0.39164499546416687	0.49989819574639655	7.6605180929341802E-3	0.10079629069650237	

